
SKIRIU LIUSI BARFILD 


Brangioji Liusi, 

parašiau šią istoriją Tau, tačiau, pradėdamas ją, 
nesupratau, kad mergaitės auga greičiau nei knygos. Ir štai 
Tu jau per didelė pasakoms, o kol knygą išspausdins ir 
įriš, tapsi dar vyresne. Tačiau vieną dieną, kai pasensi ir 
Tau vėl prireiks pasakų, galėsi nukelti šią knygą nuo 
viršutinės lentynos, nupūsti dulkes ir pasakyti man, ką apie 
ją galvoji. Aš tikriausiai būsiu per kurčias išgirsti, per senas 
suprasti bent žodelį iš to, ką sakysi, tačiau vis dėlto liksiu 


Tave mylintis krikštatėvis 
K. S. Liuisas 


| 


LIUSI ŽVALGOSI 
DRABUŽIŲ SPINTOJE 


Kartą gyveno keturi vaikai - Piteris, Siuzana, Edmun- 
das ir Liusi. Šis pasakojimas apie tai, kas jiems nutiko 
karo metu, kai dėl lėktuvų antskrydžių jie buvo išvežti iš 
Londono. Vaikus nusiuntė pas seną profesorių, kuris gy- 
veno pačiame Anglijos viduryje, už dešimties mylių nuo 
artimiausios geležinkelio stoties ir dviejų mylių nuo arti- 
miausio pašto. Jis neturėjo žmonos ir didžiuliame name 
gyveno kartu su ūkvede, vardu ponia Makridi, bei trimis 
tarnaitėmis - Aivi, Margarita ir Beti (bet jos beveik ne- 
dalyvauja mūsų istorijoje). Profesorius buvo senas senu- 
tėlis, žilais pasišiaušusiais plaukais ir barzda beveik iki 
pat akių. Vaikai jį iškart pamilo, nors pirmąjį vakarą, kai 
jis išėjo jų pasitikti prie paradinių namo durų, pasirodė 
toks keistas, kad Liusi (jauniausia iš visų) truputėlį išsi- 
gando, o Edmundas (šiek tiek vyresnis už Liusi) vos susi- 
tvardė nenusijuokęs ir turėjo apsimesti, kad šnypščiasi 
nosį. 

Tą patį vakarą, kai jie palinkėjo profesoriui labos nak- 
ties ir pakilo laiptais į miegamuosius, berniukai užsuko į 
mergaičių kambarį aptarti dienos įvykių. 

— Mums pašėlusiai pasisekė, tai aišku kaip dieną, — 

pareiškė Piteris. —- Tai bent pagyvensim! Seniokas leis 
mums daryti viską, ko tik panorėsim. 

— Aš manau, kad jis labai mielas, - tarė Siuzana. 

— Oi, nutilk, - tarė Edmundas, kuris buvo pavargęs, 
nors nenorėjo to parodyti. Pavargęs jis visada būdavo ir- 
zlus. - Baik taip kalbėti. 

— Kaip “taip"? — paklausė Siuzana. - Ir apskritai tau 
jau laikas miegoti. 

— Vaidini mamą, - atkirto Edmundas. - Kas tu tokia, 
kad nurodinėtum man, kada gulti? Tau pačiai laikas mie- 
goti. 

— O gal geriau mums visiems eiti miegoti? - tarė Liu- 
si. - Jei mus išgirs, gali kliūti. 

— Neklius, - užtikrino Edmundas. - Sakau jums, kad 
šitame name niekas nesidomės, ką mes veikiame. Be to, 
jie mūsų negirdės. Nuo čia iki valgomojo - dešimt minu- 
čių kelio visokiais laiptais ir koridoriais. 

— Koks čia triukšmas? — staiga paklausė Liusi. Ji nie- 
kados nebuvo tokiame dideliame name, ir todėl mintis 
apie ilgus koridorius su daugybe durų į tuščius kamba- 
rius kėlė jai šiurpą. 

— Tai tik paukštis, kvailele, - tarė Edmundas. 

— Tai pelėda, - pridūrė Piteris. - Paukščių čia turėtų 
būti devynios galybės. Na, dabar aš einu miegoti, tačiau 
rytoj siūlau eiti ir viską apžiūrėti. Tokioje vietoje kaip ši 
gali rasti ko tik nori. Ar važiuojant matėte kalnus? O miš- 
kus? Čia tikriausiai yra erelių. Ir elnių! Sakalų tai tikrai. 

- Ir barsukų! - šūktelėjo Liusi. 

— Gyvačių, - pritarė Edmundas. 

— Lapių, - pridūrė Siuzana. 

Išaušus rytui, staiga paaiškėjo, kad lauke lyja — ir taip 


smarkiai, kad pro langą nesimatė nei kalnų, nei miškų ir 
netgi upeliūkščio sode. 

-— Žinoma, tik lietaus mums ir tereikėjo! — pareiškė 
Edmundas. 

Vaikai buvo ką tik papusryčiavę su profesoriumi ir da- 
bar šnekučiavosi jiems skirtame žaidimų kambaryje - iI- 
goje žemoje patalpoje su dviem langais vienoje pusėje ir 
dviem - kitoje. 

— Liaukis bambėjęs, Edai, - tarė Siuzana. - Kertu la- 
žybų, kad po valandos išsigiedrins. O kol kas ir čia neblo- 
gai - yra radijo imtuvas ir daugybė knygų. 

— Man tai neįdomu, - tarė Piteris, - aš einu apžiūrėti 
namo. 

Visi nusekė paskui jį, ir tuomet prasidėjo nuotykiai. Na- 
mas buvo toks didžiulis, jog atrodė, niekuomet nesibaigs. 
Jame slypėjo daugybė netikėčiausių užkaborių. Kaip vaikai 
ir tikėjosi, pirmosios durys vedė į tuščius svečių miegamuo- 
sius. Tačiau greitai jie pasiekė ilgiausią kambarį su daugybe 
paveikslų, kuriame aptiko riterio šarvus. Už šio kambario 
buvo kitas, išpuoštas žaliai - jo kampe stovėjo arfa. Tada, 
nusileidę trejus laiptelius žemyn ir palypėję penkerius aukš- 
tyn, vaikai pasiekė nedidelį prieškambarį su durimis į bal- 
koną. Už jo atsivėrė daugybė vienas su kitu besijungiančių 
kambarių, pilnų knygų. Dauguma jų buvo labai senos ir di- 
desnės net už bažnyčioje skaitomą Bibliją. Po to vaikai atsi- 
dūrė tuščiame kambaryje, kur stovėjo didžiulė rūbų spinta 
veidrodinėmis durimis. Bc spintos ir ant palangės gulėju- 
sios negyvos mėlynos musės, jame nieko daugiau nebuvo. 

— Čia nieko nėra! - tarė Piteris, ir jie visi išėjo... Vi- 
si, išskyrus Liusi. Ji nusprendė pabandyti praverti spin- 
tos duris, nors buvo beveik tikra, kad jos užrakintos. 

Mergaitė nustebo, kai durys gana lengvai atsivėrė ir iš 
spintos ant grindų iškrito du naftalino rutuliukai. 

Pažvelgusi į spintos vidų, ji pamatė, jog ten kabo ilgi 
kailiniai paltai. Labiausiai už viską pasaulyje Liusi mėgo 
glostyti kailį ir uosti jo kvapą. Ji tuojau pat įsiropštė į spin- 
tą, įsitaisė tarp paltų ir ėmė brūžuoti į juos nosimi; duris, 
Žinoma, paliko šiek tiek praviras - žinojo, kad užsitrenkti 
drabužių spintoje būtų išties kvaila. Žingtelėjusi į spintos 
gilumą, už pirmosios kailinių eilės ji aptiko antrąją. Spin- 
toje buvo gana tamsu ir, bijodama trinktelėti nosimi į 
užpakalinę spintos sieną, Liusi slinko ištiesusi priešais 
rankas. Pasistūmėjo priekin, po to dar truputėlį ir dar, 
tikėdamasi, kad čia pat pirštų galiukais užčiuops medi- 
nę spintos sieną, tačiau pirštai jautė tik tuštumą. 

— Na ir didelė ši spinta! - galvojo Liusi, skleisdama į 
šalis kailinius ir braudamasi gilyn. Staiga po kojomis ji 
išgirdo trakštelėjimą. — Kaži, ar tai vėl naftalino rutuliu- 
kai? - pagalvojo ir pasilenkė pačiupinėti, tačiau vietoj kie- 
to ir glotnaus spintos dugno ranka užčiuopė kažką minkštą, 
birų ir nepaprastai šaltą. 

— Labai keista, — tarė ji ir paėjėjo keletą žingsnių į 
priekį. 

Po akimirkos mergaitė pajuto, kad veidu ir rankomis 
liečia nebe švelnų kailį, o kažką kietą, šiurkštų ir netgi 
spygliuotą. 

— Visai kaip medžių šakos! - šūktelėjo Liusi. Ir čia prie- 
šaky pastebėjo šviesą, tačiau ne ten, kur turėjo būti užpa- 
kalinė spintos siena, o kažkur labai toli. Ant jos iš viršaus 
krito kažkas minkšta ir šalta. Dar po akimirkos ji pama- 
tė, kad stovi vidury miško, po kojomis - sniegas, o iš tam- 
sos krinta snaigės. 

Liusi truputį išsigando, tačiau smalsumas buvo stipres- 
nis už baimę. Ji žvilgtelėjo per petį - pro tamsius medžių 
kamienus vis dar galima buvo įžiūrėti pravertas spintos du- 
ris ir net kambarį, iš kurio ji čia pateko (kaip žinote, duris 
ji paliko praviras, žinodama, kaip kvaila būtų užsitrenkti 
spintoje). Ten, už durų, buvo diena. “Jeigu čia kas nors 
negerai, aš visada galėsiu sugrįžti", - pagalvojo Liusi ir nu- 
žingsniavo pirmyn. “Girgžt girgžt", - girgždėjo sniegas, kai 
ji žingsniavo mišku link tolumoje sklindančios šviesos. 

Maždaug po dešimties minučių ji pasiekė tą vietą, iš 
kur sklido šviesa, ir pamatė, jog tai šviečia... gatvės žibin- 
tas. Kol Liusi apstulbusi spoksojo į jį ir galvojo, kodėl 
miško tankmėje stovi gatvės žibintas ir ką toliau daryti, 
jos ausis pasiekė tylus lengvų žingsnių garsas. Žingsniai 
artėjo ir po kelių sekundžių iš už medžių į šviesą išniro 
nepaprastai keistas padaras. 

Jis buvo tik truputėlį didesnis už Liusi ir virš galvos laikė 
storai apsnigtą skėtį. Viršutinė jo kūno dalis buvo kaip žmo- 
gaus, 0 juodomis blizgančiomis vilnomis apaugusios kojos 
su kanopomis vietoj pėdų - kaip ožio. Padaras turėjo ir uo- 
degą, kurios Liusi iš karto nė nepastebėjo, nes ji tvarkingai 
kabojo ant skėtį laikiusios rankos - kad nesivilktų žeme. Ant 
kaklo jis ryšėjo storą raudoną šaliką, o jo kūno oda taip pat 
buvo rausvoka. Mažas veidelis su trumpa, smaila barzdele 
atrodė keistas, tačiau malonus. Pro plaukų garbanas abiejo- 
se kaktos pusėse kyšojo rageliai. Kaip jau buvo sakyta, vie- 
noje rankoje jis laikė skėtį, o kitoje nešėsi keletą į rusvą po- 
pierių įvyniotų dėžučių. Sniegas ir dėžutės darė įspūdį, kad 
šis keistuolis grįžta namo su kalėdiniais pirkiniais. Tai buvo 
faunas. Pamatęs Liusi, jis taip apstulbo, jog visos dėžutės 
bematant šlumštelėjo ant sniego. 

— Še tai tau, rupūs miltai! - sušuko faunas. 

II 


KĄ LIUSI RADO ANAPUS 
SPINTOS DURŲ 


— Labas vakaras, - pasisveikino Liusi, tačiau faunas 
į tai nieko neatsakė - jis rinko nuo sniego savo dėžu- 
tes. Tik pabaigęs ši darbą, nežymiai linktelėjo mer- 
gaitei. 

— Labas vakaras, labas vakaras, - tarė faunas. - Atleis- 
kite... Nenoriu per daug smalsauti, tačiau... Jeigu neklys- 
tu, jūs - Ievos dukra? 

— Mano vardas Liusi, — tarė ji, ne visai supratusi klau- 
simą. 

— Tačiau jūs... Atleiskite... Jūs esate...tai, kas vadina- 
ma mergaite? 

— Na taip, aš esu mergaitė. 

— Ir jis išties žmonių giminės? 

- Žinoma, žmonių, - tarė vis dar nesusigaudžiusi Liusi. 

— Na, žinoma žinoma, - pritarė faunas. — Ak, tie 
kvaili klausimai! Tačiau iki šiol man niekada neteko 
matyti levos dukters ar Adomo sūnaus. Nepaprastai 
malonu. Taip... - Staiga jis nutilo, tarsi būtų laiku su- 
sigriebęs ir vos nepasakęs to, ko nereikėtų sakyti. - Ne- 
paprastai, nepaprastai! - džiūgavo jis. - Leiskite pri- 

— Malonu su jumis susipažinti, pone Tamnusai, - tarė 
Liusi. 

— O ar galėčiau paklausti, o Liusi, Ievos dukra, kaip 
jūs patekote į Narniją? 

— Narniją? Kas tai? - paklausė Liusi. 

— Narnija — šalis, kurioje mudu šiuo metu esame, — 
tarė faunas. - Ji driekiasi nuo gatvės žibinto iki didžiulės 
Ker Paravelio pilies prie rytinės jūros. O jūs? Jūs atvyko- 
te iš laukinių girių vakaruose? 

— Aš... Aš atvykau iš tuščio kambario per drabužių 
spintą. 

— Oi, - liūdnai atsiduso ponas Tamnusas, - jeigu vai- 
kystėje būčiau stropiau mokęsis geografijos, be jokios abe- 
jonės, viską Žinočiau apie šias paslaptingas šalis. Deja, 
dabar jau vėlu. 

— Tačiau tai visai ne šalys, - tarė Liusi, vos galėdama 
sutvardyti juoką. — Tai visai čia pat... Bent jau... Nežinau. 
Ten - vasara. 

Na, o čia, Narnijoje, Žiema, - tarė ponas Tamnusas, - ir ji 
tęsiasi jau visą amžinybę. Taigi, jei mes ir toliau šnekučiuosi- 
mės čia, ant sniego, tikrai peršalsime. O Ievos dukra iš toli- 
mosios Tuščiok Ambario šalies, iš šviesiojo Drabužių spin- 
tos miesto, kur niekada nesibaigia vasara, ar nenorėtumėt 
užsukti į mano namus ir drauge išgerti arbatos? 

— Labai jums dėkoju, pone Tamnusai, - tarė Liusi. — 
Tačiau man jau tikriausiai laikas grįžti. 

— Aš gyvenu visai čia pat, - tarė faunas, - ten kūrenasi 
židinys... Labai šilta... Turiu paskrudintos duonos...ir sar- 
dinių... ir pyrago. 

— Jūs labai malonus, - tarė Liusi. - Tačiau aš nenorėčiau 
ilgai užtrukti. 

— Jeigu jūs, o Ievos dukra, įsikibsite man į ranką, — 
tarė ponas Tamnusas, - tada skėčio užteks mums abiems. 
Ką gi, eime. 

Taip Liusi nukeliavo mišku ranka rankon su šiuo keis- 
tuoju padaru, tarsi būtų pažinojusi jį visą savo gyvenimą. 

Netrukus jie pasiekė vietą, kur žemės paviršius buvo 
gruoblėtas ir bangavo nedidelėmis kalvelėmis. Visur ap- 
linkui kyšojo uolos. Nusileidę į nedidelį slėnį, ponas Tam- 
nusas staiga pasuko į šalį, tarsi būtų ketinęs eiti tiesiai 
per didžiulę uolą. Tik priėjus visiškai arti, Liusi pamatė, 
kadjiedu atsidūrė prie įėjimo į olą. ĮŽengus į vidų, ją apa- 
kino liepsnojančio židinio šviesa. Ponas Tamnusas pasi- 
lenkė prie jo, nedidelėmis dailiomis žnyplėmis išėmė de- 
gančią žariją ir uždegė žibintą. 

— Na, dabar jau greitai, - tarė jis ir čia pat užkaitė vir- 
dulį. 

Liusi pagalvojo, kad jai dar niekada neteko svečiuotis 
tokiame mielame būste. Tai buvo mažytė ir švari ola, raus- 
voko akmens sienomis. Jos grindis dengė kilimas, o ant 
jo stovėjo dvi kėdės (“Viena - man, kita - draugui“, — 
paaiškino ponas Tamnusas), stalas ir spintelė indams. 
Virš židinio kabojo seno žilabarzdžio fauno portretas. 
Kampe buvo durys (“Tikriausiai į pono Tamnuso mie- 
gamąjį",- pagalvojo Liusi), o netoliese ant sienos - len- 
tyna, pilna knygų. Kol ponas Tamnusas dengė stalą, Liusi 
perskaitė knygų pavadinimus: “Sileno gyvenimas ir laiš- 
kai", “Nimfos ir jų papročiai", “Žmonės, vienuoliai ir 
eiguliai - labiausiai paplitusių legendų tyrimai“, “Ar 
Žmogus - tai mitas?" 

— Prašom prie stalo, Ievos dukra, - tarė faunas. 

Vaišės buvo puikios. Jiedu suvalgė po skanų minkštai 

virtą kiaušinį, paskui skrudintos duonos su sardinėmis, 
paskui su sviestu, tada su medumi, o galiausiai cukrumi 
pabarstytą pyragą. Kai Liusi pasisotino, faunas pradėjo 
jai pasakoti apie gyvenimą miške. Kokie puikūs buvo tie 
pasakojimai! Jis kalbėjo apie šokius vidurnakty, kai nim- 
fos, gyvenančios šuliniuose, ir medžių driadės išeina pa- 
sišokti su faunais; apie pieno baltumo elnio medžioklę — 
jį sugavus, išsipildo visi troškimai, apie puotas ir lobių 
paieškas giliuose požemiuose drauge su pašėlusiais rau- 
donkepuriais nykštukais; apie vasarą, kada miškas suža- 
liuoja ir į svečius raitas ant savo storo asilo atjoja senasis 
Silenas, o kartais ir pats Bakchas - tada upėmis vietoj 
vandens srūva vynas ir miške ištisas savaites nesibaigia 
šventė... 

— Tačiau dabar pas mus amžina žiema, - pridūrė jis 
liūdnai. Kad pralinksmėtų, faunas iš dėklo, gulėjusio ant 
spintelės, išėmė keistą mažytę fleitą, kuri atrodė tarsi pa- 
daryta iš šiaudo, ir ėmė groti. Nuo fleitos melodijos Liusi 
norėjosi ir verkti, ir juoktis, ir šokti, ir miegoti — visko 
vienu metu. Tikriausiai praėjo visa valanda, kai Liusi stai- 
ga susigriebusi tarė: 

— Oi, pone Tamnusai, atleiskite, kad jus nutraukiu — 
ši melodija man nepaprastai patinka, tačiau aš iš tiesų 
jau turiu grįžti namo. Juk ketinau užtrukti tik keletą mi- 
nučių. 

— Dabar jau nieko iš to nebus, -tarė faunas, padėda- 
mas fleitą ir liūdnai purtydamas galvą. 

— Nieko? - pašoko išsigandusi Liusi. - Ką tai reiškia? 
Aš turiu tuoj pat eiti namo. Visi jau turbūt nerimauja. 
Pone Tamnusai! Kas atsitiko?! - staiga sušuko ji, nes rudos 
fauno akys pasruvo ašaromis, kurios riedėjo jo skruostais ir 

emė kapsėti nuo nosies galiuko. Jis užsidengė veidą ran- 
komis ir ėmė pasisriūbaudamas raudoti. 

— Pone Tamnusai! Pone Tamnusai! - kartojo suglu- 
musi Liusi. - Neverkit, nereikia! Kas atsitiko? Jums 
bloga? Mielas pone Tamnusai, prašom pasakyti, kas at- 
sitiko? 

Tačiau faunas raudojo taip, tarsi jo širdis plyštų iš 
skausmo, ir nenurimo net tada, kai Liusi apkabino jo kaklą 
ir padavė savo nosinaitę. Jis tik paėmė nosinaitę ir be 
perstojo šluostėsi ašaras. o kai ši kiaurai permirkdavo, 
gręžė taip, kad Liusi greitai pasijuto stovinti balutėje. 

— Pone Tamnusai! - suriko Liusi tiesiai faunui į ausį ir 
papurtė jį. - Nurimkite. Tučtuojau nurimkite! Toks dide- 
lis faunas — ir kaip jums ne gėda! Na ko gi, ko gi jūs ver- 
kiate'? 

— A-a-aš, - kūkčiojo faunas, —- aš verkiu todėl, kad aš 
toks blogas. 

— Visiškai nemanau, kad jūs blogas, - tarė Liusi. - Man 
rodos, jūs labai geras faunas. Maloniausias iš visų, ku- 
riuos kada teko sutikti. 

— Oi, jūs taip nekalbėtumėt, jei sužinotumėt, - kūk- 
čiodamas atsiliepė ponas Tamnusas. - Aš blogas. Visame 
pasaulyje nėra už mane blogesnio tauno. 

— Bet ką gi jūs padarėte? — paklausė Liusi. 

— Mano tėtis... Tai jo portretas ten, virš Židinio... Jis 
niekada nebūtų taip pasielgęs... 

— Kaipgi? 

— Kaip aš, - tarė faunas. - Nebūtų ėmęs tarnauti Bal- 
tajai Burtininkei... Štai ką aš padariau. Ji man moka. 

— Baltoji Burtininkė? Kas ji? 

— Ji? Ji - toji, kuri visą Narniją laiko po savo padu. Tai 

ji kalta, kad pas mus vis nesibaigia žiema. Žiema ir žie- 
ma, 0 Kalėdų vis nėra - tik pagalvokite! 

— Siaubinga! - tarė Liusi. - Tačiau už ką ji jums moka? 

— Tai ir yra blogiausia. - liūdnai atsiduso ponas Tam- 
nusas. - Aš grobiu vaikus. Pažvelkite į mane, Ievos duk- 
ra. Arjūs patikėtumėt, kad aš galėčiau miške sutikęs varg- 
šą nekaltą kūdikį, nepadariusį man nieko blogo, apgaule 
įvilioti į savo būstą, užmigdyti jį fleitos garsais ir atiduoti 
nelaimingąjį Baltajai Burtininkei? 

— Ne, - tarė Liusi. - Esu tikra, kad negalėtumėt šitaip 
pasielgti. 

— Betgi pasielgiau, - tarė faunas. 

— Na, ką gi, - atsiliepė Liusi neryžtingai (mat ji no- 
rėjo būti teisinga ir tuo pat metu nenorėjo būti per 
griežta), - ką gi, jūs iš tiesų pasielgėte blogai, tačiau 
gailitės, ir aš esu tikra, kad niekada to daugiau nebe- 
darysite. 

— Ak, Ievos dukra, nejaugi nesuprantate? — paklausė 
faunas. — Aš tai padariau ne kada nors anksčiau. Aš tai 
darau dabar, šią akimirką. 

— Ką tai reiškia?! - blykšdama sušuko Liusi. 

— Tas kūdikis - tai jūs, -- tarė ponas Tamnusas. - Balto- 
ji Burtininkė įsakė man sugauti ir perduoti jai Ievos duk- 
terį ar Adomo sūnų, jeigu kada pamatyčiau juos miške. 
Ir štai jūs esate pirmoji. Todėl apsimetinėjau esąs drau- 
giškas ir pakviečiau jus gerti arbatos, o iš tiesų visą laiką 
laukiau tos akimirkos, kai užmigsite, kad galėčiau nueiti 
ir jai apie tai pranešti. 

— Bet jūs to nepadarysite, pone Tamnusai, - pratarė 
Liusi. - Juk nepadarysite, tiesa? Meldžiu jus, nedarykite, 
nedarykite šito! 

— O jeigu aš nepranešiu, - atsiliepė vėl susigraudinęs 
faunas, — ji, žinoma, tai sušniukštinės ir įsakys nukirsti 
man uodegą, nupjauti ragus ir nurauti barzdelę. Ji mos- 
telės savo stebuklingąja lazdele, ir mano dailios skeltos 
kanopėlės pavirs kietomis bjauriomis arklio kanopomis. 
O jeigu ji labai supyks, tai pavers mane akmeniu, ir aš 
būsiu akmeninė fauno statula jos siaubinguose rūmuose 
tol, kol Ker Paravelio pilyje bus užimti visi keturi sostai. 
O kas žino, kada tai įvyks ir ar įvyks apskritai? 

— Man labai gaila, pone Tamnusai, - tarė Liusi, - ta- 
čiau prašom leisti mane namo. 

— Na, žinoma, leisiu, - tarė faunas, - žinoma, turiu tai 
padaryti. Dabar pats tai matau. Juk kol nesutikau jūsų, 
nežinojau, kokie yra žmonės. Žinoma, dabar, kai susipa- 
žinau Su jumis, aš jau negalėčiau atiduoti jūsų Baltajai 
Burtininkei. Tačiau turime kuo greičiau iš čia išeiti. Aš 
palydėsiu jus iki gatvės žibinto. Manau, tada rasite kelią į 
Tuščiąk Ambarį ir Drabuž Ių spintą? 

— Žinoma, rasiu. 

— Reikia eiti kuo tyliau, - tarė ponas Tamnusas. - Miš- 
kas pilnas jos šnipų. Net kai kurie medžiai perėjo į Burti- 
ninkės pusę. 

Stalas liko nenudengtas. Ponas Tamnusas vėl išsklei- 
dė skėtį, ištiesė Liusi ranką, ir jiedu išėjo iš olos. Kelionė 
atgal visiškai nebuvo panaši į kelionę link fauno būsto. 
Dabar jiedu skubriai gūrino į priekį nepratardami nė žo- 
delio. Ponas Tamnusas pasirinkdavo kelią pačiomis tam- 
siausiomis vietomis. Kai jie galiausiai vėl atsidūrė prie 
gatvės žibinto, Liusi lengviau atsikvėpė. 

— Ar Iš čia rasite kelią namo, Ievos dukra? - paklausė 
ponas Tamnusas. 

Liusi atidžiai įsižiūrėjo į medžių tankmę ir tolumoje 
tarp kamienų pamatė mažą šviesos lopinėlį. 

— Taip, - tarė ji. - Aš matau drabužių spintos duris. 

— Tada kuo greičiau skubėkite namo, - tarė faunas. — 
O... jūs atleidžiate man už tai, ką ketinau padaryti? 

— Na, Žinoma, žinoma, atleidžiu, - tarė Liusi, stipriai 
spausdaina jo ranką. - Tikiuosi, dėl manęs jums neatsi- 
tiks nieko blogo. 

— Laimingo kelio, Ievos dukra, - linktelėjo jis. - Ar 
galiu pasilikti šią nosinaitę atminimui? 

— Pasilikit, - atsiliepė Liusi ir kiek įkabindama nudū- 
mė link tolimojo šviesos lopinėlio. Greitai ji pajuto, kad 
rankomis užčiuopia nebe šiurkščias medžių šakas, o švel- 
nius kailinius, po kojomis - ne girgždantis sniegas, o me- 
dinis spintos dugnas ir, nė nespėjusi atsitokėti, stryktelė- 
jo lauk iš spintos ir atsidūrė tame pačiame tuščiajame 
kambaryje, kur ir prasidėjo nuotykiai. Ji aklinai užtrenkė 
spintos duris ir, sunkiai alsuodama, apsidairė. Vis dar li- 
jo. Iš koridoriaus sklido Piterio, Edmundo ir Siuzanos 
balsai. 

Aš čia! - sušuko ji. - Čia! Aš grįžau. Viskas gerai. 


III 


EDMUNDAS IR 
DRABUZIŲ SPINTA 


Liusi išbėgo iš tuščiojo kambario į koridorių, kur bu- 
vo kiti vaikai. 

— Aš čia, - pakartojo ji. - Aš grįžau. 

— Ką tu kalbi, Liusi? - paklausė Siuzana. - Nieko ne- 
suprantu. 

— Kaip tai ką? - tarė apstulbusi Liusi. - Argi jums ne- 
rūpėjo, kur aš dingau? 

— Tu slėpeisi, taip?- tarė Piteris. - Vargšelė Lu. Slėpė- 
si ir niekas nepastebėjo. Reikia slėptis ilgiau, jei nori, kad 
imtume tavęs ieškoti. 

— Tačiau manęs nebuvo labai ilgai, - tarė Liusi. 

Vaikai nustebę spoksojo vienas į kitą. 

— Kuoktelėjo, - tarė Edmundas, pirštu baksnodamas 
sau į kaktą, - visai kuoktelėjo. 

— Ką nori tuo pasakyti, Lu? — paklausė Piteris. 

— Tai, ką pasakiau, - atsakė Liusi. - Tuoj pat po pus- 
ryčių įlindau į drabužių spintą ir manęs čia nebuvo dau- 
gybę valandų... aš gėriau arbatą ir patyriau daugybę nuo- 
tykių. 

— Nekvailiok, Liusi, - tarė Siuzana. - Mes ką tik išėjo- 
me iš šito kambario, ir tu buvai kartu su mumis. 

— Ji visiškai nekvailioja, - tarė Piteris, — ji tiesiog išsi- 
galvojo tai šiaip sau, dėl įdomumo - tiesa, Lu? O kodėl gi 
ne? 

— Ne, Piteri, - tarė ji. - Aš nieko neišsigalvojau. Ši spin- 
ta...stebuklinga. Joje yra miškas. Sninga. Ten gyvena fau- 
nas ir burtininkė, o jų šalis vadinasi Narnija. Eik ir pasi- 
žiūrėk pats. 

Vaikai nežinojo, ką ir galvoti, tačiau Liusi buvo taip 
susijaudinusi, jog jie kartu su ja sugrįžo į tuščiąjį kamba- 
rį. Liusi pirmoji pribėgo prie drabužių spintos, atidarė 
duris ir sušuko: 

— Štai! Įlįskite ir patys pamatysite. 

— Na, kvailele, - tarė Siuzana, kišdama galvą ir pra- 
skleisdama kailinius, - tai paprasčiausia drabužių spinta. 

Kiekvienas vaikas kyštelėjo galvą į vidų ir praskleidė 
kailinius, tačiau išvydo -- kaip ir Liusi — tik pačią pa- 
prasčiausią spintą. Už kailinių nesimatė nei miško, nei 
sniego — tik užpakalinė spintos siena su kabliukais. Pite- 
ris įsiropštė į vidų ir pastukseno ją krumpliais, kad įsiti- 
kintų, jog ji iš tikrųjų kieta. 

— Padūkusiai vykęs pokštas, Lu, - tarė išsikepurnėjęs 
lauk. —Turiu pripažinti, kad tau tikrai pasisekė mus ap- 
mauti. Mes beveik patikėjome. 

— Bet aš visai nepokštauju,- tarė Liusi. - Garbės žo- 
dis. Ką tik čia viskas atrodė kitaip. Iš tikrųjų. Aš pri- 
siekiu. 

— Na užteks, Lu, - tarė Piteris. - To jau tikrai per daug. 
Pajuokavai ir užteks. 

Liusi stipriai paraudo. bandė kažką sakyti, tačiau ne- 
besumojo ką ir apsipylė ašaromis. 

Kelias dienas po šio įvykio Liusi buvo nepaprastai 
susikrimtusi. Ji galėjo tučtuojau susitaikyti su vaikais, 
jei tik būtų pripažinusi, kad savo pasakojimą išsigalvo- 
jo šiaip sau, dėl juoko. Tačiau Liusi buvo labai sąžinin- 
ga mergaitė Ir, žinodama, kad sakė tiesą, negalėjo at- 
sisakyti savo žodžių. O kiti vaikai, kurie manė, jog tai 
melas ir, be to, kvailas melas, labai ją skaudino. Du 
vyresnieji bent jau nedarė to tyčia, tačiau Edmundas, 
kuris kartais elgdavosi kaip pikčiurna, dabar be per- 
stojo kibo prie Liusi ir erzino, nuolat klausinėdamas, 
ar ji kartais nesurado kokių nors naujų šalių kitose spin- 
tose. Apmaudžiausia tai, kad tas dienas ji galėjo pra- 
leisti puikiai. Oras išsigiedrino, ir vaikai nuo ryto iki 
vakaro dūko lauke - maudėsi, žuvavo, karstėsi po me- 
džius ir voliojosi ant ką tik nupjautos žolės. Tačiau Liusi 
visa tai nelabai džiugino. Šitaip viskas klostėsi iki pir- 
mos lietingos dienos. 

Tą dieną, kai ir po pietų oras nė kiek nepagerėjo, 
vaikai nusprendė žaisti slėpynes. Ieškojo Siuzana ir, 
kai visi išsilakstė slėptis, Liusi įsmuko į tuščiąjį kam- 
barį, kuriame stovėjo drabužių spinta. Ji neketino joje 
slėptis, nes žinojo, kad jeigu vaikai ją ten suras, vėl kils 
kalbos apie tą nelemtą istoriją. Liusi tiesiog norėjo dar 
kartelį žvilgtelėti į spintos vidų, nes dabar ji ir pati jau 
ėmė abejoti, ar Narnija ir faunas jai kartais neprisi- 
sapnavo. 

Namas buvo toks didžiulis ir klaidus, su daugybe ato- 
kių užkampių, kad ji pamanė, jog suspės akies krašte- 
liu žvilgtelėti į spintą, po to pasislėps kur nors kitur. 
Tačiau, vos tik spėjusi įžengti į kambarį, Liusi išgirdo 
žingsnius koridoriuje. Jai neliko nieko kito, tik įsiropšti 

į spintą ir užverti jos duris. Tačiau neaklinai - juk kvai- 
la užsitrenkti spintoje, net jeigu ji ir nestebuklinga. 

Na, o žingsniai, kuriuos ji išgirdo, buvo Edmundo. 
Įbėgdamas į kambarį jis spėjo pastebėti, kad Liusi įlin- 
do į spintą. Edmundas tučtuojau nusprendė ir pats ten 
įsiropšti: ne todėl, kad būtų norėjęs pasislėpti - jam 
knietėjo dar kartą paerzinti Liusi dėl jos išsigalvotos 
šalies. Edmundas pravėrė duris. Viduje kaip įprasta ka- 
bėjo kailiniai, kvepėjo naftalinu, buvo tylu ir tamsu. 
Liusi nebuvo nė ženklo. “Ji mano, kad aš Siuzana ir 
dabar ją pagausiu, - pamanė Edmundas, - todėl ir tu- 
pi sau tylutėliai prilipusi prie užpakalinės sienos". Jis 
stryktelėjo į spintą ir aklinai užtrenkė duris, pamiršęs, 
kad elgiasi labai neapdairiai. Tada tamsoje ėmė graba- 
liotis tarp kailinių, ieškodamas Liusi. Tikėjosi tuojau 
patją sučiupti ir labai nustebo nieko neradęs. Tučtuojau 
nusprendė praverti spintos duris, kad būtų šviesiau, bet 
nebegalėjo rasti ir durų. Edmundui tai visai nepatiko. 
Jis ėmė padūkusiai grabinėti aplinkui save, blaškytis, 
ir galiausiai sušuko: 

— Liusi! Lu! Kur tu? Žinau, kad esi čia. Atsiliepk! 

Niekas neatsiliepė. Edmundui pasirodė, kad jo bal- 
sas skamba keistokai - tarsi jis būtų ne spintoje, o kaž- 
kur laukuose. Jam kažkodėl pasidarė labai šalta, ir stai- 
ga berniukas išvydo šviesos lopinėlį. 

— Ačiū Dievui, - atsiduso Edmundas su palengvėji- 
mu, - matyt, durys pačios atsivėrė. 

Akimirksniu pamiršęs Liusi, jis pasuko šviesos link, 
manydamas, kad ji sklinda pro praviras spintos duris. Ta- 


Čiau, užuot išlindęs iš spintos į tuščiąjį kambarį, apstulbęs 

išvydo, jog išnėrė iš didžiulių, tamsių eglių šešėlio į tan- 
kios girios proskyną. 

Po jo kojomis girgžčiojo sausas, trapus sniegas. Snie- 
go lopai dengė eglių šakas. Virš galvos mėlynavo dan- 
gus — toks, koks būna auštant giedrai žiemos dienai. 
Tiesiai prieš jo akis, tarp medžių kamienų, tekėjo ryš- 
kiai raudona didžiulė saulė. Tvyrojo tokia tyla, tarsi 
Edmundas čia būtų vienintelė gyva būtybė. Medžiuo- 
se nebuvo nei paukštelio, nei voverės. Aplink, kiek tik 
akys užmatė, dunksojo tamsi giria. Berniuką ėmė krėsti 
drebulys. 

Tik dabar jis prisiminė, kad ieškojo Liusi. Prisiminė, 
kaip negailestingai erzino ją dėl “išsigalvotos šalies", ku- 
ri, kaip paaiškėjo, visai neišsigalvota. Pamanė, kad mer- 
gaitė turėtų būti kažkur netoliese ir sušuko: 

— Liusi! Liusi! Aš taip pat čia patekau - aš, Edmun- 
das! 

Jokio atsakymo. 

— Pyksta dėl to, kad ja erzinau, - pamanė Edmundas. 
Ir nors jam nesinorėjo prisipažinti, kad negerai elgėsi, nė 
kiek ne geriau buvo vienam stypsoti šiame keistame, šal- 
tame ir tykiame miške. Taigi jis vėl sušuko: 

— Lu, klausyk! Atsiprašau už tai, kad tavim netikėjau! 
Dabar matau, jog sakei tiesą. Na, pasirodyk gi! Susitaiky- 
kim! 

Vėl jokio atsakymo. 

— Ė, tos mergaitės, - tarė sau Edmundas, - pučiasi ir 
neklauso jokių atsiprašymų. Jis dar kartą apsidairė ir nu- 
sprendė, kad čia jam visiškai nepatinka. Jau buvo beapsi- 
sukąs grįžti atgal, kai staiga kažkur tolumoje pasigirdo 
varpelių skimbčiojimas. Edmundas įsiklausė. Skimbčiojimas 

vis stiprėjo ir stiprėjo — ir štai galiausiai į proskyną įšliuo- 
žė rogės, traukiamos dviejų elnių. 

Elniai buvo Šetlendo ponių dydžio, jų kailiai - balti 
baltutėliai, daug baltesni už sniegą miške. Šakoti, paauk- 
suoti elnių ragai tekančios saulės spinduliuose tvyksčiojo 
kaip liepsna. Raudonos odos pakinktai buvo nukabinėti 
varpeliais. Rogėse, laikydamas rankose vadžias, sėdėjo 
storas nykštukas - atsistojęs visu ūgiu, jis tikriausiai būtų 
tesiekęs vos vieną metrą. Nykštukas vilkėjo kailiniais, pa- 
siūtais iš baltojo lokio kailio, o ant galvos buvo užsimo- 
vęs raudoną gobtuvą, nuo kurio smaigalio karojo ilgas 
auksinis kutas. Didžiulė nykštuko barzda dengė jo kelius 
tarsi kilimas. Už jo, ant daug aukštesnės sėdynės, sėdėjo 
būtybė, visiškai nepanaši į jį. Tai buvo didinga aukštaūgė 
dama - aukštesnė už visas Edmundo matytas moteris. Ji 
irgi buvo iki pat smakro įsisupusi į baltą kailį, ant galvos 
jai spindėjo auksinė karūna, o dešinėje rankoje - ilga auk- 
sinė lazda. Damos veidas taip pat buvo nepaprasto bal- 
tumo - ne šiaip išblyškęs, o baltas kaip sniegas, kaip po- 
pierius, kaip cukraus pudra. Tik burna ryškiai raudona- 
vo. Jos veidas buvo labai gražus, tačiau išdidus, šaltas ir 
rūstus. Puikus tai buvo reginys - rogės visu greičiu skrie- 
jolink Edmundo: skimbčiojo varpeliai, nykštukas pliauk- 
šėjo botagu, o iš po pavažų į abi puses žiro sniegas. 

— Stok! — sušuko dama, ir nykštukas taip trūktelėjo 
vadžias, kad elniai net pritūpė ant užpakalinių kojų. "[a- 
Čiau tuoj pat vėl atsistojo ir sustingo lyg įbesti, kramtyda- 
mi žąslus ir sunkiai šnopuodami. Garai, šaltyje besiver- 
Žiantys iš jų šnervių, priminė dūmus. 

— Sakyk, kas tu toks?- paklausė dama ir žvilgsniu kiau- 
rai persmelkė berniuką. 

— Aš... Aš...Mano vardas Edmundas, - išlemeno Ed- 
mundas užsikirsdamas. 

Dama rūsčiai suraukė antakius. 

— Ar taip kalbama su karaliene? — paklausė ji dar 
rūsčiau. 

— Atleiskite, jūsų didenybe. Aš nežinojau... 

— Nežinojai, kad aš - Narnijos karalienė? —- sušuko ji. — 
Ką gi, tuoj sužinosi. Dar kartą klausiu - kas tu per pada- 
ras? 

— Atleiskite, jūsų didenybe, ne visai suprantu klausi- 
mą, - išmikčiojo Edmundas. - Aš lankau mokyklą...Tai 
yra lankiau - dabar atostogos... 

TURKIŠKI SKANESTAI 


— Kas tu per padaras? - vėl paklausė karalienė. - Ar 
tu išstypėlis nykštukas, nusiskutęs barzdą? 

— Ne, jūsų didenybe, - atsakė Edmundas. - Aš nieka- 
da neturėjau barzdos. Aš - berniukas. 

— Berniukas! Ar tai reiškia, kad esi Adomo sūnus? 

Edmundas stovėjo lyg įbestas ir tylėjo. Jis buvo toks 
suglumęs, jog nesuprato klausimo. 

— Kad ir kas tu būtum, matau, kad esi kvailys, - tarė 
karalienė. - Atsakyk pagaliau arba man tuojau plyš kan- 
trybė. Tu - žmogus? 

— Taip, jūsų didenybe, - išliemeno Edmundas. 

— O kaip, malonėk paaiškinti, patekai į mano kara- 
lystę? 

— Atleiskite, jūsų didenybe. Pro drabužių spintą. 

— Drabužių spintą? Ką tai reiškia? 

— Aš... Aš atvėriau jos duris ir atsidūriau tiesiog čia, 
Jūsų didenybe, — mikčiodamas išlemeno Edmundas. 

— Aha! - sumurmėjo karalienė labiau sau nei Edmun- 
dui. — Durys. Durys iš žmonių pasaulio. Girdėjau apie 
tokius dalykus. Tai gali viską sužlugdyti. Bet jis tik vienas, 
ir su juo nesunku susidoroti. 

Ištarusi šiuos žodžius, Karalienė pakilo nuo savo sė- 
dynės ir pažvelgė Edmundui tiesiai į veidą. Jos akys žėrė- 
j0. Tą pačią akimirką ji pakėlė savo lazdelę. Edmundas 
pajuto, kad tuojau atsitiks kažkas siaubinga, tačiau nepa- 
jegė nė krustelėti. Ir štai, kai berniukas jau manė esąs 
pražuvęs, karalienė, matyt, persigalvojo. 

— Mano vargšas vaikuti, - tarė ji pasikeitusiu balsu, — 
tu atrodai toks sušalęs! Eikš, prisėsk šalia manęs rogėse. 
Apgaubsiu tave savo mantija ir mudu pasišnekučiuosime. 

Edmundui šis pasiūlymas visai nepatiko, tačiau atsi- 
sakyti nedrįso ir, įlipęs į roges, atsisėdo prie karalienės 
kojų. Toji apgaubė jį savo kailinės mantijos skvernu ir rū- 
pestingai apkamšė. 

— Gal norėtumei išgerti ko nors karšto? — paklausė 
karalienė. — Juk nori, tiesa? 

— Taip, prašom, jūsų didenybe, - atsakė Edmundas, 
kalendamas dantimis iš šalčio ir baimės. 

Karalienė iš po mantijos klosčių ištraukė mažulytį gel- 
tono metalo buteliuką, spindintį kaip varis. Ji ištiesė ran- 
ką ir nuliejo iš jo ant sniego lašelį kažkokio skysčio. Ed- 
mundas spėjo pastebėti, kad lašelis suspindo ore lyg dei- 
mantas. Sniege pasigirdo šnypštimas, ir beregint nežinia 
iš kur atsirado brangakmeniais padabinta taurė, pilna kaž- 
kokio garuojančio gėrimo. Ją tuojau pat pačiupo nykštu- 
kas ir padavė Edmundui nusilenkdamas ir šypsodamasis — 
tiesą pasakius, nelabai maloniai. Paragavęs karštojo skys- 
čio, berniukas pasijuto daug geriau. Gėrimas buvo sal- 
dus, putojantis, tirštas - Edmundui niekada neteko tokio 
ragauti. Jis šildė iki pat kojų pirštelių. 

— Nuobodu gerti ir nevalgyti, - tarė karalienė. - Ko- 
kio valgio labiausiai pageidauji, Adomo sūnau? 

— Jei galima, turkiškų skanėstų, jūsų didenybe, - tarė 
Edmundas. 

Karalienė kaptelėjo dar vieną lašelį iš savojo būteliu- 
ko, ir šis iškart pavirto apvalia dėžute, perrišta žalio šilko 
kaspinu. Pakėlus dangtelį, paaiškėjo, jog dėžutė pilna tur- 
kiškų skanėstų. Kiekvienas gabalėlis buvo labai saldus ir 
perregimas - Edmundas niekada neragavo nieko gardes- 
nio. Dabar jis jau visiškai sušilo ir jautėsi puikiai. 

Kol berniukas smaguriavo, karalienė jį kamantinėjo. 
Iš pradžių Edmundas stengėsi nepamiršti, jog nemanda- 
gu kalbėti pilna burna, tačiau greitai tegalvojo tik viena: 
kaip kuo greičiau sušlamšti kiek įmanoma daugiau tur- 
kiškų skanėstų. Kuo daugiau jis valgė, tuo labiau norėjo, 
ir todėl nė nesumojo pasvarstyti, kodėl karalienė taip 
smalsauja. Ji sužinojo, kad Edmundas turi brolį ir dvi se- 
seris, jog; viena iš jų jau lankėsi Narnijoje ir sutiko čia 
fauną, ir kad niekas be jų apie Narniją nieko nežino. At- 
rodė, jog; karalienei labiausiai rūpėjo tai, kad jie yra ke- 
turi, nes nuolatos klausinėjo to paties. 

— Ar jūs tikrai esate keturi? - kamantinėjo. - Du Ado- 
mo sūnūs ir dvi Ievos dukterys - ne daugiau ir ne mažiau? 

O Edmundas, pilna burna skanėstų, vis iš naujo murm- 
telėdavo: 

— Taip, taigi jau sakiau. 

Jis net pamiršo vadinti ją “jūsų didenybe“, tačiau ka- 
ralienė dabar nekreipė į tai dėmesio. 

Pagaliau saldumynai baigėsi. Edmundas, išpūtęs akis, 
įsistebeilijo į tuščią dėžutę, tikėdamasis, kad burtininkė 
susipras pasidomėti, ar jis nenorėtų daugiau. Toji galbūt 
ir nujautė, apie ką jis galvoja, nes puikiai žinojo, kad tie 
skanėstai — užburti. Kiekvienas, kuris nors kartelį jų 

paragauja, trokšta jų vis daugiau ir daugiau, kol galiau- 
siai sprogsta nuo persivalgymo. Tačiau daugiau skanėstų 
karalienė nesiūlė, o tarė: 

— Adomo sūnau, aš labai norėčiau pamatyti tavo brolį 
ir seseris. Ar atvesi juos pas mane į svečius? 

— Pasistengsiu, - tarė Edmundas, vis dar spoksoda- 
mas į tuščią dėžutę. 

— Jeigu dar kartą čia ateisi - drauge su kitais, žinoma — 
aš vėl pavaišinsiu tave turkiškais skanėstais. Dabar nega- 
liu to padaryti, nes burtai veikia tik vieną kartą. Tačiau 
mano rūmuose - kas kita. 

— O kodėl negalime keliauti į jūsų rūmus dabar? - pa- 
klausė Edmundas. 

Iš pradžių, kai burtininkės pakviestas lipo į roges, ber- 
niukas bijojo, kad jo nenuvežtų kur nors toli, į nežinomą 
vietą, iš kur nebegalėtų rasti kelio atgal. Dabar jis pamir- 
šo baimę. 

— Mano pilis labai graži, - tarė Karalienė. - Neabejo- 
ju, kad tau ten patiks. Joje yra kambarių, iki pat lubų pri- 
krautų turkiškų skanėstų. Ir štai dar kas: aš neturiu savo 
vaikų. Norėčiau priglausti šaunų berniuką. Auginčiau ji 
kaip princą, 0 po mano mirties jis taptų Narnijos karaliu- 
mi. Princas ant galvos dėvėtų aukso karūną ir nuo ryto 
iki vakaro gardžiuotųsi turkiškais skanėstais. Tu — pats 
protingiausias ir gražiausias iš visų mano sutiktų berniu- 
kų. Manau, kad mielai padaryčiau tave princu. Tačiau vė- 
liau - tada, kai atkeliausi pas mane su kitais vaikais. 

— O kodėl ne dabar? - paklausė Edmundas. Jo veidas 
buvo labai išraudęs, o burna ir rankos aplipusios saldu- 
mynais. Nepaisant karalienės pagyrų, vaikas šią minutę 
neatrodė nei protingas, nei gražus. 

— Jei pasiimsiu tave dabar, nepamatysiu tavo brolio ir 
seserų, O aš labai norėčiau susipažinti su tavo mielais gi- 
minaičiais. Žinoma, tu būsi princas, o vėliau — karalius. 
Tačiau tau juk reikės dvariškių bei didikų. Tavo brolį pa- 
darysiu kunigaikščiu, o seseris - kunigaikštytėmis. 

— Jie niekuo neypatingi, - suniurzgė Edmundas, - aš 
galėčiau atsivesti juos kurią kitą dieną. 

- Žinoma, tačiau, atvykęs į mano namus, gali juos visai 
pamiršti, - tarė karalienė. - Ten tau taip patiks, jog nebe- 
norėsi grįžti jų pasiimti. Ne, dabar turi keliauti į savo šalį 
ir sugrįžti pas mane kitą dieną - ir, žinoma, KARTU SU 
JAIS. Jei ateisi vienas - nieko nepeši. 

— Tačiau aš nebežinau kelio atgal, - išlemeno Edmun- 
das. 

— Jį nesunku rasti, - atsakė karalienė. - Matai antai tą 
žibintą? 

Ji ištiesė lazdą ir Edmundas atsigręžęs pamatė tą patį 
gatvės žibintą, po kuriuo Liusi sutiko fauną. 

— Tuoj pat užjo prasideda kelias į žmonių pasaulį. Da- 
bar pažvelk ten, - mostelėjo ji į priešingą pusę. - Matai 
dvi kalvas, dunksančias už medžių? 

— Matau, - tarė Edmundas. 

— Mano pilį rasi tarp tų kalvų. Kai vėl čia atvyksi, eik 
prie žibinto ir dairykis jų. Pamatęs, keliauk mišku tol, kol 
prieisi mano pilį - upė turi likti tau dešinėje. Tačiau ne- 
pamiršk - turi atsivesti kitus vaikus. Jei ateisi vienas, aš 
labai supyksiu. 

— Pasistengsiu, - tarė Edmundas. 

— Tarp kitko, - pridūrė Karalienė, - nieko nepasakok 
Jiems apie mane. Tegu tai lieka mudviejų paslaptis - taip 
daug įdomiau, ar ne? Paruoškime jiems siurprizą. Tiesiog 

atsivesk juos prie dviejų kalvų. Tu toks protingas, jog leng- 
vai sugalvosi kokią nors priežastį. O kai atkeliausite prie 
gyvena", ar ką nors panašaus. Taip bus geriausia. Jei tavo 
sesuo jau buvo sutikusi vieną iš faunų, ji galbūt jau girdė- 
jo keistų pasakojimų apie mane, tiesą sakant, bjaurių pa- 
sakojimų, dėl kurių ji gali bijoti pas mane apsilankyti. Fau- 
nai prikalba visokių niekų. O dabar... 

— Labai atsiprašau, - staiga nutraukė ją Edmundas, — 
tačiau ar negalėtumėte duoti bent vieno vienintelio ga- 
balėlio turkiškų skanėstų kelionei? 

— Ne. Reikės palaukti iki kito karto, - juokdamasi at- 
sakė Karalienė ir ranka davė ženklą nykštukui keliauti. 

Rogėms sparčiai skriejant tolyn, ji pamojavo Edmun- 
dui ir garsiai sušuko: 

— Kitą kartą! Kitą kartą! Neužmiršk! Greitai grįžk! 

Edmundas vis dar tebespoksojo į tolį, kur pradingo 
rogės, kai išgirdo, jog kažkas šaukia jį vardu. Atsigręžęs 
pamatė Liusi, atskubančią link jo iš kitos miško pusės. 

— Oi, Edmundai! - sušuko ji. — Tai ir tu čia patekai! 
Argi nenuostabu!? Dabar... 

— Gerai, jau gerai, - nutraukė ją Edmundas, - matau, 
kad nemelavai - ta spinta tikrai stebuklinga. Galiu atsi- 
prašyti, jei nori. Tik būk maloni, pasakyk, kur iki šiol bas- 
teisi? Aš visur tavęs ieškojau. 

— Jeigu būčiau žinojusi, kad ir tu čia patekai, būčiau 
palaukusi, - tarė Liusi. Ji buvo tokia laiminga ir susijau- 
dinusi, jog nė nepastebėjo, koks išraudęs ir keistas Ed- 
mundo veidas ir kaip kandžiai jis šneka. - Aš pietavau su 
maloniuoju ponu Tamnusu, faunu. Jis gyvuoja puikiai — 
Baltoji Burtininkė jam nieko pikta nepadarė už tai, kad 

mane paleido. Ponas Tamnusas mano, jog ji šito nesu- 
šniukštinėjo ir jam nieko blogo neatsitiks. 

— Baltoji Burtininkė? - paklausė Edmundas. - Kas ji? 

— Ji - tikra siaubūnė, - tarė Liusi. - Save vadina Nar- 
nijos karaliene, nors karaliauti neturi jokios teisės. Ir fau- 
nai, ir driadės, ir najadės. ir nykštukai, ir žvėreliai - bent 
jau geriausi Iš jų - jos tiesiog nekenčia. Ji kiekvieną gali 
paversti akmeniu ir padaryti kitų siaubingų dalykų. Savo 
burtais ji taip užkerėjo Narniją, jog čia niekuomet nesi- 
baigia Žiema... Žiema ir žiema, o Kalėdų vis nėra. Baltoji 
Burtininkė važinėjasi rogėmis, pakinkytomis elniais, ne- 
šioja ant galvos karūną, o rankoje laiko stebuklingą laz- 
delę. 

Edmundui jau ir taip buvo negera nuo daugybės su- 
valgytų saldumynų, o kai išgirdo, jog dama, su kuria jis 
taip susibičiuliavo — pavojinga burtininkė, pasidarė dar 
blogiau. Tačiau labiausiai pasaulyje jis vis dar tebetroš- 
ko... turkiškų skanėstų. 

— Kas tau priplepėjo tų niekų apie Baltąją Burtinin- 
kę? - paklausė jis. 

— Ponas Tamnusas, faunas, - atsakė Liusi. 

— Faunais ne visada galima tikėti, - pareiškė Edmun- 
das taip, tarsi žinotų apie juos daug daugiau nei Liusi. 

— Kodėl? 

— Visi žino, - atšovė Edmundas. - Gali klausti ko nori. 
Na, užteks stypsoti sniege. Eime namo. 

— Taip, eime, - pritarė Liusi. - Ak, Edmundai, kaip aš 
džiaugiuosi, kad ir tu čia atsidūrei. Dabar, kai mes abu 
čia pabuvojome, Piteris ir Siuzana tikrai patikės, kad Nar- 
nija yra. Kaip smagu! 

"Tačiau Edmundas pagalvojo, kad jam nebus taip smagu, 

kaip jai. Jis turės visiems pripažinti, kad Liusi sakė tiesą. 
Be to, jis nujautė, kad kiti vaikai eis išvien su faunais ir 
žvėreliais, kai jis pats jau beveik nusprendė likti Burti- 
ninkės pusėje. Edmundas nežinojo, ką sakyti ir kaip iš- 
saugoti savo paslaptį, kai visi sužinos apie Narniją. 

"Tuo metu abu vaikai įveikė gerą kelio galą. Ir štai vie- 
toj medžių šakų jie pajuto kailinius, o po akimirkos jau 
stovėjo prie spintos tuščiajame kambaryje. 

— Klausyk, Edmundai, - tarė Liusi, - tu atrodai siau- 
bingai. Gal tau negera? 

— Gera, - atsakė Edmundas, tačiau tai buvo netiesa — 
ji stipriai pykino. 

— Tada eime, surasim kitus. Kiek mes turime jiems pa- 
pasakoti! Ir kiek puikių nuotykių mūsų laukia dabar, kai 
visi žinome šią paslaptį! 

Kiti vaikai vis dar žaidė slėpynes, todėl Liusi ir Ed- 
mundas negreitai juos surado. Tačiau, kai pagaliau visi 
vėl susirinko ilgajame kambaryje, kur stovėjo riterio šar- 
vai, Liusi pratrūko: 

— Piteri! Siuzana! Edmundas taip pat ją matė! Šalis, į 
kurią galima patekti pro drabužių spintą, yra! Mes abu 
ten buvome! Mes susitikome ten, miške. Nagi, Edmun- 
dai, papasakok jiems viską! 

— Apie ką ji kalba, Edai? - paklausė Piteris. 

Ir štai tuomet įvyko vienas pačių gėdingiausių įvykių 
mūsų pasakojime. Edmundas vis dar jautėsi blogai, buvo 
paniuręs ir pyko dėl to, kad paaiškėjo, jog Liusi sakė tie- 
są. Jis vis nežinojo, kaip turėtų pasielgti, tačiau, Piteriui 
šitaip paklausus, jis čia pat nusprendė padaryti patį niek- 
šiškiausią ir pikčiausią dalyką, koks tik gali šauti į galvą — 
išduoti Liusi. 

— Papasakok mums, Edai, - paprašė Siuzana. 

Edmundas nužvelgė visus išdidžiu žvilgsniu, tarsi bū- 
tų daug vyresnis už Liusi (tiesą pasakius, skirtumas buvo 
vos vieneri metai), sukikeno ir tarė: 

— Taip...Mes su Liusi žaidėme - įsivaizdavome, kad ta 

šalis drabužių spintoje iš tikrųjų yra. Šiaip sau, žinoma, 
dėl juoko. Aišku, kad ten nieko nėra. 

Vargšelė Liusi tik žvilgtelėjo į Edmundą ir išbėgo iš 
kambario. O šis kas minutę darėsi vis įžūlesnis. Pamanęs, 
jog visiems padarė didelį įspūdį, čia pat pridūrė: 

— Štai ir vėl savo! Kas jai darosi? Vargas su tais mažais 
vaikais. Visada jie... 

— Nagi nutilk, tu! - įtūžęs nutraukė jį Piteris. - Nuo 
tada, kai Liusi įsikalė sau į galvą tą kvailystę apie drabu- 
Žių spintą, tu elgiesi su ja iš tiesų kiauliškai. O dabar dar 
sumanei šiuos žaidimus apie tą šalį ir vėl ją suerzinai. Ži- 
nau, kad tyčia tai padarei. 

— Bet juk visa tai - nesąmonė, - tarė nustebęs Edmun- 
das. 

— Žinoma, nesąmonė, - tarė Piteris. - Čia šuo ir pa- 
kastas. Kai išvažiavome iš namų, Liusi buvo visiškai nor- 
mali, o nuo to laiko, kai apsigyvenome čia, ji arba iš gal- 
vos kraustosi, arba bjauriai meluoja. Tačiau, kad ir kaip 
ten būtų, kas gero bus iš to, jei vieną dieną iš jos šaipysies 
ir erzinsi, O kitą dieną jai pritarsi? 

— Aš maniau... Aš galvojau... - sumekeno Edmundas, 
tačiau taip ir nesumojo, ką pridurti. 

— Nieko tu negalvojai, - tęsė Piteris. - Tiesiog esi pik- 
čiurna. Visada kiaulinai jaunesniems už save - jau mo- 
kykloje 14 matėm. 

— Užteks, nurimkit, - nutraukė juos Siuzana. - Jeigu 
jūs pyksitės, irgi nebus nieko gero. Geriau eime ieškoti 
Liusi. 

Visai nenuostabu, kad, galiausiai suradę mergaitę, vai- 
kai pastebėjo, jog ši smarkiai užsiverkusi. Liusi nekreipė 
dėmesio į jų žodžius ir vis tvirtino savo: 

— Man nerūpi, ką jūs manote, ir visai nesvarbu, ką sa- 
kote. Galit viską papasakoti profesoriui arba parašyti ma- 
mai — darykit ką norit. Aš žinau, kad sutikau ten fauną... 
ir geriau jau būčiau negrįžusi... O jūs — tikri pabaisos... 

Vakaras buvo liūdnas. Liusi buvo baisiai susikrimtusi, 
o Edmundas po truputėlį pradėjo suprasti, kad viskas 
klostosi ne taip jau sklandžiai, kaip jis tikėjosi. Abu vy- 
resnieji ėmė rimtai nerimauti, jog Liusi iš tiesų pasimaišė 
galvoje. Kai ji nuėjo miegoti, Piteris ir Siuzana dar ilgai 
šnabždėjosi koridoriuje. 

Kitą rytą jie pagaliau nusprendė nueiti pas profesorių 
ir viską jam papasakoti. 

— Jeigu jis nuspręs, kad su Lu iš tiesų kas nors rimto - 
parašys tėčiui. Vieni mes čia nieko nepadarysime, - tarė 
Piteris. 

Jiedu pastukseno į profesoriaus kabineto duris. 

— Prašom užeiti,- pasigirdo jo balsas. Senukas pakilo, 
atnešė jiems kėdes ir paklausė, kuo galįs būti naudingas. 
Po to, sunėręs rankų pirštus, klausėsi vaikų nė kartelio 
nepertraukdamas. Net ir tuomet, kai šiedu baigė savo pa- 
sakojimų, jis dar ilgokai tylėjo. Galiausiai atsikosėjo ir 
pasakė tai, ko vaikai mažiausiai tikėjosi. 

— Iš kur jūs žinote, — paklausė jis, - kad jūsų sesuo 
viską išsigalvojo? 

— Bet juk... - pradėjo Siuzana, tačiau tuoj pat nutilo. 

Senuko veidas bylojo, kad klausimas rimtų rimčiau- 
sias. Siuzana susitvardė ir pridūrė: 

— Bet juk Edmundas sakė, kad jie tiktai žaidė. 

— Taip, - sutiko profesorius, - šį faktą, be abejonės, 
reikia apsvarstyti, labai rimtai apsvarstyti. Štai, pavyzdžiui — 
tikiuosi, atleisite man už šį klausimą - kuo, jūsų nuomone, 

galima labiau pasitikėti — jūsų broliu ar sesute? Kuris iš 
jų sąžiningesnis? 

— Tai ir keisčiausia, pone, - tarė Piteris, - kad iki šiol 
neabejodamas būčiau atsakęs: Liusi. 

— O ką tu manai, mieloji? — profesorius grįžtelėjo į 
Siuzaną. | 

— Na, apskritai aš pritarčiau Piteriui, tačiau argi tai 
gali būti tiesa - apie mišką ir fauną... 

- Šito aš nežinau, - tarė profesorius. - Tačiau kaltinti 
melagyste tą, kuria visada tikėjote, yra rimtas dalykas. 
Taip, iš tiesų labai rimtas. 

— Mes pagalvojome, kad tai net ne melas, - tarė Siu- 
zana. - Mes pamanėme, kad Liusi atsitiko kažkas nege- 
ro... 

— Norite pasakyti, galvoje pasimaišė? - ramiai paklausė 
profesorius. — Na, dėl šito galite nesijaudinti. Vien tik 
pasižiūrėjus į ją ir pakalbinus tampa aišku, kad ji visai 
sveika. 

— Jeigu taip... - buvo bepradedanti Siuzana ir nutilo. 
Jai niekada nebūtų šovę į galvą, kad suaugęs žmogus gali 
šitaip kalbėti, todėl mergaitė dabar visai susipainiojo sa- 
vo mintyse. 

— Logika! - tarė profesorius labiau sau nei vaikams. — 
Kodėl jie nemoko logikos mokyklose? Yra tik trys gali- 
mybės: arba jūsų sesuo meluoja, arba išprotėjo, arba sa- 
ko tiesą. Jūs Žinote, kad paprastai ji nemeluoja, ir aki- 
vaizdu, jog nėra išprotėjusi. 

Taigi, kol neatsiras kokių nors kitų įrodymų, reikia ma- 
nyti, ji sako tiesą. 

Siuzana įsispitrėjo į profesorių, tačiau senuko veidas 
bylojo, jog jis nė kiek nejuokauja. 

— Tačiau argi tai gali būti tiesa, pone? — paklausė Pi- 
teris. 

— O kas gi tave stebina? - pasiteiravo profesorius. 

— Nagi, pirmiausia, - tarė Piteris, - jeigu ta šalis iš 
tikrųjų yra, kodėl jos nemato kiekvienas, kuris įlenda į 
drabužių spintą? Juk, kai ją apžiūrinėjom, nieko ypatin- 
go ten nebuvo. Net Liusi neapsimetinėjo, kad atsidūrė 
kitame pasaulyje. 

— Na ir kas? 

— Bet, pone, juk jeigu kas nors iš tikrųjų yra, tai yra 
visada. 

— Ar tikrai visada? — paklausė profesorius, ir Piteris 
nebesumojo, ką jam atsakyti. 

— Tačiau nebuvo pakankamai laiko, - įsiterpė Siuza- 
na. - Liusi negalėjo niekur nukeliauti, net jeigu ta šalis ir 
yra. Ji pasivijo mus išeinant iš kambario - spintoje užtru- 
ko trumpiau nei minutę, o apsimetinėja, kad prabėgo va- 
landų valandos. 

— Kaip tik tai ir rodo, kad ji tikriausiai sako tiesą, — 
tęsė protesorius.- Jeigu šiame name iš tikrųjų yra durys, 
vedančios į kurį kitą mums nežinomą pasaulį (0 turiu jus 
patikinti, kad tai labai keistas namas ir net aš pats labai 
nedaug apie jį Žinau), taigi, jeigu manysime, kad ji pate- 
ko į kitą pasaulį, aš visai nenustebčiau sužinojęs, kad ir 
laikas jame matuojamas kitaip nei pas mus. Kad ir kaip 
ilgai ten užtruktum, pas mus neprabėgs nė akimirka. Ki- 
ta vertus, sunku patikėti, kad jos amžiaus mergaitė pati 
sugalvojo tokį dalyką. Jeigu būtų norėjusi jus apgauti, 
prieš išlįsdama papasakoti savo nuotykius, būtų patupė- 
jusi spintoje ilgiau. 

— Bet, pone, - tarė Piteris, - nejaugi iš tiesų norite 

pasakyti, kad kitus pasaulius galima rasti... tiesiog čia pat, 
už namo kampo? 

— Labai galimas daiktas, - atsakė profesorius. Jis nusi- 
ėmė akinius ir, juos valydamas, pats sau sumurmėjo: 

— Tai ko gi vis dėlto juos moko tose mokyklose?.. 

— Tačiau ką mums daryti? — paklausė Siuzana, nes po- 
kalbis aiškiai nukrypo į šalį. 

— Mano mieloji, - tarė profesorius, staiga labai įdė- 
miai juos nužvelgęs, - yra vienas būdas, kurį dažnai pa- 
mirštame ir kuris tikrai vertas dėmesio. 

— Koks? — paklausė Siuzana. 

— Rūpintis savimi ir nekaišioti nosies į kitų reikalus, — 
tarė profesorius. 

"Tuo pokalbis ir pasibaigė. 

Po šio pašnekesio Liusi tapo kur kas lengviau. Piteris 
rūpinosi, kad Edmundas jos neerzintų. Nei vienas vaikas 
nejautė nė mažiausio noro bent žodeliu užsiminti apie dra- 
bužių spintą — visi vengė šios pavojingos temos. Kurį laiką 
atrodė, kad nuotykiai pasibaigė. Tačiau atsitiko kitaip. 

Profesoriaus namas, apie kurį net jis pats mažai teži- 
nojo, buvo toks senas ir įžymus, jog iš visos Anglijos čio- 
nai keliaudavo žmonės ir prašydavo leidimo jį apžiūrėti. 
Tai buvo vienas iš tų namų, kurie minimi įžymiausių vietų 
aprašymuose ir netgi istorijos vadovėliuose. Ir, spren- 
džiant iš pasakojimų apie jį, ne veltui, nes kai kurie iš jų 
buvo dar keistesni už tą, kurį pasakoju dabar. Kai lanky- 
tojų grupės prašydavo parodyti namą, profesorius nie- 
kuomet neprieštaraudavo, ir ponia Makridi, ūkvedė, 
vedžiodavo svečius po kambarius, pasakodama apie pa- 
veikslus, riterių šarvus ir retas knygas bibliotekoje. Ponia 
Makridi nemėgo vaikų ir pyko, jei šie nutraukdavo jos ilgą 


4() 


pasakojimą. Bene patį pirmąjį rytą po jų atvykimo, išdro- 
žusi galybę pamokymų Siuzanai ir Piteriui, ji pareiškė: 

- Ir prašom atminti, jog negalima maišytis man po ko- 
jomis, kai rodau namą lankytojams. 

— Tarsi kas nors norėtų prarasti pusę dienos, tąsyda- 
masis po namą su gauja suaugusiųjų! - tarė Edmundas, o 
kiti trys vaikai mintyse jam pritarė. 

Ir štai tada prasidėjo nauji nuotykiai. 

Vieną rytą, praėjus kelioms dienoms po pokalbio su 
profesoriumi, Piteris ir Edmundas apžiūrinėjo riterio šar- 
vus - tyrinėjo, ar sugebėtų juos išardyti. Staiga į kambarį 
įgriuvo abi mergaitės ir sušuko: 

— Atsargiai! Ateina Makridi su savo gauja! 

— Neškim kudašių! - šūktelėjo Piteris, ir visa ketveriukė 
išbildėjo pro ilgojo kambario duris. Tačiau, kai vaikai per- 
bėgo žaliąjį kambarį ir įsmuko į biblioteką, staiga priekyje 
išgirdo balsus ir suprato, kad ponia Makridi veda lankytojus 
ne paradiniais laiptais, kaip jie tikėjosi, o užpakaliniais. Ir 
štai tuomet - gal todėl, kad jiems visai apsisuko galvos, o gal 
kad ponia Makridi nusprendė juos pagauti, ar atgijo senojo 
namo burtai ir viliojo vaikus į Narniją — visur, kur tik jie 
bėgo, atrodė, jog lankytojai lipte lipa ant kulnų. 

— Ol, ir vėl tie valkatos! Nagi pasislėpkime drabužių 
spintos kambaryje, kol prakėblins. Ten jie tikrai nelįs. 

Bet vos tik vaikai spėjo į jį įsmukti, koridoriuje pasigir- 
do balsai. Kažkas paspaudė durų rankeną, ši pasisuko... 

— Greičiau! - sušuko Piteris. - Daugiau nėra kur! — Ir 
atidarė spintos duris. Visi keturi įsirito į vidų ir, sunkiai šno- 
puodami, susigūžė tamsoje. Piteris užvėrė duris, tačiau už- 
trenkti neužtrenkė, nes, kaip kiekvienas nuovokus žmogus, 
Jis, žinoma, prisiminė, kad užsitrenkti spintoje būtų kvaila. 

VI 
Į MIŠKĄ 


— Kad tik greičiau ta Makridi išsinešdintų su savo lanky- 
tojais, - sušnibždėjo Siuzana, — man visas kūnas nutirpo. 

— O tas naftalino kvapas koks bjaurus, - tarė Edmun- 
das. 

— Tikriausiai jo prigrūsta į kailinių kišenes, kad kan- 
dys nelįstų, - atsiliepė Siuzana. 

— Kažkas man duria į nugarą, - tarė Piteris. 

— Ir kaip šalta, tiesa? — pridūrė Siuzana. 

— Taip, tikrai, - pritarė Piteris. - Dabar x aš jaučiu... Ir 
kažkaip drėgna. Kas čia darosi toje spintoj? Aš sėdžiu 
ant kažko šlapio. Tuoj visas permirksiu. 

Jis vargais negalais atsistojo. 

— Liskime lauk, - pasiūlė Edmundas. - Jie išėjo. 

— O-0-0-o0i! - staiga sušuko Siuzana. 

— Kas atsitiko?! — išsigandę paklausė kiti vaikai. 

— Man už nugaros - medis! - tarė Siuzana. - Pažiūrė- 
kit!.. Kažkokia šviesa... Štai ten. 

— Iš tikrųjų, - pritarė Piteris. - Pažiūrėkit ten... Ir štai 
ten... Visur aplinkui - medžiai. Tas šlapias daiktas mums 
po kojomis - sniegas. Žinote, atrodo, kad mes vis dėlto 
patekome į Liusi mišką! 

Neliko jokių abejonių - keturi vaikai stovėjo marksty- 
damiesi akinančioje žiemos vidudienio šviesoje. Jiems už 
nugarų ant vagių kabėjo kailiniai, o priešakyje dunksojo 
apsnigti medžiai. 

Piteris tuojau pat atsisuko į Liusi. 

— Dovanok, kad tavim netikėjau, — tarė jis. - Labai 
atsiprašau. Ar atleidi? 

— Žinoma, - tarė Liusi, ir jiedu paspaudė vienas kitam 
rankas. 

— Bet ką dabar darysime? - paklausė Siuzana. 

— Ką? - pakartojo Piteris. - Aišku, ką! Eisime apžiū- 
rėti miško. 

— Brrr! - tarė Siuzana, trepsėdama kojomis. - Labai 
šalta. Gal apsivilkime šiuos kailinius? 

— Jie ne mūsų, - suabejojo Piteris. 

— Niekas mums nieko nesakys, - tarė Siuzana. - Juk 
neišnešime jų iš namų. Net iš spintos neišnešime. 

— Apie tai aš nė nepagalvojau, Sju, — tarė Piteris. — 
Žinoma, tu teisi. Kas pasakys, kad nušvilpei paltą, jei jis 
yra toje pačioje spintoje, kur ir kabėjo. O visa ši šalis tur- 
būt ir yra drabužių spintoje. 

Jie čia pat pasekė protingu Siuzanos patarimu. Kaili- 
niai jiems buvo gerokai per dideli ir siekė iki pat kulnų. 
Ant vaikiškų pečių jie labiau priminė karališkas mantijas 
nei paltus. Dabar tapo gerokai šilčiau, ir, pažvelgę vienas 
į kitą, vaikai nusprendė, kad naujas apdaras juos puošia 
ir labiau dera prie aplinkos. 

— Galim įsivaizduoti, kad esame Arktikos tyrinėtojai, — 
tarė Liusi. 

— Nereikia nieko įsivaizduoti — čia ir taip bus pakan- 
kamai įdomu, - tarė Piteris, ir pirmasis nužingsniavo 

gilyn į mišką. Danguje kaupėsi sunkūs pilkšvi debesys ir 
atrodė, kad tuojau vėl pradės snigti. 

— Ei, klausykite, - staiga tarė Edmundas, - mums rei- 
kia laikytis kairiau, jeigu norim atsidurti prie žibinto. 

Akimirkai jis visai pamiršo, jog turi apsimesti, kad nie- 
kada nėra čia buvęs. Ištaręs šiuos žodžius, Edmundas tuo- 
jau pat suprato, kad išsidavė. Kiti vaikai sustojo ir įsmei- 
gė į jį akis. Piteris tyliai švilptelėjo. 

— "Tai tu vis dėlto buvai čia tada sutikęs Lu, - tarė jis, 
ir tvirtinai, kad ji meluoja... 

Niekas nepratarė nė žodelio. Stojo tyla. 

— Na, tokio paršo... - buvo bepradedąs Piteris, tačiau 
nutilo ir tik gūžtelėjo pečiais. 

Ir iš tiesų, ką gi buvo galima bepridurti? Po minutės 
visi vėl leidosi į kelionę. “ Aš jums už tai dar atsilyginsiu, 
jūs pasipūtėliai", - slapčia galvojo Edmundas. 

— Bet kur gi mes einame? - paklausė Siuzana pirmiau- 
sia dėl to, kad pakeistų pokalbio temą. 

— Liusi turėtų mums vadovauti, - tarė Piteris. - Ji tik- 
rai šito nusipelnė. Kur mus vesi, Lu? 

— Gal eime aplankyti pono Tamnuso? - pasiūlė Liusi. — 
Tai tas šaunusis faunas, apie kurį pasakojau. 

Vaikai sutiko, ir visi sparčiai nužingsniavo pirmyn, sma- 
giai trepsėdami kojomis. Liusi pasirodė esanti puiki ved- 
lė. Iš pradžių ji truputį abejojo, ar sugebės rasti kelią, ta- 
čiau pažino keistai išsikerojusį medį vienoje kelio pusė- 
je, kelmą - kitoje, ir taip pamažu priėjo vietą, kur tarp 
uolų nedideliame slėnyje buvo pono Tamnuso ola. Vai- 
kai sustojo tiesiai prie jos įėjimo. Tačiau ten jų laukė itin 
nemaloni staigmena. 

Durys buvo nukeltos nuo vyrių ir sudaužytos į šipulius. 

Oloje buvo tamsu, šalta ir drėgna. Iš kvapo buvo galima 
spręsti, kad čia jau keletą dienų niekas negyvena. Grin- 
dis dengė sniegas, susimaišęs su kažkuo juodu - paaiškė- 
jo, kad tai Židinio pelenai ir nuodėguliai. Tikriausiai kaž- 
kas sutrypė ugnį kojomis ir išžarstė juos po kambarį. Ap- 
linkui mėtėsi sudaužytų indų šukės, o fauno tėčio portre- 
tas buvo suraižytas aštriu daiktu. 

— Tai bent pasidarbuota, - tarė Edmundas. - Be reika- 
lo čia atėjome. 

— O čia kas? — susidomėjęs pasilenkė Piteris. Jis tik 
dabar pastebėjo popieriaus skiautę, prikaltą prie kilimo. 

— Ar ten kas parašyta? —- paklausė Siuzana. 

— Atrodo, kad taip, - atsakė Piteris, — tačiau tokioje 
prietemoje nieko negaliu įskaityti. Eime lauk, į šviesą. 

Visi išlindo iš olos ir apsupo Piterį, kuris perskaitė to- 
kius žodžius: 


“Buvęs šitų patalpų savininkas faunas Tamnusas yra 
suimtas ir bus teisiamas už tėvynės ir Jos Imperatoriško- 
sios Didenybės, Narnijos karalienės, Ker Paravelio Pilies 
Valdovės, Negyvenamų Salų ir kitų žemių Imperatorės 
Džedis išdavimą bei ištikimybės sulaužymą, taip pat už 
pagalbą Jos Didenybės priešams, šnipų globojimą ir drau- 


gystę su žmonėmis. 0 | 
Pasirašyta: Fenris Ulfas, 


slaptosios policijos kapitonas. 


TEGYVUOJA KARALIENĖ!" 


Vaikai apstulbę sužiuro vienas į kitą. 
— Sprendžiant iš to, kas čia vyksta, nemanau, kad ši 
šalis man labai patiks, — tarė Siuzana. 

— Kas ta karalienė, Lu? — paklausė Piteris. —- Ar ką 
nors apie ją girdėjai? 

— Ji visai ne karalienė, - atsakė Liusi. —- Ji - pikta 
burtininkė. Baltoji Burtininkė. Visi miško gyventojai jos 
nekenčia. Ji taip užkerėjo šitą šalį, kad čia visada žiema, 
o Kalėdų kaip nėra, taip nėra. 

— Aš... nežinau, ar verta mums keliauti toliau, - tarė 
Siuzana. - Turbūt čia nelabai saugu ir neatrodo, kad bus 
itin linksma. Kas minutę darosi vis šalčiau, be to, nieko 
neįsidėjome valgyti. Gal grįžkime? 

— Bet negalime šitaip pasielgti! - tarė Liusi. - Nejaugi 
nesupranti? Po to, kas atsitiko, negalime lyg niekur nie- 
ko grįžti namo. Juk tai dėl manęs vargšelis faunas pateko 
į šitokią bėdą. Jis paslėpė mane nuo burtininkės ir paro- 
dė kelią namo. Štai ką reiškia žodžiai: “pagalba Jos Di- 
denybės priešams" ir “draugystė su žmonėmis". Mes tie- 
siog privalome pabandyti jį išgelbėti. 

— Ką jau mes galime padaryti, - tarė Edmundas, - kai 
net užkąsti nėra. 

— Nagi nutilk, tu!.. - nukirto Piteris. Jis vis dar labai 
pyko ant Edmundo. - Ką manai, Sju? 

— Kadir baisu, man regis, Liusi teisi, - tarė Siuzana. — 
Nenoriu keliauti nė žingsnelio toliau ir kažin ką atiduo- 
čiau už tai, kad niekada nebūtume čia atsidūrę, tačiau vis 
dėlto reikėtų pabandyti kaip nors padėti ponui... kuo jis 
vardu?.. Na, ponui faunui. 

— Ir man taip atrodo, - tarė Piteris. - Blogai, kad netu- 
rime maisto. Siūlau eiti atgal ir iš sandėliuko pasiimti ką 
nors užkąsti. Tik nežinia, ar iš čia išėję galėsime vėl su- 
grįžti. Todėl manau, kad reikėtų keliauti toliau. 

— Ir mes taip manome, - pritarė abi mergaitės. 

— Jei tik sužinotume, kur įkalino tą vargšelį! - tarė Pi- 
teris. 

Visi nutilo ir susimąstė, ką reikėtų daryti toliau. Stai- 
ga Liusi sušnibždėjo: 

- Pažiūrėkit! Štai ten sniegena ryškiai raudona krūti- 
nėle. Tai pirmas paukštis, kurį čia matau. Žinote ką? Gal 
paukščiai Narnijoje kalba? Atrodo, ji nori mums kažką 
pasakyti. 

Liusi atsigręžė į sniegeną ir paklausė: 

— Atsiprašau, ar negalėtumėte pasakyti, kur išgabeno 
poną Tamnusą, fauną? 

Klausdama ji žengė žingsnelį link paukščio. Šis tuoj 
pat purptelėjo į šalį, tačiau nutūpė ant gretimo medžio ir 
įdėmiai įsižiūrėjo į vaikus, tarsi suprastų, ką jie šneka. 
Nejučiomis vaikai paėjėjo kelis Žingsnelius artyn. Tada 
sniegena perskrido į kitą medį ir vėl įdėmiai į juos pa- 
žvelgė. Vaikams niekada neteko matyti sniegenų tokiomis 
raudonomis krūtinėlėmis ir šitaip spindinčiomis akimis. 

— Žinote ką? - tarė Liusi. - Man rodos, ji nori, jog 
sektume iš paskos. 

— Ir man atrodo, - pritarė Siuzana. - Ką sakai, Piteri'? 

— Ką gi, galime pabandyti, - atsakė Piteris. 

Atrodė, jog sniegena viską puikiai suprato. Ji perskris- 
davo iš medžio į medį, tačiau visada tokiu atstumu, kad 
vaikai spėtų sekti iš paskos. Šitaip paukštis po truputėlį 
vedė juos žemyn kalva vis tolyn ir tolyn. Kur tik sniegena 
nutūpdavo, nuo šakos pažirdavo sniegas. Dangus išsigied- 
rino ir iš už debesų pasirodė šalta žiemos saulė. Jos spin- 
dulių šviesoje sniegas atrodė akinančiai baltas. Po gero 
pusvalandžio kelionės Edmundas, kuris žingsniavo už 
mergaičių šalia Piterio, staiga kreipėsi į brolį: 

— Jei neberiesi nosies, pasakysiu tau kažką labai svar- 
baus. 

— Sakyk, - atsiliepė Piteris. 

— Tyliau! Nekalbėk garsiai, - sušnibždėjo Edmundas. — 
Neverta gąsdinti mergaičių. Tu supranti, ką mes daro- 
me? 

— Ką? - pašnibždomis paklausė Piteris. 

— Einame paskui vedlį, kurio visai nepažįstame. Iš kur 
žinoti, kam tarnauja šitas paukštis? O gal jis vilioja mus į 
spąstus? 

— Tada būtų prasti popieriai. Bet... Sniegena galima 
pasitikėti. Visose pasakose, kurias skaičiau, šie paukščiai — 
geri. Sniegena tikrai netarnautų blogiesiems. 

— O jei taip, iš kur Žinai, kurie yra gerieji? Kodėl ma- 
nai, kad faunai - geri, o karalienė - bloga? Žinau, Liusi 
girdėjo, kad ji - burtininkė. Bet juk nieko tikra nežinome 
nei apie vienus, nei apie kitus. 

— Faunas išgelbėjo Liusi. 

— Jis pats taip sakė. O iš kur žinoti, kaip ten iš tikrųjų 
buvo? Ir štai dar kas. Ar kas nors iš mūsų Žino, kaip iš čia 
sugrįžti namo? 

— Perkūnėliai! - šūktelėjo Piteris. - Apie tai nė nepa- 
galvojau. 

— O apie pietus nė svajoti neverta, - atsiduso Edmundas. 


VII 


DIENA SU BEBRAIS 


Berniukams šitaip besikuždant, abi priekyje ėjusios 
mergaitės staiga vienu balsu sušuko “Oi!" ir sustojo. 

— Sniegena! —- šūktelėjo Liusi. - Sniegena nuskrido. 

Tai buvo tikra tiesa - paukštis dingo. 

— Ką dabar darysime? - paklausė Edmundas, meste- 
lėdamas į Piterį žvilgsnį, kuris aiškiai bylojo: “O ką aš tau 
sakiau?" 

- Š-š-š! Pažiūrėkit! — tarė Siuzana. 

— Kur? - paklausė Piteris. 

— Ten kažkas juda tarp medžių... ten, kairėje. 

Visi išplėtę akis įsižiūrėjo į tą pusę. Staiga tapo labai 
nejauku. 

— Štai, vėl sujudėjo, - ištarė Siuzana. 

— Dabar ir aš pamačiau, - tarė Piteris. - Ten kažkas 
slepiasi. Dabar užlindo štai už to didelio medžio. 

— Kas tai? - paklausė Liusi, iš paskutiniųjų stengda- 
masi tvardytis. 

— Kad ir kas ten būtų, - tarė Piteris, - jis mūsų vengia. 
Nenori, kad pamatytume. 

— Eime namo, - tarė Siuzana. Ir šią akimirką, nors 
niekas nieko garsiai nepasakė, mergaitės staiga suprato 

tai, ką Edmundas šnibždėjo Piteriui anksčiau - jie pasi- 
klydo. 

— Kaip jis atrodo? - paklausė Liusi. 

- Tai...Tai kažkoks žvėris, - tarė Siuzana. - Žiūrėkit! 
Žiūrėkit! Greičiau! Štai jis! 

Dabar visi pastebėjo ūsuotą, gaurais apaugusį snuku- 
tį, žvilgčiojantį iš už medžio. Šį kartą žvėriūkštis nesku- 
bėjo pasislėpti. Priešingai, visai kaip žmogus, jis pridėjo 
leteną sau prie burnos, tarsi norėdamas perspėti: “tyliau". 
Tada vėl pradingo. Vaikai stovėjo užgniaužę kvapą. 

Po akimirkos nepažįstamasis vėl išlindo iš už medžio, 
atidžiai apsidairė, tarsi bijotų, kad jį kas nors seka, ir su- 
kuždėjo: “Iylos". Tada, pamojęs vaikams sekti paskui jį į 
miško tankmę, vėl pradingo. 

— Žinau, kas jis toks, - sušnibždėjo Piteris. - Tai beb- 
ras. Iš uodegos pažinau. 

— Nori, kad prieitume arčiau, - atsiliepė Siuzana. - Ir 
perspėja, kad nekeltumėm triukšmo. 

— Supratau, - tarė Piteris. - Ką daryti? Eiti ar ne? Ką 
manai, Lu? 

— Man atrodo, kad šis bebras - geras, - tarė Liusi. 

— Gal taip, o gal ir ne. Kaip mums žinoti? 

— Gal imkime ir surizikuokime? - tarė Siuzana. - Kas 
iš to, kad čia stovėsime? Ir valgyti norisi... 

Tą akimirką bebro galva vėl kyštelėjo iš už medžio ir 
jis dar sykį aiškiai jiems pamojo. 

— Ką gi, eime, - paragino Piteris. - Pažiūrėsime, kas 
bus. Laikykimės arti vienas kito. Jei paaiškės, kad jis — 
priešas, su vienu bebru tikrai susidorosim. 

Ir štai vaikai glaudžiu būreliu prisiartino prie medžio 
ir užlindo užjo, kur iš tiesų jų laukė bebras. Pamatęs juos, 
žvėrelis ir vėl pasitraukė gilyn į tankmę. 

- Gilyn. Paėjėkite gilyn. Štai čia. Pavojinga stovėti at- 
viroje vietoje! - kimiai sukuždėjo jis. 

Tik tuomet, kai būrelis pasiekė tikrai nuošalią vietą, 
kur kamienas prie kamieno augo keturios pušys, stipriai 
susipynusios šakomis, 0 jų paunksmėje nebuvo nė lopi- 
nėlio sniego ir rusvą žemės paviršių dengė spygliai, beb- 
ras pagaliau prabilo. 

— Ar jūs - Adomo sūnūs ir Ievos dukterys? - paklau- 
sė jis. 

— Taip, mes iš jų giminės, - tarė Piteris. 

— Š-š-š-š, - sušnibždėjo bebras. - Prašom tyliau. Net 
ir Čia mums gresia pavojus. 

— Koks pavojus? Ko jūs bijote? — tarė Piteris. - Juk 
mes čia vieni. 

— Medžiai, - sukuždėjo bebras. - Jie visada klausosi. 
Dauguma jų - mūsų pusėje, tačiau yra ir tokių, kurie gali 
išduoti mus JAI - žinote, apie ką kalbu. 

Ir jis keletą kartų palingavo galva. 

— Jei jau sušnekome apie tai, kas kieno pusėje, - pra- 
bilo Edmundas, - tai iš kur mums žinoti, kad jūs - drau- 
gas? 

— Tik neįsižeiskite, ponas Bebre, - pridūrė Piteris. — 
Kaip žinote, mes čia atvykėliai... 

— Žinoma, žinoma, - tarė Bebras, - štai mano ženklas. 

Tardamas tuos žodžius, jis ištiesė mažą balto audinio 
Skiautę. Vaikai nustebę sužiuro į ją, o Liusi staiga šūkte- 
lėjo: 

— Ak, žinoma, žinoma! Čia juk mano nosinaitė - ta, 
kurią padovanojau nelaimingajam ponui Tamnusui. 

— Tikra tiesa, - tarė Bebras. — Vargšelis! Jis iš anksto 
Nugirdo apie tai, kad bus suimtas ir atidavė ją man. Sakė, 

kad jei jam atsitiks kas nors blogo, aš turiu jus čia sutikti 
ir nuvesti prie... 

Čia bebras paslaptingai nutilo ir keletą kartų reikš- 
mingai linktelėjo. Po to, ženklais rodydamas vaikams su- 
siburti dar glaudžiau, taip, kad jo ūsai beveik siekė jų vei- 
dus, bebras vos girdimai sušnibždėjo: 

— Sako, Aslanas jau keliauja čionai...o galbūt jau ir at- 
vyko... 

Ir čia įvyko keistas dalykas. Vaikai žinojo apie Aslaną 
nė kiek ne daugiau nei jūs dabar, tačiau, Bebrui paminė- 
jus jo vardą, kiekvienas pajuto kažką nepaprasto. Galbūt 
ir jums kada nors taip nutiko sapne: kažkas kalba žodžius, 
kurių visai nesuprantate, bet jaučiate, kad jie nepapras- 
tai svarbūs. Tie žodžiai gali būti baisūs, ir tada sapnas 
tampa košmaru, arba neapsakomai gražūs, tokie gražūs, 
JOg prisimenate sapną visą gyvenimą ir trokštate vėl kada 
nors jį išvysti. Štai šitaip dabar ir atsitiko. Išgirdus žodį 
“Aslanas", kiekvieno vaiko krūtinėje kažkas suvirpėjo. 
Edmundą persmelkė keista baimė. Piteris pasijuto drą- 
sus ir pasiryžo nepabūgti jokio pavojaus. Siuzanai atro- 
dė, kad gurkštelėjo svaiginančio aromato ar išgirdo kaž- 
kokią kerinčią melodiją. O Liusi pasijuto taip, tarsi būtų 
pabudusi rytą ir staiga prisiminusi, jog šiandien pirmoji 
vasaros atostogų diena. 

— Bet kas gi nutiko ponui Tamnusui? - paklausė Liusi. — 
Kur jis? 

— Š-š-š-š, — nutildė ją Bebras, - ne čia. Turiu nuvesti 
jus ten, kur galėsime ramiai pasikalbėti ir papietauti. 

Dabar jau nė vienas, išskyrus Edmundą, nebejuto nepa- 
sitikėjimo Bebru, ir visi, taip pat ir Edmundas, nudžiugo, 
išgirdę žodį “pietūs". Ketveriukė sparčiai kulniavo pas- 

kui savo naująjį draugą, skubriai vedantį juos pačiu miš- 
ko tankumynu. Taip jie keliavo maždaug valandą. Vaikai 
buvo labai pavargę ir išalkę, kai staiga medžiai ėmė retė- 
ti, o keliūkštis pasisuko stačia nuokalne žemyn. Po minu- 
tės jie išvydo atvirą dangų. Saulė vis dar švietė, ir prieš 
keleivių akis atsivėrė puikus reginys. 

Jie atsidūrė siaurame slėnyje stačiais šlaitais, kuriuo 
tekėjo - tikriau būtų tekėjusi, jeigu ne ją dengęs ledo lukš- 
tas - platoka upė. Apačioje matėsi užtvanka. Pažvelgę į 
ją, vaikai tuojau pat prisiminė, kad bebrai visada stato 
užtvankas, ir pagalvojo, jog ir šią pastatė ponas Bebras. 
Jie taip pat pastebėjo, kad jis kukliai nuleido akis - šitaip 
daro visi žmonės, kai apžiūrinėji jų pačių išaugintą sodą 
ar skaitai jų parašytą knygą. Taigi Siuzana mandagiai pa- 
sakė: 

— Kokia puiki užtvanka! 

Dabar ponas Bebras nebeištarė: “Š-š-š-š", o atsakė: 

— Ką jūs, tai tik niekniekis... Menkas mažmožis... Ji 
dar nė neužbaigta. 

Virš užtvankos telkšojo gilus tvenkinys, kurio pa- 
viršių dabar dengė lygus, žalsvas ledas. Upė užtvankos 
apačioje taip pat buvo sustingusi, tačiau ledo paviršius 
čia buvo ne lygus, o nuvilnijęs keisčiausiais pavidalais. 
Atrodė, kad šaltis akies mirksniu sukaustė kunkuliuo- 
jančią ir putojančią srovę. Ten, kur anksčiau per už- 
tvanką veržėsi ir čiurkšlėmis tryško vanduo, dabar spin- 
dėjo gausybė varveklių ir atrodė, kad užtvanką puošia 
balčiausio cukraus gėlės, vainikai ir girliandos. Ant už- 
tvankos, pačiame viduryje, kėpsojo mažas, juokingas 
nameliukas, panašus į didžiulį bičių avilį. Iš jo kamino 
kilo dūmelis. Vos į jį pažvelgęs, ypač jei alkanas, tuoj 

pat prisimindavai pietus ir dar labiau įsinorėdavai val- 
gyti. 

Tokį vaizdą pamatė Siuzana, Liusi ir Piteris, o Edmun- 
dui krito į akį dar kai kas. Truputį žemėliau iš kito nedi- 
delio slėnio į upę sruveno intakas. Pažvelgęs į tą slėnį, 
Edmundas pastebėjo už jo dvi nedideles kalveles. Ber- 
niukas beveik neabejojo, kad tai tos pačios, kurias aną- 
dien jam rodė Baltoji Burtininkė, atsisveikindama prie 
gatvės žibinto. “ Vadinasi, jos pilis - tarp jų, tik už mylios 
nuo čia ar net mažiau", - pagalvojo jis, prisiminęs turkiš- 
kus skanėstus bei tai, kad taps karaliumi. “Įdomu, kaip 
tai patiks Piteriui", - pamanė. Ir jam į galvą ėmė smelktis 
bjaurios mintys. 

— Štai ir atkeliavome, - tarė ponas Bebras. - Atrodo, 
ponia Bebrienė mūsų jau laukia. Sekit paskui mane. Tik 
atsargiai, nepaslyskite. 

Nors užtvanka buvo plati, ja eiti nebuvo itin malonu, 
nes ji buvo apledėjusi. Vienoje jos pusėje plytėjo užšalęs 
tvenkinys, tačiau kitoje žiojėjo baisi praraja. Tipendami vo- 
rele paskui poną Bebrą, vaikai priėjo patį užtvankos vidu- 
rį, iš kur buvo matyti toli toli ir į vieną, ir į kitą pusę. Ir čia 
keleiviai atsidūrė tiesiai priešais bebrų namelio duris. 

— Štai mes ir čia, ponia Bebriene, - tarė ponas Bebras. — 
Aš suradau juos. Štai jie - Adomo ir Ievos sūnūs ir duk- 
terys. 

Ir visi vaikai sugužėjo į vidų. 

Vos įžengusi pro duris, Liusi išgirdo tylų dūzgimą ir 
pamatė malonų senyvos bebrienės veidą, kuri, dantyse 
sukandusi siūlo galą, triūsė prie siuvimo mašinos kamba- 
rio kampe. Mašina ir skleidė tą garsą. Vaikams įėjus, po- 
nia Bebrienė padėjo siuvinį ir pakilo pasitikti svečių. 

— Na, pagaliau atėjote! —- sušuko ji, tiesdama savo se- 
nas, raukšlėtas letenėles. - Pagaliau! Sunku patikėti, kad 
vis dėlto sulaukiau šios dienos! Bulvės jau verda, virdulys 
irgi sukunkuliavo ir...ponas Bebre, drįstu tikėtis, kad pa- 
rūpinsite mums žuvies. 

— Žinoma, žinoma, - tarė Bebras ir, paėmęs kibirą, 
išskuto iš namuko. Piteris nusekė iš paskos. Jiedu nuti- 
peno užšalusio tvenkinio ledu prie nedidelės eketės, ku- 
rią ponas Bebras kasdien iškirsdavo kirvuku. Jis tylutė- 
liai atsitūpė ant eketės krašto - atrodė, kad šaltis jam nė 
motais — ir įsistebeilijo į vandenį. Staiga kyštelėjo ten le- 
teną ir, Piteriui nespėjus nė mirktelėti, ištraukė puikų upė- 
takį. Po to vėl ir vėl kartojo tą patį, kol kibiras prisipildė 
Žuvies. 

Mergaitės tuo metu padėjo poniai Bebrienei paruošti 
virdulį, padengti stalą, riekutėmis supjaustyti duoną, su- 
šildyti lekštes orkaitėje, pripilti ponui Bebrui didžiulį ąsotį 
alaus iš kampe stovėjusios statinės, užkaisti keptuvę ir 
ištirpdyti joje taukus. Liusi pagalvojo, kad mažasis bebrų 
namukas - labai jaukus, nors visai nepanašus į pono Tam- 
nuso olą. Čia nebuvo nei knygų, nei paveikslų. Lovų taip 
pat nebuvo. Bebrai miegojo gultuose, įrengtuose prie sie- 
nų - kaip laive. Palubėje kybojo kumpiai ir svogūnų gal- 
vučių pynės. Ant sienų kabojo neperšlampantys drabužiai, 
kėpsojo guminiai batai, kirvukai, žirklės, kastuvai, maišai, 
mūrininko mentelės, įvairūs indai skiediniui maišyti, meš- 
kerės bei tinklai žuviai gaudyti. Net staltiesė buvo šiurkšti, 
nors ir nepriekaištingai balta. 

Keptuvei linksmai suspragsėjus, į trobelę įžengė Pite- 
ris ir ponas Bebras, nešini jau išdarinėta žuvimi. Galima 
nesunkiai įsivaizduoti, kaip gardžiai kvepėjo kepami 

šviežutėliai upėtakiai, kaip alkani vaikai laukė pietų, var- 
vino seilę ir kas akimirką jautėsi dar alkanesni. Pagaliau 
ponia Bebrienė tarė: “Na, jau beveik gatava". Siuzana 
išpylė vandenį iš puodo, kur virė bulvės, ir vėl pastatė jį 
ant viryklės tam, kad bulvės nusausėtų. Liusi tuo metu 
padėjo poniai Bebrienei patiekti ant stalo upėtakius. Po 
kelių minučių visi pristūmė prie stalo kėdes, kurios, iš- 
skyrus ponios Bebrienės supamąjį krėslą, buvo papras- 
tos trikojės taburetės, ir pasiruošė mėgautis valgiu. Stalo 
viduryje stovėjo ąsotis tiršto pieno (ponas Bebras labiau 
mėgo alų) ir didžiulis gabalas gardaus geltono sviesto, 
kurio kiekvienas galėjo dėtis ant bulvių kiek tinkamas. 
“Nėra nieko skanesnio, - galvojo vaikai (ir aš visiškai su 
jais sutinku), - už puikią gėlųjų vandenų žuvį, sužvejotą 
vos prieš pusvalandį ir prieš pusę minutės išimtą iš kep- 
tuvės". O kai jie baigė Žuvį, ponia Bebrienė netikėtai iš 
krosnies ištraukė didžiulį, lipnų ir garuojantį marmeladi- 
nį pyragą ir tuoj pat vėl užkaitė virdulį, kad, suvalgius 
pyragą, iškart būtų galima pilstyti į puodelius arbatą. Pri- 
sipildę puodelius, visi patraukė kėdes nuo stalo, kad ga- 
lėtų atsiremti į sieną ir giliai, palaimingai atsiduso. 

— O dabar, - tarė ponas Bebras, pastūmęs į šalį tuščią 
alaus bokalą ir traukdamas artyn puodelį arbatos, - jeigu 
palūkėsite, kol prisidegsiu savo pypkutę...Štai...dabar jau 
galima pradėti šneką apie reikalus. Vėl sninga, - pridūrė 
jis, žvilgtelėjęs pro langą. - Tuo geriau. Vadinasi, nebus 
nelauktų svečių, o jei kas nors bandys mus susekti - ne- 
beras pėdų. 


VIII 


KAS ATSITIKO PO PIETŲ 


— Dabar, - prabilo Liusi, - prašom pasakyti, kas atsiti- 
ko ponui Tamnusui. 

— O-oi, liūdnos žinios, - atsiduso ponas Bebras, linguo- 
damas galvą. - Labai labai liūdnos. Be jokios abejonės, jį 
išsivedė policija. Sužinojau tai iš paukščio, kuris viską matė. 

— Bet kur išsivedė? - paklausė Liusi. 

— Na, paskutinį sykį juos matė traukiančius į šiaurę. O 
ką tai reiškia — visi Žino. 

— Ne, mes nežinome, - tarė Siuzana. 

Ponas Bebras niūriai palingavo galvą. 

— Deja, tai reiškia, jog jie gabeno fauną į JOS PILĮ. 

— O ką jam ten darys, ponas Bebre? — susijaudinusi 
sušnibždėjo Liusi. 

— Na, - tarė ponas Bebras, - gerai nežinau...Tačiau 
nedaug tų, kurie gyvi iš ten sugrįžo. Statulos. Sako, ten 
pilna statulų - kieme, laiptuose ir menėje. Gyvi padarai, 
kuriuos ji pavertė...(čia jis nutilo ir krūptelėjo)...pavertė į 
akmenis. 

— Oi, ponas Bebre, - tarė Liusi, - nejaugi mes negalė- 
tume... noriu pasakyti, mes turime kaip nors jį išgelbėti. 
Tai taip baisu... ir viskas per mane. 

— Mieloji, neabejoju, kad išgelbėtum jį, jei tik galė- 
tum, - tarė ponia Bebrienė, - tačiau neįmanoma patekti 
į pilį prieš jos valią ir gyvam iš ten išeiti. 

— Ojei sugalvotume kokią gudrybę? - pasiūlė Piteris. — 
Na, pavyzdžiui, persirengtume kuo nors, apsimestume, 
kad esame keliaujantys prekiautojai ar dar kas nors... Ar- 
ba pasislėpę palauktume, kol ji išvažiuos... Arba... Juk 
turi būti koks nors būdas! Tas faunas, rizikuodamas savo 
gyvybe, išgelbėjo mano sesę, ponas Bebre. Negalime leisti, 
kad jis taptų...kad Burtininke šitaip Žiauriai su juo pasi- 
elgtų. 

— Nepavyks, Adomo sūnau, - tarė ponas Bebras. - Jū- 
sų pastangos nueis niekais. Bet dabar, kai Aslanas jau 
keliauja... 

— O, taip! Papasakokite mums apie Aslaną! - pasigir- 
do keli balsai vienu metu. Mat vaikus vėl apėmė keistas 
jausmas - tarsi ore būtų pajutę pavasario kvapą ar staiga 
išgirdę džiugią Žinią. 

— Kas tas Aslanas? - paklausė Siuzana. 

— Aslanas? - pakartojo ponas Bebras. - Nejaugi neži- 
note? Jis - karalius. Viso miško Valdovas. Tačiau jis retai 
čia tebūna. Nei aš, nei mano tėvas jo niekada nematėme. 
Kalba, kad jis sugrįžo, kad Aslanas jau čia, Narnijoje. Jis 
lengvai sutramdys Baltąją Burtininkę ir išgelbės poną 
Tamnusą. Jis, o ne jūs. 

— Ojji nepavers Aslano akmeniu? - paklausė Edmun- 
das. 

— Ė, koks juokingas klausimas, Adomo sūnau! - atsa- 
kė ponas Bebras ir garsiai nusijuokė. - JĮ paversti akme- 
niu! Daugiausia, ką Burtininkė galės, tai, jį pamačiusi, 
išsilaikyti ant kojų ir pažvelgti jam į veidą. Aš ir šito 

nesitikiu. Ne, ne. Aslanas nugalės visas neteisybes, kaip 
sako sena pranašystė: 


Kai Aslanas atkeliaus, teisingumas viešpataus, 
O stiprus jo balso griausmas negandas įveiks. 
Kai pražios nasrus -tuoj žiema pražus, 

O kai jis karčius papurtys - vėl pavasaris atūš. 


Jį pamatę, patys viską suprasite. 

— Argi mes jį pamatysime? - paklausė Siuzana. 

— Nagi, Ievos dukterie, juk aš dėl to jus čionai ir atve- 
džiau. Privalau nuvesti jus ten, kur su juo susitiksite. 

— Ar...Ar jis - žmogus? — paklausė Liusi. 

— Aslanas - žmogus?! — labai nustebęs šūktelėjo po- 
nas Bebras. - Žinoma, ne. Juk sakau jums: jis - Miško 
Valdovas, didžiojo užjūrio imperatoriaus sūnus. Argi ne- 
žinote, kas yra žvėrių karalius? Aslanas - liūtas... Pats 
tikriausias liūtas. Liūtų Liūtas. 

— O-0-0, - suglumusi pratarė Siuzana, - aš maniau, 
kad jis - Žmogus. Ar jis - nepavojingas? Aš bijočiau susi- 
tikti su liūtu. 

— Taip, mieloji, Žinoma, - tarė ponia Bebrienė, - tas, 
kuris nesudreba sutikęs Aslaną, yra arba tikras drąsuolis, 
arba tiesiog kvailys. 

— Tai jis pavojingas? — paklausė Liusi. 

— Pavojingas? - pakartojo ponas Bebras. - Nejaugi ne- 
girdėjai, ką pasakė ponia Bebrienė? Kas sako, kad nepa- 
vojingas? Žinoma, pavojingas. Tačiau jis - geras. Juk sa- 
kiau, kad Aslanas - karalius. 

— Aš labai noriu jį pamatyti! - sušuko Piteris, - net jei 
ir išsigąsiu. 

— Puiku, Adomo sūnau, - tarė ponas Bebras, trinkte- 

ledamas letena į stalą taip stipriai, jog puodeliai ir lėkštu- 
tės sutarškėjo. — Ir pamatysi! Pasakyta, kad turite sutikti jį 
rytoj prie Akmeninio Stalo. 

— Kur yra tas stalas? — paklausė Liusi. 

— Parodysiu, - tarė ponas Bebras. - Gana toli nuo čia — 
reikia eiti žemyn palei upę. Aš jus nuvesiu. 

— O kaipgi vargšelis ponas Tamnusas? — pasiteiravo 
Liusi. 

— Geriausias būdas jį išgelbėti - kuo greičiau susitikti 
Aslaną, - atsakė ponas Bebras. - Kai jis bus su mumis, 
imsime veikti. Tačiau nemanykite, kad jūs esate nereika- 
lingi. Mat yra kita giesmė: 


Kai palikuonys Adomo tikri 
Ker Paravelio pilį valdys, 
Blogio šalis ši daugiau nematys. 


Dabar, kai jis atvyko, ir jūs jau čia, blogiui, matyt, ar- 
tėja galas. Pasakojama, kad Aslanas jau lankėsi Narnijo- 
je, tačiau labai seniai — taip seniai, jog niekas nebepa- 
mena kada. Bet iš jūsų giminės niekas niekada čia nesi- 
lankė. 

— Šito nesuprantu, ponas Bebre, - tarė Piteris. - Argi 
pati Baltoji Burtininkė - ne iš žmonių giminės? 

— Ji nori, kad tuo patikėtume, - tarė ponas Bebras. — 
Todėl ir reikalauja karalienės sosto. Tačiau Burtininkė nė- 
ra Ievos dukra. Jos motina - jūsų protėvio Adomo (čia 
ponas Bebras linktelėjo) pirmoji žmona, vardu Lilita, dži- 
nė. Kita jos giminės dalis - milžinai. Štai kas ji tokia. Ne, 
ne, Burtininkė neturi nė lašelio tikro Žmogaus kraujo. 

— Todėl ji ir yra tokia bloga, ponas Bebre, - pridūrė 
ponia Bebrienė. 

— Tikra tiesa, ponia Bebriene, - pritarė šis. - Apie žmo- 
nes visaip galima manyti - ir gerai, ir blogai (tik neįsižeis- 
kite, gerbiamieji). Tačiau apie tuos, kurie tik dedasi žmo- 
nėmis, tačiau iš tikrųjų nėra, negali būti dviejų nuomo- 
nių... 

— Pažinojau ir gerų nykštukų, - tarė ponia Bebrienė. 

— Aš taip pat, jei jau apie tai užsiminėte, — tarė jos 
vyras, - bet labai nedaug, ir, kaip tyčia, jie buvo mažiau- 
siai panašūs į žmones. O apskritai štai ką jums patarčiau: 
jei sutikote tokį, kuris dar tik bus žmogus arba buvo juo 
kada nors anksčiau, ar šiaip panašus į žmogų, bet toks 
nėra - būkite budrūs ir pasiruošę gintis. Štai kodėl Burti- 
ninkė visada ieško Narnijoje tikrų žmonių. Ji jau seniai 
jūsų tyko. O jeigu sužinotų, kad esate keturi, jums grėstų 
dar didesnis pavojus. 

— Kodėl taip svarbu, kad esame keturi? — paklausė Pi- 
teris. 

— Apie tai byloja kita pranašystė, - atsakė ponas Beb- 
ras. - Ker Paravelis - tai pilis ant jūros kranto prie pat 
šitos upės žiočių. Ji taps šalies sostine, jei viskas bus taip, 
kaip turėtų būti. Taigi Ker Paravelio pilyje yra keturi sos- 
tai. Narnijoje nuo neatmenamų laikų sakoma, kad tuo- 
met, kai į juos sės du Adomo sūnūs ir dvi Ievos dukterys, 
ateis galas ne tik Baltosios Burtininkės karaliavimui, bet 
ir jai pačiai. Štai kodėl eidami čia turėjome būti tokie 
atsargūs. Jei Burtininkė sužinotų, kad esate keturi, jūsų 
gyvybės būtų nevertos nė vieno mano ūso krustelėjimo. 

Vaikai klausėsi pono Bebro taip atidžiai, jog užmiršo 
viską aplinkui. Po paskutinių žodžių visi nutilo. Staiga Liu- 
si sušuko: 

— Oi, o kur Edmundas? 

Visi išsigandę apsidairė. Pasipylė klausimai: 

— Kas paskutinis jį matė? 

— Kada jis dingo? 

— Gal jis lauke? 

Tada visi puolė prie durų, pravėrė jas ir ėmė žvalgytis. 
Lauke vis dar tirštai snigo. Žalsvą tvenkinio ledą dengė 
baltas, storas sniego užklotas. Iš mažojo namelio užtvan- 
kos viduryje nebuvo matyti upės kranto. Vaikai išgurėjo 
pro duris ir, iki kulkšniukų klimpdami į šviežią, purų snie- 
gą, bėgiojo aplink namelį šūkaudami: “Edmundai! Ed- 
mundai!" Šaukė, kol užkimo. INliai krintantis sniegas slo- 
pino balsus ir jų šūksniai tirpo ore be aido. 

— Kaip baisu! - tarė Siuzana, kai nusivylę vaikai ga- 
liausiai grįžo į vidų. - O, geriau jau niekada nebūtume 
čia atsidūrę! 

— Ką gi dabar daryti, ponas Bebre? - paklausė Piteris. 

— Ką daryti?- pakartojo Bebras, audamasis veltiniais. — 
Ką daryti? Nagi tuojau pat sprukti iš čia. Negalime delsti 
nė minutės. 

— Gal išsiskirstyti grupelėmis, - pasiūlė Piteris, — ir ke- 
liauti į skirtingas puses. Tie, kurie jį suras, turi nedelsiant 
grįžti čionai 1r... 

— Grupelėmis, Adomo sūnau? - paklausė ponas Beb- 
ras - kodėl gi? 

— Kaip kodėl? Aišku, Edmundo ieškoti! 

— Neverta jo ieškoti, - tarė ponas Bebras. 

— Kaip neverta?! - sušuko Siuzana. - Jis dar negalėjo 
toli nueiti. Turime jį surasti. Kodėl sakote, kad nebeverta 
ieškoti? 

— Todėl, kad jau Žinau, kur jis nuėjo, - tarė Bebras. 

Vaikai apstulbę sužiuro į jį. 

— Nejaugi nesuprantate? — paklausė šis. - Jūsų brolis 
nuėjo pas ją, pas Baltąją Burtininkę. Išdavė mus! 

— Ką jūs!.. Ką jūs... Jis negalėjo taip pasielgti! - sušu- 
ko Siuzana. 

— Sakote, negalėjo? — paklausė ponas Bebras ir įdė- 
miai pažvelgė į vaikus. Šiems žodžiai įstrigo gerklėje. Vi- 
si staiga pajuto, kad Edmundas kaip tik taip ir pasielgė. 

— Tačiau kaip jis suras kelią? - paklausė Piteris. 

— Ar Edmundas jau lankėsi Narnijoje? —- paklausė po- 
nas Bebras. - Ar jis buvo čia vienas? 

— Taip, - beveik pašnibždomis atsakė Liusi. - Taip, 
buvo. 

— Ar pasakojo jums, ką veikė, ką matė? 

— Ne, nepasakojo...- atsakė Piteris. 

— Tuomet atminkite mano žodžius, — tarė ponas Beb- 
ras, — jis jau buvo sutikęs Baltąją Burtininkę ir perėjo į 
jos pusę. Burtininkė parodė jam kelią į savo pilį. Nenorė- 
jau jums šito sakyti, nes Edmundas - jūsų brolis, tačiau, 
vos žvilgtelėjęs į jį, pasakiau sau: “Šituo negalima pasiti- 
kėti''. Įtariau, jog jis bendravo su Burtininke ir ragavo jos 
vaišių. Ilgiau pagyvenus Narnijoje, tokius visada galima 
pažinti - iš akių... 

— Vis tiek, - tarė Piteris dusliu balsu, - vis tiek turime 
jį surasti. Galų gale jis - mūsų brolis, nors ir pasirodė 
esąs išdavikas. Be to, Edmundas dar tik mažas vaikas. 

— Eiti į Burtininkės pilį? - tarė ponia Bebrienė. - Ne- 
jaugi nesuprantate, kad vienintelis būdas išgelbėti jį ir 
patiems išsigelbėti - laikytis nuo jos kuo atokiau? 

— Kaipgi taip? - paklausė Liusi. 

— O štai kaip: jai būtinai reikia pagauti jus visus, nes 
puikiausiai žino, kad Ker Paravelyje yra keturi sostai. Jeigu 

visi keturi atsidursite jos pilyje — viskas baigta. Nė mirk- 
telėti nespėję pavirsite statulomis. Bet, kol jūsų brolis ten 
vienas, Burtininkė nieko pikto jam nedarys, nes bandys 
panaudoti jį kaip jauką jums privilioti. 

— Oi, nejaugi niekas negali mums padėti? - suaimana- 
vo Liusi. 

— Tik Aslanas, - tarė ponas Bebras. - Turime jį susi- 
tikti. Dabar vienintelė mūsų viltis - jis. 

— Man atrodo, mielieji, - prabilo ponia Bebrienė, - 
jog labai svarbu aiškiai prisiminti, kada paspruko jūsų bro- 
lis. Jis papasakos Burtininkei tiek, kiek čia nugirdo. Pa- 
vyzdžiui, ar jis girdėjo, kai kalbėjome apie Aslaną? Jei 
negirdėjo - viskas gerai. Jei ji nesužinos, kad Aslanas at- 
keliavo į Narniją ir kad ruošiamės jį susitikti, neskubės 
užkirsti mums kelio. 

— Nemanau, kad jis dar buvo čia, kai kalbėjome apie 
Aslaną... - prabilo Piteris, tačiau jį nutraukė Liusi. 

— Oi, buvo, buvo, - liūdnai tarė ji. - Argi nepameni? 
Juk tai jis klausė, ar Burtininkė negali paversti Aslano 
akmeniu! 

— Taip, tikrai, dabar pamenu, - linktelėjo Piteris. - Taip 
tik Edmundas galėjo klausti. 

— Prasti popieriai, - tarė ponas Bebras ir vėl paklausė. — 
O arjis dar buvo, kai pasakiau, kad Aslaną turime sutikti 
prie Akmeninio Stalo? 

Visi tylėjo. 

— Jeigu buvo, - tęsė ponas Bebras, - tai Burtininkė, 
atšvilpusi savo rogėmis, užkirs mums kelią link Akmeni- 
nio Stalo ir visus pagaus dar jo nepasiekus. Tada būsime 
atskirti nuo Aslano. 

— Bet pirmiausia ji padarys ką kita, - vėl įsiterpė ponia 

Bebrienė. - Jau aš pažįstu ją. Kai tik Edmundas pasakys, 
jog esame čia, ji viesulu lėks mūsų sučiupti. Taigi, jei Ed- 
mundas išsliūkino prieš pusę valandos, maždaug po dvi- 
dešimties minučių ji bus čia. 

— Tikra tiesa, ponia Bebriene, - pritarė Bebras. - Tu- 
rime tuoj pat sprukti. Negalima delsti nė akimirkos! 


IX 


BURTININKĖS PILYJE 


Jūs, žinoma, norite sužinoti, kas nutiko Edmundui. 

Taigi jis papietavo kartu su kitais, tačiau valgis berniu- 
kui neatrodė gardus - mat jis visą laiką galvojo apie tur- 
kiškus skanėstus. O juk niekas taip negadina gero papras- 
to maisto skonio, kaip svajonės apie užburtus saldumy- 
nus. Pašnekesys prie stalo jam taip pat nepatiko. Edmun- 
dui atrodė, kad visi tyčia nekreipia į jį dėmesio ir elgiasi 
nedraugiškai. Iš tiesų taip nebuvo, jam tik taip vaizdavosi. 

Jis sėdėjo ir klausėsi pono Bebro pasakojimo, kol iš- 
girdo apie Aslaną ir susitikimą su juo prie Akmeninio 
Stalo. Tada ėmė tyliai slinkti link uždangos, kabėjusios 
prie laukujų namelio durų. Mat, vėl išgirdus Aslano var- 
dą, jį, kaip ir kitus vaikus, apėmė keistas jausmas. Tačiau 
kiti pajuto džiaugsmą, o Edmundą persmelkė neaiški bai- 
mė. 

Ponui Bebrui ištarus: “Kai palikuonys Adomo tikri...", 
jis tylutėliai pasuko durų rankeną. Po akimirkos (ponas 
Bebras buvo kaip tik bepradedąs pasakoti apie tai, kad 
Burtininkė - ne žmogus, 0 pusiau džinė, pusiau milžinė) 
berniukas išsprūdo į lauką ir negirdimai uždarė namelio 
duris. 

Nepamanykite, kad Edmundas buvo toks blogas, jog 
norėjo, kad jo brolis ir seserys pavirstų į akmenis. Jis tie- 
siog nepaprastai troško turkiškų skanėstų, norėjo tapti 
princu, o vėliau - karaliumi, be to, siekė atkeršyti Pite- 
riui už tai, kad šis pavadino jį paršu. Žinoma, jis nenorė- 
jo, kad Burtininkė būtų pernelyg maloni broliui ir sesėms, 
bent jau ne tokia gera kaip jam, Edmundui. Tačiau jis 
manė ar bent stengėsi save įtikinti, jog ji nepadarys jiems 
nieko labai blogo. 

— Juk, - tarė sau, - visi, kurie pasakoja apie ją viso- 
kias bjaurias istorijas, yra jos priešai. Tikriausiai pusė tų 
pasakojimų - gryniausias melas. Su manimi ji elgėsi kaip 
dera. Bent jau daug geriau nei jie. Manau, ji turi teisę 
būti karaliene. Šiaip ar taip, yra geresnė negu tas pabaisa 
Aslanas! 

Šitaip Edmundas teisinosi sau dėl savo poelgio, tačiau 
jam buvo sunku tuo patikėti, nes sielos gelmėse berniu- 
kas nujautė, kad Baltoji Burtininkė iš tiesų yra pikta ir 
Žiauri. 

Išėjęs į lauką ir pamatęs, jog smarkiai sninga, jis stai- 
ga prisiminė, kad bebrų namelyje paliko savo kailinį pal- 
tą. Žinoma, dabar nevertėjo apie jį nė galvoti. Be to, vai- 
kas pastebėjo, kad jau beveik sutemo - juk visi sėdosi 
pietauti apie trečią valandą, o žiemos dienos - trumpos. 
Prieš pasprukdamas apie tai nė nepagalvojo, o dabar ke- 
lio atgal jau nebuvo. Taigi jis pasistatė švarkelio apykaklę 
ir nučiuženo tvenkinio ledu link tolimojo upės kranto. 
Ledą uždengė sniegas, todėl nebebuvo taip slidu. 

Kai Edmundas vargais negalais pasiekė upės krantą, 
viskas pasirodė esą daug blogiau. Kas minutę sutemos 
darėsi vis tirštesnės, aplink sūkuriavo snaigės, ir nieko 


67 


nebuvo galima matyti toliau nei už trijų žingsnių. Jokio 
kelio nebuvo. Edmundas įkrisdavo į gilias sniego pusnis, 
nučiuoždavo į užšalusias balas, klupo už nuvirtusių me- 
džių kamienų, nuslysdavo stačiais skardžiais, užsigauda- 
vo kojas į akmenis, kol galiausiai kiaurai peršlapo, sušalo 
ir smarkiai nusibrozdino kūną. Aplinkui buvo labai tylu, 
ir vienatvė gąsdino berniuką. Tiesą pasakius, jis tikriau- 
siai būtų atsisakęs savo ketinimų, grįžęs į bebrų namelį, 
viską papasakojęs ir susitaikęs su kitais vaikais, jei ne stai- 
ga į galvą šovusi mintis: “Kai tapsiu Narnijos karaliumi, 
pirmiausia įsakysiu nutiesti gerus kelius". Ir, žinoma, jis 
vėl įsisvajojo apie tai, ką veiks tapęs karaliumi - tos min- 
tys jį labai džiugino. Kai jau buvo nusprendęs, kokią pilį 
statys, kiek turės automobilių, koks bus jo nuosavas kino 
teatras, kur nuties geležinkelius, kokius įstatymus išleis 
prieš bebrus bei jų užtvankas ir kaip parodys Piteriui jo 
vietą, oras pasikeitė. Liovėsi snigti, pakilo vėjas ir ėmė 
stipriai šalti. Debesys išsisklaidė. Iš už jų pasirodė mėnu- 
lio pilnatis. Nuo jo šviesos ir sniego baltumo tapo šviesu 
kaip dieną - tik tamsūs šešėliai truputėlį trikdė. 
Edmundas niekada nebūtų radęs kelio, jei ne mėnu- 
lis, kuris suspindo kaip-tik tada, kai berniukas pasiekė 
nedidelį upelį, įtekantį į didžiąją upę. Pamenate, tai tas 
pats intakas, kurį jis pastebėjo vos tik atkeliavęs prie bebrų 
namuko. Dabar berniukas nužingsniavo jo krantu, tačiau 
upelio šlaitas buvo gerokai statesnis ir uolėtesnis nei di- 
džiosios upės ir taip užžėlęs brūzgynais, jog Edmundas 
niekaip neįstengė tamsoje pro juos prasibrauti. Jis per- 
šlapo iki paskutinio siūlelio, nes, kai susikūprinęs skver- 
bėsi pro krūmokšnius, didžiulės sniego skaros nuo jų ša- 
kų krito jam už kaklo. Kiekvieną kartą, kai taip atsitikdavo, 

jis su vis didesne neapykanta galvojo apie Piterį, tarsi šis 
būtų dėl visko kaltas. 

Galiausiai užsirepečkojęs slėnio šlaitu į viršų, Edmun- 
das atsidūrė lygumoje. Ir štai netoliese, kitame upės kran- 
te, siauroje lomoje tarp dviejų kalvų, jis išvydo nedidelę 
Baltosios Burtininkės pilį su gausybe bokštų bokštelių — 
mažų, aukštai iškilusiomis aštriomis tarsi adatos viršūnė- 
mis, kurios panėšėjo į stebuklingas burtininkų kepures. 
Bokštai spindėjo aiškioje mėnesienoje ir ant sniego drie- 
kėsi ilgi, paslaptingi šešėliai. Edmundą apėmė baimė. 

Tačiau grįžti atgal buvo per vėlu. Berniukas perėjo už- 
šalusią upę ir nužingsniavo pilies link. Aplinkui niekas 
nė nekrustelėjo, nebuvo girdėti jokio garso. Net jo paties 
žingsnius slopino šviežias, purus sniegas. Edmundas ti- 
peno aplink pilį - kampas po kampo, niša po nišos - ieš- 
kodamas įėjimo. Pagaliau tolimojoje pilies sienoje pamatė 
milžinišką arką. Didžiuliai geležiniai jos vartai buvo pla- 
čiai atverti. 

Edmundas nužingsniavo prie arkos ir žvilgtelėjo į kie- 
mo vidų. Ir čia jam iš baimės užgniaužė kvapą. Už vartų, 
pačiame kiemo viduryje, mėnulio apšviestas, stovėjo di- 
džiulis liūtas, pritūpęs taip, tarsi ruoštųsi šuoliui. Edmun- 
das ėmė drebėti ir sustingo arkos šešėlyje, nedrįsdamas 
nė krustelėti. Jis stovėjo ten taip ilgai, jog, jei nebūtų ka- 
lenęs dantimis iš baimės, būtų ėmęs tai daryti nuo šalčio. 
Nežinia, kiek tai truko, tačiau vaikui atrodė, jog praslin- 
ko visa amžinybė. 

Galiausiai jis pastebėjo, kad liūtas nė kiek nejuda — 
kol Edmundas spoksojo, žvėris nė nekrustelėjo. Vis dar 
slėpdamasis arkos šešėlyje, berniukas išdrįso paėjėti ke- 
letą žingsnelių artyn. Dabar jis pamatė, kad liūtas visai į 

jį nežiūri. “O jei atsigręš?" - pagalvojo Edmundas. Žvė- 
ris buvo įsistebeilijęs į mažytį nykštuką, kuris stovėjo už 
kelių Žingsnių, atsukęs liūtui nugarą . “Aha! - nudžiugo 
Edmundas. - Kai jis čiups nykštuką, aš pabėgsiu". 

Tačiau liūtas nepajudėjo, nykštukas — taip pat. Dabar 
Edmundas galų gale prisiminė Bebro pasakojimą apie 
tai, jog Baltoji Burtininkė bet ką gali paversti akmeniu. 
“O gal šis liūtas - akmeninis?“ - šovė mintis.Taip pagal- 
vojęs, jis tuoj pat pastebėjo, kad liūto galvą ir nugarą den- 
gia sniegas. Žinoma, tai tik statula! Koks gyvas žvėris ne- 
nusipurtytų sniego? Lėtai lėtai, smarkiai tuksenančia šir- 
dimi Edmundas prisiartino prie liūto. Net ir dabar jis bi- 
jojo paliesti žvėrį. Pagaliau staiga ištiesė ranką ir...pajuto 
akmens šaltį. Tai bent! Išsigando akmeninės statulos! 

Edmundas pajuto tokį didžiulį palengvėjimą, jog tuč- 
tuojau sušilo iki pat pirštų galiukų. Tą pačią akimirką jam 
į galvą šovė džiaugsminga mintis. “Tikriausiai čia ir yra 
tas didysis Liūtas Aslanas, apie kurį kalbėjo Bebras, — 
pagalvojo jis. —- Karalienė jį jau pagavo ir pavertė akme- 
niu! Štai kuo baigėsi jų kvailos svajonės. Čia tai bent! Kas 
dabar bijo Aslano?" 

Edmundas stovėjo ir piktdžiugiškai spoksojo į akme- 
ninį liūtą. Tada iškrėtė labai kvailą ir vaikišką pokštą: iš- 
sitraukęs iš kišenės pusiau apgraužtą pieštuką, jis nupie- 
šė liūtui ūsus ir akinius. “Na, senas kvaily Aslanai, patin- 
ka būti akmeniu? - šaipėsi jis. - O manei, kad esi galin- 
nės, didžiulio akmeninio žvėries snukis mėnesienoje at- 
rodė toks grėsmingas, liūdnas ir išdidus, jog šaipytis iš jo 
nebuvo labai linksma. Edmundas atsuko liūtui nugarą ir 
nužingsniavo pilies kiemu. 

Priėjęs kiemo vidurį, pastebėjo, kad aplinkui - daugy- 
bė statulų. Jos stovėjo ir šen, ir ten, tarsi figūros šachma- 
tų lentoje - akmeniniai satyrai ir vilkai, lokiai, lapės, lū- 
šys... Kai kurios statulėlės buvo labai dailios ir priminė 
moteris — tai buvo medžių dvasios. Edmundas pamatė 
didelį kentaurą, sparnuotą žirgą ir ilgą, į gyvatę panašią 
būtybę - vaikas pamanė, kad tai drakonas. Šaltoje mėnu- 
lio šviesoje statulos atrodė taip keistai - gyvi padarai, aki- 
mirkai sustingę vietoje - jog eiti per kiemą buvo neapsa- 
komai keista ir klaiku. Pačiame kiemo viduryje stovėjo 
milžiniška žmogaus statula, aukšta kaip medis: rūstų mil- 
žino veidą dengė barzda, o dešinėje rankoje jis laikė di- 
džiulę kuoką. Nors Edmundas žinojo, jog ir šis milžinas — 
akmeninis, eiti pro šalį buvo nejauku. 

Dabar berniukas pastebėjo blausią šviesą tolimaja- 
me kiemo gale. Priėjęs arčiau, pamatė, jog šviesa sklin- 
da pro pravertas duris - link jų vedė keli akmeniniai 
laipteliai. Edmundas pakilo jais. Ant slenksčio tysojo di- 
džiulis vilkas. 

- Nebijok, nebijok... Šis vilkas - akmeninis. Nieko tau 
nedarys, - ramino save Edmundas, ir jau kėlė koją jį per- 
žengti, kai staiga didžiulis žvėris pašoko, ir, šiaušdamas 
kailį, pravėrė didžiulius, rausvus nasrus. 

— Kas čia? Kas čia? Nė žingsnio į priekį, nepažįstama- 
sis! Sakyk, kas esi? — suurzgė jis. 

— Atleiskit, pone, - vargais negalais išlemeno Edmun- 
das, visas drebėdamas. — Mano vardas - Edmundas. Aš — 
Adomo sūnus. Prieš keletą dienų jos didenybė susitiko 
mane miške. Atėjau jai pranešti, kad mano brolis ir sese- 
rys jau Narnijoje. Visai netoli nuo čia, bebrų namelyje. 
Ji... Ji norėjo su jais susitikti. 

— Pranešiu tai jos didenybei, - tarė vilkas. - O tu sto- 
vėk čia, jei gyvybė brangi. 

Ir žvėris pradingo pilyje. 

Edmundas stovėjo ir laukė. Nuo šalčio jam įskaudo 
pirštai, o širdis šokinėjo iš baimės. Ir štai pilkasis vilkas — 
tai buvo Fenris Ulfas, Burtininkės slaptosios policijos vir- 
šininkas - vėl išdygo priešais ir tarė: 

— Įeik! Įeik, Karalienės išrinktasis! Tau pasisekė! O 
gal ir nelabai... 

Ir Edmundas nusekė paskui vilką, iš paskutiniųjų 
stengdamasis neužminti jam ant užpakalinių letenų ir uo- 
degos. 

Jiedu atsidūrė ilgame, niūriame koridoriuje su gausy- 
be kolonų. Čia, kaip ir pilies kieme, buvo pilna statulų. 
Prie pat įėjimo į menę Edmundas pamatė nedidelę fau- 
no statulėlę labai liūdnu veidu ir staiga pagalvojo, kad 
čia tikriausiai ir yra tas Liusi draugas, apie kurį ji pasako- 
jo. Mene buvo apšviesta viena vienintele lempa. Prie jos 
sėdėjo Baltoji Burtininkė. 

— Atėjau, jūsų didenybe, - tarė Edmundas, puldamas 
prie jos. 

— Kaip drįsai ateiti vienas? — paklausė Burtininkė šiur- 
piu balsu. - Ar nesakiau, kad turi atsivesti kitus tris? 

— Atleiskite, jūsų didenybe, - išstenėjo Edmundas. — 
Padariau viską, ką galėjau. Atvedžiau juos visai arti pi- 
lies. Jie - prie užtvankos, truputį paėjėjus upės pakrante 
aukštyn...Ponų Bebrų namelyje. 

Burtininkė tulžingai nusišypsojo. 

— Tai viskas, ką norėjai man pranešti? - paklausė ji. 

— Ne, jūsų didenybe, - atsiliepė Edmundas ir tuoj pat 

— Ką? Aslanas? - sušuko Burtininke. - Aslanas? Ne- 
gali būti! Jei paaiškės, kad meluoji... 

— Atleiskite...Aš tik pakartojau jų žodžius, — suleme- 
no Edmundas. 

Bet Burtininkė jau nebekreipė į jį dėmesio. Ji suplojo 
delnais, ir po akimirkos priešais išdygo tas pats storasis 
nykštukas, kurį Edmundas buvo matęs miške. 

— Ruošk roges, - įsakė ji. - Pakinktai turi būti be var- 
pelių. 


X 


BURTAI IMA SKLAIDYTIS 


Dabar laikas grįžti pas poną Bebrą, ponią Bebrienę ir 
kitus vaikus. 

Vos Bebras ištarė: “Turime nedelsiant sprukti iš čia", tuoj 
visi puolė vilktis paltus. Visi, išskyrus ponią Bebrienę, kuri 
skubiai čiupo kelis maišus, padėjo juos ant stalo ir tarė: 

— Nagi, ponas Bebre, prašom nukabinti štai šitą kum- 
pį. Štai pakelis arbatos, štai cukrus, degtukai... Būtų ge- 
rai, jei Kuris nors atneštumėte keletą kepalėlių duonos. 
Jie ten, kampe... 

— Ką jūs darote, ponia Bebriene? — sušuko Siuzana. 

— Ruošiu po maišelį maisto kiekvienam iš mūsų, mie- 
loji, - ramiai atsakė ši. - Negi manei, kad galima leistis į 
tokią kelionę be kąsnelio valgio? 

— Bet mes turime skubėti, - tarė Siuzana, sagstydama- 
si kailinius. - Ji bet kurią akimirką gali čia atlėkti. 

- Ir aš taip sakau! - pritarė ponas Bebras. 

— Nekalbėkite niekų! - atšovė jo žmona. - Geriau pa- 
galvokite, gerbiamasis. Ji negali atlėkti čia anksčiau nei 
už ketvirčio valandos. 

— Tačiau argi nereikia jos gerokai pralenkti, - įsiterpė 
Piteris, — jei norime pirmi pasiekti Akmeninį Stalą? 

— Nepamirškite, — tarė Siuzana, - kad pamačiusi, jog 
mūsų čia nebėra, ji tuoj pat ims mus vytis. 

- Žinoma, - sutiko ponia Bebrienė. - Tačiau, kad ir 
kaip stengsimės, mums nepavyks pirmiems pasiekti Ak- 
meninio Stalo. Juk ji važiuos rogėmis, o mes - pėsti. 

— Vadinasi...viskas prarasta? — paklausė Siuzana. 

— Nusiramink, brangute. Nereikia taip nervintis, - ta- 
rė ponia Bebrienė. - Geriau paduok man kokį pustuzinį 
švarių nosinaičių iš štai ano stalčiaus. Niekas neprarasta. 
Aišku, kad nepasieksime Stalo anksčiau už ją, bet galime 
slapstytis ir keliauti jai nežinomais takais. Manau, kad 
mums tai pavyks. 

— Tikra tiesa, brangioji, — pritarė jos vyras, — bet vis 
tiek mums jau laikas keliauti. 

— Bent jau tamstelė netriukšmaukite, ponas Bebre, — 
atšovė Bebrienė. - Ramybės, gerbiamieji. Štai viskas jau 
ir paruošta: keturi maišai - mums, O šis mažytis maišelis — 
tau, brangute, - pridūrė ji, kreipdamasi į Liusi. 

— Oi, labai prašau, keliaukime greičiau, - tarė Liusi. 

— Ką gi, aš jau beveik pasirengusi, - atsakė ponia Beb- 
rienė, audamasi veltinius. - Siuvimo mašiną tikriausiai 
būtų per sunku neštis? 

— Taip. Per sunku, - atsakė ponas Bebras. - Gerokai 
per sunku! Galgi nesiruoši bėgdama siūti? 

— Negaliu ramiai galvoti, kad ta ragana ją ims ir sulau- 
žys, - sudejavo ponia Bebrienė, - ar, ko gero, dar ir pa- 
vogs... 

— Oi, labai labai labai prašom greičiau! - vienu balsu 
ragino vaikai. 

Galų gale bėgliai išsirito į lauką, ir ponas Bebras už- 
rakino trobelę. “Tai ją trumpam sulaikys", - paaiškino 

jis, ir visi leidosi į kelionę, ant pečių nešini maišeliais 
maisto. 

"Tuo metu liovėsi snigti ir sušvito mėnulis. Keleiviai 
Žingsniavo vorele: pirmas ėjo ponas Bebras, užjo - Liusi, 
Piteris ir Siuzana, paskutinė tipeno ponia Bebrienė. Pali- 
kę užtvanką ir, priėję dešinįjį upės krantą, pono Bebro 
vedini, jie patraukė greta upės vingiavusiu takeliu, vos 
pastebimu tarp medžių. Iš abiejų pusių juos supo statūs 
slėnio šlaitai, ryškiai apšviesti mėnulio. 

— Reikia kuo ilgiau keliauti pačiu paupiu, - tarė ponas 
Bebras. - Burtininkė turės važiuoti šalia upės esančia ly- 
guma. Rogėmis čia nenusileisi. 

Prieš keleivius vėrėsi puikūs vaizdai. Kelionės pradžio- 
je Liusi negalėjo jais atsigėrėti. Tačiau jie vis ėjo, ėjo ir 
ėjo, maišelis, kurį ji nešėsi, darėsi vis sunkesnis ir sunkes- 
nis, ir Liusi ėmė atrodyti, kad dar žingsnelis - ir ji nebeiš- 
tvers. Mergaitė jau nebematė akinančio užšalusios upės 
baltumo, sustingusių ledo krioklių ir purių sniego pagal- 
vių ant medžių viršūnių, nebežvilgčiojo į didžiulį, ryškų 
mėnulį su spiečiumi žvaigždžių. Jai prieš akis be perstojo 
mirguliavo trumpos pono Bebro letenėlės, sniegu tipe- 
nančios taip ritmingai - tip-tap-tip-tap - jog atrodė, kad 
jis niekada neketina sustoti. Netrukus mėnulis pasislėpė 
ir vėl ėmė snigti. Liusi taip nuvargo, jog jai atrodė, kad 
keliauja sapne. Staiga ponas Bebras pasuko į dešinę ir nu- 
vedė keleivius stačiu upės šlaitu į viršų, į patį krūmų tan- 
kumyną. Atsipeikėjusi mergaitė pamatė, kad jų vedlys pra- 
dingo nedideliame urvelyje, kuris buvo taip puikiai paslėp- 
tas už krūmų, kad jį pastebėti galėjai tik priėjęs visai arti. 
Tiesą sakant, Liusi suprato, kur pradingo Bebras, tik pa- 
mačiusi trumpą jo uodegą, sušmėžavusią oloje. 

Liusi tučtuojau ėmė ropštis paskui jį. Greitai jai už 
nugaros pasigirdo krebždenimas, pūškavimas, šniokšta- 
vimas, ir po akimirkos visas bėglių būrelis atsidūrė viduje. 

— Kas čia? Kur mes? — tamsoje pasigirdo pavargęs, 
išsekęs Piterio balsas. 

— Čia mūsų sena slaptavietė. Bėdai užgriuvus, bebrai 
visada čia rasdavo prieglobstį, - paaiškino ponas Bebras. — 
Niekas apie ją nežino. Joje nėra itin jauku, tačiau turime 
nors truputėlį pamiegoti. 

— Jei nebūtumėte taip spirgėję išeinant iš namų, bū- 
čiau paėmusi keletą pagalvių, - tarė ponia Bebrienė. 

Liusi pagalvojo, kad ši ola dar nepanašesnė į pono 
"Tamnuso būstą. "Tai buvo paprasčiausias urvas, tačiau sau- 
sas ir gana švarus. Apsimuturiavę kailiniais drabužiais, 
keleiviai sukrito drauge tiesiog ant žemės. Įkaitus nuo 
ilgo ėjimo ir šitaip krūvoje sugulus ankštame urve, jiems 
buvo gana patogu ir šilta. Jei tik olos asla būtų buvus nors 
truputėlį lygesnė! Ponia Bebrienė iš kažkur išėmė nedi- 
delį buteliuką ir tamsoje visiems pasiūlė po gurkšnelį kaž- 
kokio gerklę deginančio gėrimo, nuo kurio visi ėmė kos- 
čioti ir spjaudytis. Tačiau, skystį nurijus, keleivius užliejo 
maloni šiluma, ir po akimirkos jie visi kaip vienas nugrimz- 
do į miegą. 

Kai Liusi pravėrė akis, jai atrodė, kad miegojo ne il- 
giau kaip minutę, nors iš tiesų jau prabėgo ne viena va- 
landa. Nuo šalčio ją krėtė drebulys, rankos ir kojos buvo 
gerokai sustingę, ir labiausiai pasaulyje ji dabar troško 
išsimaudyti karštoje vonioje.Tada mergaitė pajuto, jog jos 
skruostą kutena ilgi ūsai, ir pastebėjo blyškią dienos švie- 
są, besiskverbiančią pro urvo angą į vidų. Bet po akimir- 
kos Liusi miegai išsilakstė. Pabudo ir visi kiti. Išplėtę akis 

ir pravėrę burnas, bėgliai sėdėjo ir klausėsi garso, kurio 
taip bijojo - vakarykštės kelionės metu jiems kartais net 
atrodydavo, kad jį jau girdi. Lauke skimbčiojo varpeliai! 

Ponas Bebras žaibu išlėkė iš olos. Tikriausiai jūs ma- 
note (iš pradžių ir Liusi taip pagalvojo), kad žvėrelis pa- 
sielgė neprotingai? Priešingai. Jis pasielgė labai išmin- 
tingai — žinodamas, kad įstengs nepastebėtas užsirepeč- 
koti krūmokšniais ir gervuogynais apaugusiu slėnio šlai- 
tu į viršų, jis nusprendė sužinoti, kuria kryptimi pasuks 
Burtininkės rogės. Kiti bėgliai liko oloje - laukė ir spė- 
liojo, kas bus. Po kelių minučių jie apmirė iš baimės — 
lauke pasigirdo balsai. “Oi, - pagalvojo Liusi, - jį pama- 
tė. Burtininkė pagavo poną Bebrą!" 

Kaip jie nustebo, kai po akimirkos prie pat įėjimo į 
olą pasigirdo Bebro balsas. 

— Viskas gerai! - šaukė jis. — Išlįskit, ponia Bebriene! 
Aikit šenai, Adomo ir Ievos sūnūs ir dukterys! Visks ge- 
rai! Čia ne ji!" 

Žinoma, jis kalbėjo ne visai taisyklingai, tačiau būtent 
taip kalba bebrai, kai būna labai susijaudinę. Narnijoje, 
žinoma. Mūsų pasaulyje jie visai nekalba žmonių kalba. 

Ir štai ponia Bebrienė ir vaikai vienu pulkeliu išsirito 
iš olos, užmiegotomis akimis markstydamiesi nuo saulės, 
visi žemėti, uždusę ir susišiaušę. 

— Greičiau aikit čionai! - šaukė ponas Bebras, šokčio- 
damas iš džiaugsmo. - Aikit pasižiūrėt! Ot tai smūgis Bur- 
tininkei! Regis, jos karaliavimui ateina galas. 

— Kas atsitiko, ponas Bebre? — šniokštuodamas pa- 
klausė Piteris. - Mat dabar jie visi kartu ropštėsi stačiu 
slėnio šlaitu aukštyn. 

— Argi nesakiau jums, - atsiliepė ponas Bebras, - kad 

Burtininkė užkerėjo šalį taip, kad pas mus vis žiema ir 
žiema, o Kalėdų nėra? Sakiau. O dabar eikit ir patys pa- 
sižiūrėkit! 

Vaikai pagaliau užsikapanojo į viršų ir pamatė... roges. 

Taip, tai iš tiesų buvo rogės, traukiamos elnių, ant jų 
pakinktų dzinguliavo skambalėliai. Tačiau šie elniai buvo 
gerokai didesni už Burtininkės ir ne balto, o rudo plau- 
ko. Rogėse sėdėjo tas, kurį vaikai tučtuojau pažino. "Tai 
buvo aukštas senis ryškiai raudonu apsiaustu su gobtuvu 
ir didžiule, žila barzda, kuri putojančiu kriokliu krito jam 
ant krūtinės. Piteris, Siuzana ir Liusi jį puikiausiai paži- 
nojo. Tą senį galima sutikti tik Narnijoje, tačiau ir mūsų 
pasaulyje — šiapus drabužių spintos durų - apie jį pasa- 
koja ir piešia paveikslėliuose. Bet pamatyti šį senį savo 
akimis — visai kas kita. Daugelyje paveikslėlių Kalėdų 
Senelis atrodo linksmas ir net juokingas. Dabar vaikai 
matė, kad tai ne visai taip. Jis buvo toks didelis, toks 
spinduliuojantis džiaugsmu ir toks tikras, jog visi staiga 
neteko žado. Juos apėmė džiaugsmas ir iškilmingas su- 
sikaupimas. 

— Pagaliau atkeliavau, - prabilo Kalėdų Senelis. - Ji 
ilgai man trukdė, tačiau vis dėlto patekau į Narniją. As- 
lanas jau kelyje. Burtininkės kerai sklaidosi. 

Ir štai po šių žodžių Liusi pajuto, kaip ja perbėgo tas 
stiprus džiaugsmo virpulys, kuris apima tik tada, kai būni 
ramus ir susikaupęs. 

— Na, o dabar, - tęsė Kalėdų Senelis, - laikas dalinti 
dovanas. Štai jums nauja, puiki siuvimo mašina, ponia 
Bebriene. Važiuodamas pro šalį, paliksiu ją jūsų namelyje. 

— Atleiskite, gerbiamasis, - tarė ponia Bebrienė ir nu- 
silenkė, - namelio durys užrakintos. 

— Užraktai ir sklendės man nekliudo, - atsakė Kalėdų 
Senelis. - O jūs, ponas Bebre, grįžęs pamatysite, jog už- 
tvanka jau baigta statyti, pataisyta, kiaurymės užkaišytos 
ir įtaisyti nauji šliuzo vartai. 

Ponas Bebras taip nudžiugo, jog plačiai išsiŽiojo iš pa- 
sitenkinimo, bet taip ir neįstengė nieko pasakyti. 

— Piteri, Adomo sūnau, - pašaukė Kalėdų Senelis. 

— Aš čia, pone, - atsiliepė Piteris. 

- Štai tavo dovanos. Tai ne žaislai. Manau, artėja me- 
tas, kai teks juos išbandyti. Būk jų vertas. 

Taip sakydamas, jis padavė Piteriui kardą ir sidabro 
spalvos skydą. Skyde buvo pavaizduotas riaumojantis liū- 
tas, atsistojęs ant užpakalinių letenų - raudonas, kaip pri- 
sirpusi žemuogė. Kardas turėjo dėklą bei perpetę ir buvo 
kaip tik Piteriui tinkamo dydžio ir svorio. Jo rankena spin- 
dėjo grynu auksu. Piteris paėmė ginklus tylus ir rimtas — 
jis pajuto, kad ši dovana - stebuklinga. 

— Siuzana, Ievos dukterie, - vėl pašaukė Kalėdų Sene- 
lis, — čia tau. 

Jis ištiesė jai lanką, strėlinę, pilną strėlių, ir mažytį 
dramblio kaulo ragą. 

— Šaudyk iš jo, - tarė Senelis, — tik didžiausiai bėdai 
užgriuvus, nes nenorėčiau, kad tu kautumeisi mūšyje. Tas, 
kuris šauna iš šito lanko, visada pataiko. O kai papūsi į šį 
ragą - nesvarbu, kur bebūtum - visada sulauksi pagalbos. 

Dabar atėjo Liusi eilė. 

— Liusi, Ievos dukterie, - tarė Kalėdų Senelis, ir Liusi 
žengė žingsnelį į priekį. Senis padavė jai mažytį durklą ir 
nedidelį stiklinį buteliuką — vėliau žmonės sakė, kad jis 
padarytas iš tikrų tikriausio deimanto. - Šiame buteliuke - 
gėrimas, pagamintas iš Saulės kalnuose augančių ugninių 


80 


gėlių sulčių. Jei tu ar kuris tavo draugas bus sužeistas, keli 
lašeliai šio skysčio jus tuoj pat išgydys. O durklu ginkis tik 
patekusi į didžiausią pavojų. "Tu irgi nesikausi mūšyje. 

— Kodėl, pone? - paklausė Liusi. - Manau... Man at- 
rodo, kad turiu užtenkamai drąsos. 

— Ne tai svarbu, - tarė Kalėdų Senelis. - Mūšiai, ku- 
riuose kaunasi ir moterys, siaubingi. O štai čia, - tęsė jis 
pragiedrėjusiu veidu, - dovana jums visiems. 

Ir Senelis ištiesė didžiulį padėklą, ant kurio buvo su- 
dėti penki puodeliai su lėkštutėmis, cukrinė, ąsotis grie- 
tinėlės ir didžiulis, šnypščiantis virdulys garuojančios ar- 
batos. Visa tai jis tikriausiai ištraukė iš savo dovanų mai- 
šo, tačiau, tiesą pasakius, niekas nespėjo pastebėti, kada 
jis tai padarė. 

— Gerų jums Kalėdų! Tegyvuoja tikrasis Karalius! — 
sušuko Kalėdų Senelis ir pliaukštelėjo botagu. Ir štai, ke- 
leiviams nespėjus nė mirktelėti, rogės, elniai ir jis pats 
jau buvo dingę. 

Piteris jau buvo ištraukęs savo kardą iš dėklo ir rodė jį 
ponui Bebrui, kai ponia Bebrienė tarė: 

— Gana, gana... Užteks stovėti ir plepėti - arbata atauš. 
Oi, tie vyrai... Nagi, padėkite nugabenti padėklą žemyn į 
olą - pusryčiausime. Kokia laimė, kad susipratau pasiim- 
ti duonriekį peilį! 

Ir štai bičiuliai šlaitu nusiropštė žemyn prie urvo. Po- 
nas Bebras supjaustė duoną ir paruošė sumuštinius su 
kumpiu, ponia Bebrienė pripylė į puodelius arbatos ir 
visi ėmė užkandžiauti. Deja, šis malonumas truko neil- 
gai, nes, dar nespėjus nė kaip reikiant pasistiprinti, po- 
nas Bebras tarė: 

— Ką gi, laikas keliauti toliau. 


81 


XI 


ASLANAS ARTĖJA 


O Edmundui tuo metu teko skaudžiai nusivilti. Jis ma- 
nė, kad, nykštukui išėjus ruošti rogių, Burtininkė ims elg- 
tis su juo meiliau, kaip atsitiko praėjusį kartą. Tačiau ši 
nepratarė nė žodžio. Sukaupęs visą drąsą, jis pratarė: 

— Atleiskite, jūsų didenybe. Ar negalėčiau pasivaišinti 
turkiškais skanėstais? Jūs... Jūs sakėte, kad... 

— Užsičiaupk, kvaily! - pasigirdo atsakymas. 

Tada, truputį pagalvojusi, Burtininkė suniurnėjo tarsi 
sau pačiai: 

— Ne, taip nieko nebus. Dar nualps vaikiščias kelionė- 
je, - ir vėl pliaukštelėjo delnais. Priešais išdygo dar vie- 
nas nykštukas. 

— Atnešk tam Žžmogystai valgio ir gėrimo! - įsakė ji. 

Nykštukas išėjo ir tuoj pat grįžo rankose laikydamas 
geležinį dubenėlį vandens ir skardinę lėkštelę, kurioje gu- 
lėjo sudžiūvusios duonos kriaukšlė. Niekinančiai išsivie- 
pęs, nykštukas padėjo indus Edmundui po kojų ir tarė: 

— Turkiški skanėstai mažajam princui! Chi-chi-chi! 

— Pasiimk tai, - paniuręs sumurmėjo Edmundas. - Sau- 
sos duonos nenoriu. 

Tačiau Burtininkė staiga atsigręžė į jį taip pykčio 

iškreiptu veidu, kad vaikas tuojau pat atsiprašė ir ėmė 
žiaumoti duoną, nors ši buvo tokia sudžiūvusi, jog strigte 
strigo gerklėje. 

— Dar ne kartą su džiaugsmu prisiminsi šią kriaukšlę, 
kol vėl gausi paragauti duonos, - tarė Būrtininkė. 

Edmundui nespėjus baigti savo valgio, į menę įžengė 
pirmasis nykštukas ir pranešė, kad rogės jau paruoštos. 
Baltoji Burtininkė pakilo ir išėjo iš menės, davusi Edmun- 
dui ženklą sekti iš paskos. Lauke vėl snigo, tačiau Burti- 
ninkė nekreipė į tai dėmesio ir įsakė Edmundui sėstis į 
roges šalia jos. Prieš pajudant iš vietos, ji pašaukė Fenrį 
Ulfą. Vilkas atlėkė šuoliais ir tarsi didžiulis šuo atsitūpė 
prie rogių. 

— Pasikviesk greičiausius iš vilkų ir tuojau pat kiek įka- 
bindami šuoliuokite link bebrų namo, - įsakė Burtinin- 
kė. - Nužudykite visus, kuriuos ten rasite. Jei jie jau pa- 
spruko, visu greičiu dumkite link Akmeninio Stalo. Žiū- 
rėk, kad niekas jūsų nepamatytų. Ten pasislėpkite ir lau- 
kite manęs. Aš tuo tarpu turiu lėkti toli į vakarus, kol 
rasiu vietą, kur galiu persikelti per upę. Gali būti, kad jūs 
užklupsite bėglius prieš jiems pasiekiant Akmeninį Sta- 
lą. Jei taip, pats Žinai, ką turi daryti! 

— Viskas bus įvykdyta, Karaliene, - suurzgė vilkas ir 
pradingo tamsoje ir sniege taip greitai, jog nė šuoliais Ie- 
kiantis žirgas nebūtų jo pavijęs. Po kelių minučių Ulias 
su dar vienu vilku jau uostinėjo bebrų namelį, kuris, Ži- 
noma, buvo tuščias. Jei ne sniegas, Bebrams ir vaikams 
būtų grėsęs mirtinas pavojus — vilkai būtų pasekę jų pė- 
domis ir tikriausiai užklupę keleivius dar prieš šiems pa- 
sislepiant oloje. Tačiau dabar, kai vėl snigo, bėglių kva- 
pas jau išsisklaidė ir jų pėdsakai pradingo. 

Tuo metu nykštukas sudrožė elniams botagu, ir Burti- 
ninkė su Edmundu pro didžiąją arką iš kiemo išvažiavo į 
tamsą ir šaltį. Ši kelionė Edmundui buvo siaubinga - juk 
jis neturėjo kailinių. Neprabėgo nė ketvirtis valandos, o 
vaiko veidas, krūtinė jau buvo storai aplipę sniegu - vos 
spėjus nusipurtyti, jį tuoj pat vėl apsnigdavo, todėl mirti- 
nai pavargęs berniukas liovėsi jį valęs. Greitai ant Ed- 
mundo nebeliko nė vieno sauso siūlelio. O koks jis buvo 
nelaimingas! Neatrodė, kad Burtininkė ruošiasi pada- 
ryti jį karaliumi. Visa, kuo įtikinėjo save - kad Burtinin- 
kė yra gera ir maloni, jog tiesa yra jos pusėje - dabar 
atrodė kvaila. Berniukas viską pasaulyje būtų atidavęs 
už tai, kad sutiktų savuosius, net Piterį. Jam liko vienin- 
telė paguoda - įsivaizduoti, kad jis tik sapnuoja ir tuoj 
pat pabus. Tačiau slinko valanda po valandos, o blogas 
sapnas vis nesibaigė. 

Visa tai truko ilgiau, nei aš galėčiau aprašyti šimtuose 
puslapių, todėl pradėsiu nuo tos akimirkos, kai liovėsi 
snigti. Išaušo rytas, ir dabar jie lėkė palei upę dienos švie- 
soje. Rogės skriejo tolyn ir tolyn, ir jokio garso nebuvo 
girdėti — tik sniegas cypė po pavažomis ir girgždėjo elnių 
pakinktai. Staiga Burtininkė šūktelėjo: 

— Kas čia? Sustok! 

Kaip Edmundas tikėjosi, kad ji prisiminė pusryčius! 
Bet ne dėl to Burtininkė įsakė sustabdyti roges. Netoli 
kelio, po medžiu, aplinkui apvalų stalelį ant kėdučių sė- 
dėjo linksmas būrelis: voverių šeimyna su vaikučiais, du 
satyrai, nykštukas ir senas lapinas. Edmundas neįstengė 
aiškiai įžiūrėti, ką jie valgė, tačiau patiekalai kvepėjo pui- 
kiai. Stalas buvo papuoštas, ir Edmundui net pasirodė, 
jog mato kalėdinį pudingą su razinomis. Kai rogės sustojo, 

lapinas — aiškiai seniausias draugijoje - kaip tik pakilo, 
dešinėje letenoje laikydamas taurę ir pasirengė sakyti pra- 
kalbą. Tačiau vos tik būrelis pamatė roges su keleiviais, 
visas susirinkusiųjų linksmumas dingo. Tėtis voverė su- 
stingo, taip ir nespėjęs šakute pasiekti burnos; vienas sa- 
tyras įkišo šakutę į burną, tačiau taip ir nesugebėjo jos 
ištraukti, o maži voveriukai ėmė klykti iš siaubo. 

— Ką visa tai reiškia? — paklausė Burtininkė. 

Visi tylėjo. 

— Kalbėkite, niekšai! —- pakartojo ji. - Ar norit, kad 
mano vežėjas botagu pramiklintų jums liežuvius? Ką reiš- 
kia šitas apsirijimas, tas palaidūniškas išlaidavimas ir le- 
pinimasis? Iš kur visa tai ištraukėte? 

— Atleiskite, jūsų didenybe, — pralemeno Lapinas, — 
mes ne ištraukėme, mums davė. Ir, jei leisite, išdrįsiu pa- 
kelti šią taurę į jūsų sveikatą... 

— Kas davė? - nutraukė jį Burtininkė. 

— K-K—K-Kalėdų Senelis, - vargais negalais išstenėjo 
Lapinas. 

— Ką?! - suriaumojo Burtininkė, šokdama iš rogių ir 
didžiuliais žingsniais artėdama prie išsigandusių bičiulių. — 
Ne! Jo čia nebuvo! Jis negalėjo čia atsirasti! Kaip jūs iš- 
drįsote... Ne... Sakykite, kad pamelavote ir aš jums tuoj 
pat atleisiu. 

Tą akimirką vienam voveriukui iš baimės visai apsisu- 
ko galva. 

— Buvo...buvo...buvo! — sucypė jis, šaukšteliu dau- 
žydamas į stalą. Edmundas pamatė, kaip Burtininkė 
stipriai prikando lūpą ir jos baltu smakru nutekėjo la- 
šelis kraujo. Tą pačią akimirką ji pakėlė stebuklingąją 
lazdelę. 

— Oi, nereikia! Nereikia! Meldžiu, nereikia! — sušuko 
berniukas, tačiau, jam nė nebaigus, Burtininkė jau mos- 
telėjo lazdele. Ir štai vietoj linksmojo būrelio aplink 
apvalų akmeninį stalą su akmeninėmis lėkštelėmis bei 
akmeniniu pudingu sėdėjo pulkelis statulų - viena iš jų 
laikė rankoje akmeninę šakutę, pakeltą prie akmeninės 
burnos. 

— O čia —- tau, - tarė Burtininkė, tėkšdama Edmundui 
stiprų antausį ir sėsdamasi į roges. - Žinosi, kaip užjausti 
šnipus ir išdavikus. Važiuojam! 

Pirmų kartą mūsų pasakojime Edmundui pagailo kaž- 
kieno kito labiau nei savęs. Jis su užuojauta galvojo apie 
tas mažytes akmenines statulėles, pasmerktas sėdėti čia 
metų metais, nebyliomis dienomis ir tamsiomis naktimis, 
kol galiausiai apaugs samanomis ir net jų akmeninius vei- 
dus nudilins laikas. 

"Tuo metu rogės vėl skriejo į priekį. Tačiau greitai Ed- 
mundas pastebėjo, kad sniegas, lekiantis jam į veidą, da- 
bar daug drėgnesnis nei praėjusią naktį. Buvo nebe taip 
šalta. Aplinkui kilo rūkas. Kas minutę jis vis tirštėjo. Oras 
aiškiai darėsi šiltesnis. Rogės jau nebeskriejo tokiu grei- 
čiu kaip pirma. 

Iš pradžių Edmundas pamanė, kad tai elniai pavargo, 
tačiau netrukus įsitikino, jog ne jie tikroji priežastis. Ro- 
gės trūkčiojo, strigo ir trankėsi taip, tarsi važiuotų per 
akmenis. Kad ir kaip įnirtingai nykštukas čaižė vargšus 
elnius, rogės važiavo lėčiau ir lėčiau. Ore girdėjosi keis- 
tas triukšmas, tačiau rogių trankymasis ir nykštuko šauks- 
mai trukdė Edmundui geriau įsiklausyti. Staiga rogės su- 
stojo lyg įbestos - nei ten, nei atgal. Akimirką stojo tyla ir 
štai pagaliau Edmundas įsiklausė. Jis išgirdo keistą ir švelnų 

gurgėjimą - nežinomą ir kartu gerai pažįstamą garsą. Ed- 
mundas žinojo, jog jau yra jį girdėjęs, tačiau niekaip ne- 
galėjo prisiminti, kur. Staiga prisiminė - juk taip šniokš- 
čia vanduo! Aplinkui čiurleno, sruveno, murmėjo, gur- 
gėjo, putojo nematomi upeliai. Edmundui šoktelėjo iš 
džiaugsmo širdis - jis ir pats nežinojo, kodėl - supratus, 
kad šalčiui atėjo galas. Visai šalia buvo girdėti “kapkap- 
kap" - tai sniegas tirpo nuo medžių. Štai nuo vienos eg- 
lės nukrito sniego apsiaustas ir Edmundas pirmą kartą 
nuo to laiko, kai pateko į Narniją, pamatė žalumą. Ta- 
čiau ilgiau klausytis ar dairytis aplinkui jis negalėjo, nes 
Burtininkė sušuko: 

— Ko sėdi išsižiojęs, kvaily! Lipk iš rogių ir padėk! 

Žinoma, Edmundas turėjo paklusti. Jis išlipo iš rogių 
ant sniego ar veikiau į skystą sniego košę ir ėmė kartu su 
nykštuku tempti jas iš dumblo duobės, kurioje šios buvo 
įklimpusios. Galų gale pavyko jas ištraukti ir, negailes- 
tingai plakdamas elnius, nykštukas vėl privertė juos pa- 
judėti. Rogės dar truputėlį pavažiavo, tačiau sniegas tir- 
po tiesiog akyse ir visur aplinkui jau buvo matyti žali žo- 
lės lopinėliai. Jei jūs būtumėte išbuvę sniego karalystėje 
taip ilgai kaip Edmundas, puikiausiai suprastumėte, ko- 
kį palengvėjimą jam teikė šitos žalios salelės. Paskui ro- 
gės vėl įstrigo. 

— Nieko nebus, jūsų didenybe, - prabilo nykštukas. — 
Negalime važiuoti rogėmis per tokį atlydį. 

— Tuomet eisime pėsti, - tarė Burtininkė. 

— Pėsti mes jų niekada neaplenksime, - suniurzgė nykš- 
tukas. - Jie jau per daug toli. 

— Esi mano patarėjas ar vergas? - paklausė Burtininkė. — 
Daryk, ką įsakau. Surišk žmogystai už nugaros rankas- vesi 

jį už virvės. Pasiimk botagą. Nupjauk elnių pakinktus — 
jie patys ras kelią namo. 

Nykštukas padarė kaip palieptas, ir po kelių minučių 
Edmundas jau buvo priverstas eiti kiek įkabindamas. Su- 
rištomis už nugaros rankomis, jis slydinėjo pažliugusia- 
me sniege, purvynėje, ant šlapios žolės, ir kiekvieną kar- 
tą, kai paslydęs suklupdavo, nykštukas ant jo užrikdavo 
ar perliedavo botagu. Burtininkė ėjo paskui nykštuką ir 
ragino: 

— Greičiau! Greičiau! 

Kas akimirką žalios salelės didėjo, o sniego lopai trau- 
kėsi. Kas Žingsnis vis kitas medis nusimesdavo sniego ap- 
siaustą. Greitai visur, kur tik žvelgei, vietoj baltų siluetų 
išnirdavo sodri eglių žaluma ar juodos, šiurkščios ąžuolų, 
bukų ir guobų šakos. Balkšvas rūkas nusidažė aukso spal- 
va, o netrukus ir visai išsisklaidė. Švelnūs saulės spinduliai 
skverbėsi į miško tankmę, 0 pro medžių viršūnes mėlynavo 
giedras dangus. Bet netrukus prasidėjo dar nuostabesni 
dalykai. Įžengus į sidabrinių beržų laukymėlę, Edmun- 
das pamatė, jog Žemė gausiai nuberta mažomis, gelto- 
nomis gėlytėmis - ugniažolėmis. Vandens šniokštimas 
stiprėjo. Keleiviai kaip tik peršoko upeliūkštį, kurio pa- 
krantėje augo snieguolės. 

— Nežioplinėk! Nevėpsok į šalis! — suriko nykštukas, 
pamatęs, jog Edmundas grįžtelėjo pasigrožėti gėlėmis, ir 
piktai timptelėjo virvę. Tačiau nykštuko šauksmai netruk- 
dė Edmundui stebėti tai, kas dėjosi aplink. Po kelių mi- 
nučių jis pastebėjo įvairiaspalvius krokus, išaugusius ap- 
linkui seną medį - geltonus, purpurinius, baltus. Tada iš- 
girdo garsą, mielesnį net už vandens čiurlenimą - visai 
prie pat tako, kuriuo jie skubėjo, ant medžio šakos sučiulbo 

paukštelis. Jam pritarė kitas, nutūpęs šiek tiek toliau. Ir 
štai, tarsi po sutarto ženklo, iš visų pusių pasigirdo čire- 
nimas, ulbėjimas, ir vieną akimirką net trumpa trelė. Po 
kelių sekundžių visas miškas skambėte skambėjo paukš- 
čių balsais. Visur aplinkui Edmundas matė paukščius: jie 
tūpė ant šakų, nardė ore, ginčijosi ir taikėsi, vaikydamie- 
si vienas kitą. 

— Greičiau! Greičiau! - ragino Burtininkė. 

Rūko neliko nė žymės. Dangus atrodė vis žydresnis ir 
žydresnis, tik karts nuo karto juo praplaukdavo balti de- 
besėliai. Plačiose laukymėse žydėjo raktažolės. Lengvas 
vėjelis džiovino ištirpusio sniego lašus nuo medžių šakų, 
ir į keleivius padvelkė gaivūs ir malonūs kvapai. Medžiai 
pasipuošė įvairiaspalviais apdarais: maumedžiai ir ber- 
žai - žaliai, o akacijos - aukso spalva. Štai beržai jau iš- 
skleidė gležnus, perregimus lapelius - po jų šakomis net 
saulės šviesa atrodė žalia. Pro pat keleivių nosis praskri- 
do bitė. 

— Tai ne atlydys, - staiga sustojęs tarė nykštukas. — Tai — 
PAVASARIS! Ką mums daryti? Jūsų žiemai atėjo galas! 
Tai Aslano darbas. 

— Jei kuris nors iš jūsų dar kartą išdrįs ištarti šį vardą, — 
tarė Burtininkė, - tuoj pat mirs. 

PIRMASIS PITERIO MŪŠIS 


Tuo metu už daugybės mylių nuo Burtininkės ir jos 
palydovų Bebrai ir vaikai jau ilgą laiką keliavo lyg pasa- 
koje. Jie jau seniai nusimetė kailinius ir net nebešūkčiojo 
vienas kitam: “Pažiūrėkit, varnėnas!" arba “Oi, varpe- 
liai!“, arba “Kas čia taip skaniai kvepia?“, ar “Tik pa- 
klausykit, kaip strazdas gieda!" Dabar visi žingsniavo ty- 
lėdami ir gerte gėrė visa, kas juos supo. Palikę šiltas, sau- 
lėtas proskynas bei vėsius, žaliai sulapojusius tankumy- 
nus, keleiviai išnirdavo į plačias samanų laukymes, kur 
jiems virš galvų aukštai lapų vainikus kėlė guobos, ir čia 
pat vėl smukdavo į žydinčių serbentų ir gudobelių tankmę, 
kur stiprus žiedų kvapas tiesiog pakirsdavo kojas. 

Pamatę, jog Žiema pražuvo ir per kelias valandas gi- 
rioje sausį pakeitė gegužis, keleiviai nustebo nė kiek ne 
mažiau už Edmundą. Kitaip nei Burtininkė, jie nė neįta- 
rė, kad taip ir turi atsitikti Aslanui sugrįžus į Narniją. Vie- 
nok visi puikiai žinojo, jog nesibaigianti žiema - jos kerų 
darbas. Ir štai dabar, kai atėjo šis stebuklingas pavasaris, 
tapo aišku, jog tiems kerams artėja galas. Atlydžiui stip- 
rėjant, bėgliai suprato, kad Burtininkė negalės važiuoti 
rogėmis. Todėl jie nebe taip skubėjo, dažniau sustodavo 

ir ilgiau ilsėjosi. Žinoma, visi buvo kiek nuilsę, tačiau dar 
turėjo jėgų. Jie žingsniavo lėčiau, jautėsi apsunkę ir mie- 
guisti, tačiau sielose viešpatavo ramybė. Taip būna, kai, 
visą dieną praleidęs ore, pagaliau grįžti namo. Siuzanai 
ant kulno atsirado nedidelė nuospaudėlė. 

Didžioji upė liko kairėje, nes, norint pasiekti Akme- 
ninį Stalą, reikėjo keliauti į pietus, tai yra į dešinę. Net jei 
ir nebūtų reikėję ten sukti, žingsniuoti upės slėniu toliau 
buvo nebeįmanoma, nes, ištirpus sniegui, ji patvino. Ten, 
kur paupiu vinguriavo takelis, dabar griausmingai šniokštė 
gelsvi, putojantys vandenys. 

Štai saulė paraudo ir ėmė leistis, šešėliai ištįso, o gėlės 
pasirengė užmerkti žiedus. 

— Jau netoli, - tarė ponas Bebras ir ėmė ropštis į kal- 
vą, apaugusią aukštais medžiais ir padengtą tankiu, spy- 
ruokliuojančiu samanų kilimu — malonu buvo jį jausti po 
pavargusiom kojom. Po visą dieną trukusios kelionės kop- 
ti aukštyn buvo nelengva. Visi pūkštė ir šnopavo. Liusi 
jau ėmė abejoti, ar įveiks šią kelio atkarpą prieš tai gero- 
kai nepailsėjusi, kai keleiviai pasijuto bestovį pačioje kal- 
vos viršūnėje. Ir štai ką jie ten išvydo. 

Jie atsidūrė žalioje laukymėje. Po kojomis, kiek tik akys 
užmatė, driekėsi giria. Tiktai tiesiai prieš juos, toli rytuo- 
se, kažkas spindėjo ir mirguliavo. 

— Tai bent! - sukuždėjo Piteris Siuzanai. - Jūra! 

Pačiame laukymės viduryje stovėjo Akmeninis Stalas — 
didžiulė, niūri akmens plokštė, paguldyta ant keturių ma- 
žesnių akmenų. Stalas atrodė labai senas. Jo paviršius buvo 
išraižytas paslaptingais ženklais ir linijomis - tikriausiai 
tai buvo kokios nors nežinomos kalbos rašmenys. Žvelgiant 
į juos, apimdavo kažkoks keistas, nenusakomas jausmas. 

Tada keleiviai pastebėjo laukymės pakraštyje išskleistą 
palapinę. O, kokia tai buvo palapinė! Ypač tą akimirką, 
kai ją užliejo rausva besileidžiančios saulės šviesa: gelto- 
no šilko apvadai, purpuriniai raiščiai, dramblio kaulo kuo- 
leliai. Aukštai virš jos, ant strypo, plevėsavo vėliava, ku- 
rioje buvo išaustas ant užpakalinių letenų stovintis rau- 
donas liūtas. Vėliavą blaškė švelnus jūrų vėjas - jis pūtė 
vaikams tiesiai į veidus. Besigrožėdami šiuo reginiu, jie 
staiga išgirdo muziką, sklindančią kažkur iš dešinės. Ir 
štai, pasukę akis, jie pagaliau išvydo tą, kurio sutikti čia 
atkeliavo. 

Aslanas stovėjo apsuptas keistų būtybių, susispietusių 
aplink jį pusmėnuliu. Ten liutniomis ir smuikais grojo me- 
džių ir vandenų deivės, kurias mūsų pasaulyje vadina dria- 
dėmis ir najadėmis. Šalia būrėsi keturi didžiuliai kentau- 
rai - jų kojos buvo kaip stiprių angliškų darbinių arklių, o 
liemenys ir galvos priminė rūsčius ir gražius milžinus. Už 
kentaurų buvo matyti vienaragis ir jautis žmogaus galva, 
didžiulis šuo, pelikanas ir erelis. Aslanui iš kairės ir iš 
dešinės stovėjo du leopardai: vienas laikė karūną, o kitas — 
vėliavą. 

Pažvelgę į Aslaną, bebrai ir vaikai taip suglumo, jog 
nežinojo nei kaip elgtis, nei ką sakyti. Tie, kuriems nete- 
ko lankytis Narnijoje, tikriausiai galvoja, kad kas nors ne- 
gali būti baisu ir gera vienu metu. Jei ir mūsų bičiuliai 
anksčiau taip manė, ši akimirka viską apvertė aukštyn ko- 
jomis. Vos pabandę pakelti akis į Aslano veidą ir akimirks- 
nį žvilgtelėję į jo auksinius gaurus ir dideles, išmintingas, 
kiaurai persmelkiančias karaliaus akis, vaikai tuojau pat 
nuleido žvilgsnius ir ėmė drebėti. 

— Eikite priekin, - sušnibždėjo ponas Bebras. 

— Ne, - atsiliepė Piteris, - jūs eikite pirmas. 

— Ievos ir Adomo palikuonys turi žengti pirma žvėrių, — 
atsiliepė Bebras. 

— Siuzana, tu eik, - paragino Piteris. - Mergaitėms — 
pirmenybė. 

— Ne, tu vyriausias iš mūsų, - sukuždėjo Siuzana. 

Ir, žinoma, kuo ilgiau jie šitaip ragino vienas kitą, tuo 
kebliau jautėsi. Galiausiai Piteris suprato, jog turės eiti 
pirmas. Jis ištraukė iš dėklo kardą, iškėlė jį virš galvos 
pasveikinimui ir, skubiai sukuždėjęs kitiems: “Nagi, ne- 
bijokite', žengė link Aslano. 

— Mes atvykome, Aslanai, - tarė berniukas prisiartinęs. 

— Sveikas atvykęs, Piteri, Adomo sūnau! - tarė Asla- 
nas. — Sveikos, Siuzana ir Liusi, Ievos dukterys! Sveiki, 
Bebre ir Bebriene! 

Liūto balsas buvo žemas ir sodrus, ir vaikai kažkodėl 
tučtuojau pamiršo baimę. Jie pasijuto ramūs ir laimingi — 
visai neatrodė keblu štai šitaip stovėti prieš Aslaną ir ty- 
lėti. 

— O kur ketvirtasis iš jūsų? - paklausė Aslanas. 

Jis panoro juos išduoti ir pabėgo pas Baltąją Burti- 
ninkę, o Aslanai, - tarė ponas Bebras. 

Ir čia staiga Piteris, pats to nenorėdamas, pridūrė: 

— Tai iš dalies mano kaltė, Aslanai. Aš supykau ant jo, 
o tai tikriausiai ir paskatino Edmundą blogai pasielgti. 

Aslanas nepratarė nė žodžio - nei barė Piterį, nei ra- 
mino, 0 tik įdėmiai žvelgė į berniuką savo didžiulėmis, 
spindinčiomis akimis. Ir visi pajuto, jog žodžiai šią minu- 
tę nereikalingi. 

— O, Aslanai, - prabilo Liusi, - ar galima kaip nors 
išgelbėti Edmundą? 

— Viską padarysime, kad jį išgelbėtume, - atsakė As. 
lanas. — Tačiau tai gali būti sunkiau, nei jūs manote. 

Ir Liūtas vėl nutilo. Liusi, kuri iki šiol gėrėjosi karališ. 
kai tvirtu ir ramiu Aslano veidu, dabar staiga pastebėjo 
jame liūdesio šešėlį. Tačiau po akimirkos jo veido išraiš- 
ka pasikeitė. Aslanas papurtė karčius ir suplojo prieki- 
nėmis letenomis. “Siaubingos letenos, - pamanė Liusi, — 
gerai, kad jis moka įtraukti nagus!" 

— Ką gi, laikas ruoštis puotai, - vėl prabilo Aslanas. — 
Damos, veskite Ievos dukteris į palapinę ir joms patar- 
naukite. 

Kai deivės nulydėjo Siuzaną ir Liusi į palapinę, Asla- 
nas padėjo savo sunkią leteną Piteriui ant peties ir tarė: 

— Eime, Adomo sūnau, parodysiu tau pilį, kurios ka- 
raliumi tapsi. 

Piteris, laikydamas rankoje savo apnuogintą kardą, nu- 
žingsniavo su liūtu į rytinį laukymės pakraštį. Ten juodviem 
atsivėrė nepaprastai puikus reginys. Leidosi saulė ir visa 
šalis po jų kojomis grimzdo į vakaro sutemas — miškai, 
kalvos ir slėniai, taip pat dalis didžiosios upės, sidabrine 
gyvate vinguriuojančios tolyn. Toli toli, už daugybės my- 
lių, mėlynavo jūra, o virš jūros - dangus, kuriuo plaukė 
saulėlydžio šviesos nurausvinti debesys. Ten, kur Narni- 
jos žemės liejosi su jūra, prie pat didžiosios upės žiočių, 
mažos kalvelės viršūnėje kažkas spindėjo. Tai buvo pilis. 
Spindesį skleidė vakaro saulės spinduliai, atsimušę į dau- 
gybę jos langų langelių, tačiau Piteriui atrodė, kad tai 
šviečia kokia nors didžiulė Žvaigždė, nusileidusi jūros 
pakrantėje. 

- Štai ten, Adomo sūnau, - prabilo Aslanas, - stovi ke- 
tursostė Ker Paravelio pilis. Tu sėdėsi viename iš sostų. 

Rodau tau pilį todėl, kad esi vyriausias, ir būsi Vyriausias 
Pilies Valdovas. 

Piteris ir vėl nieko neatsakė. Tą akimirką tylą sudrums- 
tė keistas garsas. Jis priminė medžioklės rago gausmą, 
tačiau buvo daug stipresnis. 

— Tai tavo sesers medžioklinis ragas, - paaiškino Pite- 
riui Aslanas tyliai — taip tyliai, jog buvo galima pamanyti, 
kad jis murkia, jei tik nėra įžeidimas šitaip manyti apie 
liūtą. : 

Kelias akimirkas Piteris nieko nesuprato. Tačiau, kai 
jis pamatė, jog visa Aslano palyda staiga puolė į priekį, ir 
išgirdo, kaip Aslanas, mostelėjęs letena, sušuko: “ Atgal! 
Tegu princas iškovoja riterio pentinus!“, berniukas tuoj 
pat suprato, ką turi daryti ir, kiek įkabindamas, pasileido 
palapinės link. Pribėgęs artyn, pamatė siaubingą vaizdą. 

Driadės ir najadės blaškėsi į visas puses. Link jo, kiek 
tik pajėgė jos mažos kojytės, skuodė Liusi. Jos veidas bu- 
vo baltas lyg popierius. Siuzana tuo tarpu žaibu puolė 
prie medžio ir ėmė ropštis jo šaka aukštyn - ją vijosi di- 
džiulis pilkas žvėris. Iš pradžių Piteris pagalvojo, kad tai 
lokys, tačiau pabaisa labiau priminė didžiulį aviganį, tik 
tokių didelių šunų nebūna. Tada berniukas suprato, jog 
tai vilkas. Atsistojęs ant užpakalinių letenų, o priekinė- 
mis įsirėmęs į medžio kamieną, vilkas kaleno dantimis ir 
urzgė. Jo nugaros gaurai buvo pasišiaušę. Siuzana šiaip 
taip įstengė užsiropšti ant antrosios didesnės medžio ša- 
kos — viena jos koja mataravo vos už kelių centimetrų 
nuo kalenančių vilko dantų. Piteris nustebo, kodėl ji ne- 
siropščia aukštyn ar bent jau tvirčiau neįsikimba į šaką, 
ir staiga suprato, kad Siuzana tuoj pat nualps ir iškris iš 
medžio. 

Piteris taip pat išsigando vilko. Tiesą pasakius, jam svai- 
go galva iš baimės, tačiau berniukas nė akimirkos neabe- 
jojo, kaip privalo pasielgti. Jis puolė tiesiai prie pabaisos 
ir kardu kirto jam per šoną. Smūgis nekliudė vilko. Žaibo 
greičiu jis atsisuko į Piterį - žvėries akys Žėrėjo iš įsiū- 
čio. Pravėręs nasrus, jis sustaugė iš pykčio. Jei nebūtų 
sustaugęs, čia pat būtų perkandęs Piteriui gerklę. Tą aki- 
mirką, nespėjęs nė pagalvoti, berniukas staiga pasilenkė 
ir, sukaupęs visas jėgas, smeigė pabaisai tarp priešaki- 
nių kojų, tiesiai į širdį. Kelias akimirkas viskas atrodė 
taip siaubinga, tarsi baisiame sapne. Piteris iš visų jėgų 
bandė ištraukti kardą, o vilkas kovojo su mirtimi - jo 
iššieptos iltys lietė berniuko kaktą, ir viskas, ką šis jau- 
tė, buvo lipnus kraujas, karštis ir vilko gaurai. Dar po 
akimirkos Piteris pamatė, jog pabaisa nebegyva, o kar- 
das jau ištrauktas iš jo krūtinės. Berniukas lėtai išsitiesė 
ir ranka nusibraukė nuo veido prakaitą. Jis pasijuto mir- 
tinai pavargęs. 

Po minutės Siuzana išlipo iš medžio. Ji, kaip ir Piteris, 
vos laikėsi ant kojų iš susijaudinimo. Apsipylę ašaromis, 
brolis ir sesuo apsikabino ir apibėrė vienas kitą bučiniais. 

— Greičiau, greičiau! - pasigirdo Aslano balsas. - Ken- 
taurai! Ereliai! Matau kitą vilką tankumyne. Štai ten, už 
jūsų! Jis ką tik spruko į šalį! Paskui jį! Dabar jis lėks pas 
savo šeimininkę! Tai padės mums surasti Burtininkę ir 
išgelbėti ketvirtąjį Adomo sūnų! 

Tą pačią akimirką būrys greičiausių padarų, trepsė- 
dami kanopomis ir plasnodami sparnais, nėrė į tirštėjan- 
čias sutemas. 

Piteris, vis dar neatgaudamas kvapo, pasisuko į balso 
pusę ir pamatė, kad Aslanas stovi visai greta. 

— Pamiršai nuvalyti savo kardą, - tarė Liūtas. 

Jis sakė tiesą. Piteris pažvelgė į kardą ir paraudo — 
spindintys ašmenys dabar buvo aplipę sukrešėjusiu vilko 
krauju ir gaurais. Berniukas pasilenkė ir, švariai nuvalęs 
kardą į žolę, dar nubraukė jį savo apdaro rankove. 

— Duokš man kardą ir klaupkis, Adomo sūnau, - tarė 
Aslanas. Piteris pakluso. Liūtas palietė jo petį plokščiąja 
kardo dalimi ir tarė: 

Dabar kelkis, prince Piteri Fenrio Nugalėtojau. Ir, kad 
1r kas atsitiktų, niekada nepamiršk nuvalyti savo kardo. 

XIII 


DIDIEJI PASAULIO 
SUKURIMO BURTAI 


Dabar laikas grįžti pas Edmundą. Jie vis keliavo ir ke- 
liavo. Anksčiau berniukas niekaip nebūtų patikėjęs, jog 
kas nors galėtų pėsčias įveikti tokį didžiulį atstumą. Pa- 
galiau Burtininkė sustojo tamsiame slėnyje, pasislėpusia- 
me didžiuliuose eglių ir kukmedžių šakų šešėliuose. Ed- 
mundas tuoj pat parkrito veidu į žolę ir gulėjo nejudėda- 
mas. Šią akimirką jam buvo visai nesvarbu, kas nutiks to- 
liau — kad tik dabar jam leistų štai taip ramiai pagulėti. 
Jis buvo toks pavargęs, jog jau nebejautė nei alkio, nei 
troškulio. Kažkur visai šalia Burtininkė ir nykštukas pus- 
balsiu tarėsi. 

— Ne, - įtikinėjo Nykštukas, - dabar tai jau beprasmiš- 
ka, Karaliene! Jie tikriausiai jau pasiekė Akmeninį Stalą. 

— Tikėkimės, kad Ulfas užuos, kad esame čia, ir atneš 
mums naujienų, - atsiliepė Burtininkė. 

— Jeigu ir užuos, naujienos nebus geros, - tarė Nykš- 
tukas. 

— Ker Paravelyje yra keturi sostai, - vėl prabilo Burti- 
ninkė. - Kas bus, jei tik tris iš jų užims Adomo ir Ievos 
palikuonys? Juk tuomet pranašystė neišsipildys! 

— Ką tai dabar bepakeis? Jis jau čia! - sušnibždėjo 

nykštukas, net ir dabar nedrįsdamas ištarti Aslano vardo 
savo valdovės akivaizdoje. 

— Jis tikriausiai neužsibus čia ilgai. O kai iškeliaus, už- 
pulsime trijulę Ker Paravelyje! 

— Manau, kad vis dėlto verta saugoti šitą, - tarė nykš- 
tukas ir stumtelėjo Edmundą koja. - Tada galėsime su 
jais derėtis. 

— Taip! Ir laukti, kol jį iš mūsų pagrobs! — atsiliepė 
Burtininkė pašaipiai. 

— Jei taip, tai čia pat darykime tai, ką nusprendėme, - 
pasiūlė nykštukas. 

— Aš norėčiau tai atlikti ant Akmeninio Stalo, - tarė 
Burtininkė. - Tam skirtoje vietoje, kur amžių amžiais tai 
buvo daroma. 

— Na, dar negreitai ateis laikas, kai Akmeninis Stalas 
vėl bus naudojamas kaip dera, - tarė Nykštukas. 

— Tiesą sakai, - pritarė Burtininkė ir tuojau pat pridū- 
rė, - ką gi, pradėsiu. 

Tą akimirką iš medžių tankmės iššoko vilkas ir kauk- 
damas šuoliais puolė prie jų. 

— Aš juos mačiau! Jie visi trys prie Akmeninio Stalo su 
JUO! Jie nužudė mano kapitoną Fenrį Ulfą. Aš slėpiausi 
brūzgynuose ir viską regėjau. Adomo sūnus jį užmušė. 
Gelbėkitės! Gelbėkitės! 

— Ne! - sušuko Burtininkė. - Nereikia gelbėtis. Lėk ir 
sušauk visus mūsiškius! Sakyk, kad susirinktų čia kuo 
greičiausiai. Pakviesk milžinus, vilkolakius ir dvasias tų 
medžių, kurie dar tebėra mano sąjungininkai. Šauk po- 
žemių nykštukus, žmogėdras ir minotaurus. Surink 
vaiduoklius, raganas ir juoduosius šikšnosparnius. Mes 
kausimės! Argi aš neturiu savo stebuklingosios lazdelės? 

Argi negalėsiu paversti jų akmenimis, kai jie ims mus 
pulti?! Lėk greičiau! Aš tuo tarpu pabaigsiu čia vieną 
darbelį... 

Didžiulis žvėris linktelėjo galva, apsisuko ir nušuolia- 
vo į tankmę. 

— Taip, — prabilo Burtininkė, — stalo nėra... Pala, pa- 
la... Pririškime jį nugara prie medžio. 

Jiedu šiurkščiai griebė Edmundą. Nykštukas prišliejo 
jį prie medžio, apraizgė virve ir stipriai suveržė. Edmun- 
das matė, kaip Burtininkė nusimetė savo mantiją - jos 
nuogos rankos buvo nepaprastai baltos. Dabar vaikas tik 
jas ir tematė - tamsiame slėnyje, po didžiulių medžių še- 
šėliais, nieko daugiau nebuvo įmanoma įžiūrėti. 

— Paruošk auką, - įsakė Burtininkė. 

Nykštukas atsegė ir atlapojo Edmundo marškinių apy- 
kaklę. Tada pagriebė berniuką už plaukų ir atlošė jo gal- 
vą taip, kad smakras atsikištų į priekį. Edmundas išgirdo 
keistą garsą: džirgšt-džirgšt-džirgšt... Iš pradžių jis nesu- 
prato, koks tai garsas...ir staiga prisiminė — juk šitaip 
džeržgia aštrinamas peilis! 

Tą pačią akimirką pasigirdo klaikus triukšmas - šauks- 
mai, kanopų trepsėjimas, sparnų plazdėjimas, Burtinin- 
kės klyksmas. Kilo tokia sumaištis, jog sunku buvo ką be- 
atskirti. Berniukas pajuto, kaip kažkieno stiprios rankos 
atlaisvino jį veržusią virvę ir išgirdo žemus, malonius bal- 
sus: - Paguldykime jį... Duok jam truputį vyno... Gerk... 
Dabar pagulėk ramiai... Tuoj atsigausi... 

Po to jis išgirdo, kaip kiti tarėsi tarpusavyje: 

— Kas pagavo raganą? 

— Maniau, tu ją pagriebei. 


(TRL, 

— Aš vijausi nykštuką. 

— Tai ką, ji paspruko? 

— Negalėjau visko vienas padaryti! 

— Kas ten?.. Oi, ne, čia tik senas rąstgalys! 

Tą akimirką Edmundas apalpo. 

Netrukus kentaurai, vienaragiai, elniai ir paukščiai (jūs 
turbūt jau atpažinote gelbėtojus, kuriuos Aslanas išsiun- 
tė praėjusio skyriaus pabaigoje) išsiruošė atgal prie Ak- 
meninio Stalo išsinešdami su savimi Edmundą. Tačiau, 
jei gelbėtojai būtų pamatę, kas įvyko slėnyje jiems iške- 
liavus, visi būtų labai nustebę. 

Kurį laiką viešpatavo tyla. Mėnulis švietė dar ryškiau 
nei pirma. Jo šviesa išplėšė iš prieblandos seną rąstigalį 
ir didžiulį akmenį. Atidžiau įsižiūrėjus, buvo galima pa- 
stebėti, kad ir medžio gabalas, ir akmuo atrodo kažkokie 
keistoki: rąstigalis, pavyzdžiui, nuostabiai priminė mažą, 
storą ŽmMogėną, susirietusį ant žemės. Dar įdėmiau įsiŽiū- 
rėjus, buvo aiškiai matyti, jog medžio gabalas ropoja slė- 
niu link akmens, o šis staiga keliasi ir kažką jam sako. Iš 
tikrųjų tai buvo ne rąstigalis ir ne akmuo, o Burtininkė ir 
storasis nykštukas. Mat ji galėjo taip užburti daiktus, kad 
būdavo neįmanoma jų atpažinti. Ir štai, kai gelbėtojai iš- 
mušė jai iš rankų peilį, ji čia pat susigriebė pasiversti ak- 
meniu, o nykštuką pavertė rąstigaliu. Visą tą laiką Burti- 
ninkė nepaleido iš rankų savo stebuklingosios lazdelės ir 
taip ją išsaugojo. 

Kai Liusi, Siuzana ir Piteris atsibudo kitą rytą — jie 
miegojo palapinėje ant šūsnies minkštų pagalvių - tuo- 
jau pat sužinojo iš ponios Bebrienės, kad Aslano palydo- 
vai vakar vakare išgelbėjo jų brolį, atgabeno jį į stovykla- 
vietę, o šią akimirką Edmundas kalbasi su Aslanu. 

Skubiai papusryčiavę, vaikai išbėgo iš palapinės ir 
pamatė Aslaną su Edmundu drauge žingsniuojančius ra- 
sota žole atokiau nuo visų. Niekas negirdėjo, ką Aslanas 
kalbėjo berniukui — aš taip pat jums šito nepasakosiu, — 
tačiau Edmundas prisiminė jo žodžius visą gyvenimą. Kai 
kiti vaikai prisiartino, Aslanas pasisuko jų pasitikti, ves- 
damasis su savimi Edmundą. 

— Štai jūsų brolis, - tarė jis. - Neverta kalbėti su juo 
apie tai, kas jau praėjo. 

Edmundas paspaudė rankas broliui ir seserims karto- 
damas: 

— Aš labai atsiprašau. 

— Ką tu, viskas gerai, - atsakė šie. Ir visiems nepapras- 
tai norėjosi pridurti ką nors tokio, kas tuojau pat leistų 
suprasti, jog jie visi vėl tapo jo draugais, kažką kasdieniš- 
ko ir paprasto, ir, žinoma, vaikai, lyg tyčia, negalėjo rasti 
tokių žodžių. Kai jie jau buvo visai besuglumstą, staiga 
prie Aslano prisiartino vienas iš leopardų ir tarė: 

— Valdove, atkeliavo priešų pasiuntinys. Nori pasima- 
tyti su jumis. 

— Tegu ateina čia, - tarė Aslanas. 

Leopardas pradingo ir po minutės grįžo storuoju Bur- 
tininkės nykštuku vedinas. 

— Kokią atnešei žinią, Požemių Sūnau? - paklausė As- 
lanas. 

— Narnijos Karalienė ir Negyvenamų Salų Imperato- 
rė pageidauja saugiai pasikalbėti su jumis apie dalyką, 
kuris naudingas ir jums, ir mums, - tarė nykštukas. 

— Narnijos Karalienė, cha! - įsiterpė Bebras. - Už to- 
kį įžūlumą... 

— Tylos, Bebre, - nutraukė jį Aslanas. - Greitai ateis 

laikas, kai tikrieji vardai sugrįš jų šeimininkams, o kol kas 
neverta triukšmauti dėl tuščių žodžių. Pasakyk savo val- 
dovei, Požemių Sūnau, kad ji galės saugiai su manimi kal- 
bėtis, jei prieš ateidama čia, paliks savo stebuklingąją laz- 
delę prie ano didžiulio ąžuolo. 

Nykštukas sutiko ir du leopardai nulydėjo jį, kad įsiti- 
kintų, jog Aslano sąlyga bus išpildyta. 

— Ojeigu ji pavers leopardus akmenimis? - sukuždėjo 
Liusi Piteriui į ausį. 

Manau, kad ta mintis šovė į galvas ir patiems leo- 
pardams — žingsniuojant jų nugarų kailiai pasišiaušė, 
o uodegos išsipūtė kaip katinų, pamačiusių nepažįsta- 
mą šunį. 

— Viskas bus gerai, - pašnibždomis atsakė Piteris. — 
Aslanas jų neišleistų, jei tai būtų pavojinga. 

Po kelių minučių kalvos viršūnėje pasirodė pati Burti- 
ninkė. Ji skubiai perėjo slėnį ir sustojo prieš Aslaną. Liu- 
si, Siuzana ir Piteris, kurie dabar matė ją pirmą kartą, 
pajuto, kaip nugaromis perbėgo šiurpulys. Aslano žvėrys 
ėmė tyliai urgzti. Nors slėnis skendėjo saulės spinduliuo- 
se, visus staiga nupurtė šaltis. Vieninteliai, kurie, kaip atro- 
dė, liko visai ramūs, buvo Aslanas ir Burtininkė. Keista bu- 
vo matyti šiuos du veidus - auksaspalvį ir negyvėliškai baltą 
— taip arti vienas kito. Tik Burtininkė stengėsi nežiūrėti As- 
lanui tiesiai į akis - tai gerai matė ponia Bebrienė. 

— Tarp jūsų yra išdavikas, Aslanai, - tarė Burtininkė. 

Žinoma, visi suprato, kad ji kalba apie Edmundą. Ta- 
čiau po visko, ką patyrė, ir po rytinio pokalbio su Aslanu 
pats Edmundas dabar jau negalvojo apie save. Įsmeigęs 
akis, jis vis žvelgė į Aslaną, ir atrodė, kad Burtininkės 
žodžiai jam visai nesvarbūs. 

— Jei ir taip, jis nuskriaudė ne tave, - atsakė Aslanas. 

— Argi pamiršai Didžiuosius Burtus? - paklausė Bur- 
tininkė. 

— Sakykime, kad pamiršau, - niūriai atsakė Aslanas. — 
Papasakok mums apie tuos Didžiuosius Burtus. 

— Papasakoti? — pakartojo prašymą Burtininkė ir jos 
balsas staiga pasirodė dar šaižesnis.- Papasakoti, kas už- 
rašyta štai ant šito Akmeninio Stalo, šalia kurio mudu 
stovime? Papasakoti, ką sako raidės, ieties smūgiais įran- 
tytos Didžiojo Aukojimo Medžio kamiene? Pasakyti, ko- 
kie žodžiai išgraviruoti Užjūrio Imperatoriaus skeptre? 
Juk tu puikiai Žinai burtus, kurie valdo Narniją nuo pat 
jos sukūrimo. Žinai, kad taip jau lemta, jog kiekvienas 
išdavikas yra teisėtas mano grobis ir už kiekvieną išda- 
vystę aš turiu teisę bausti mirtimi. 

— A-a-a, supratau, -įsiterpė ponas Bebras. - Štai ko- 
dėl ėmei vaizduotis esanti karalienė - todėl, kad Impera- 
torius tave paskyrė budeliu! 

— Tylos, Bebre, - tarė Aslanas ir tyliai suurzgė. 

— Taigi, - tęsė Burtininkė, - tas žmogiūkštis priklauso 
man. Jo kraujas ir gyvybė yra mano. 

— Tai ateik ir pasiimk jį! - garsiai sušuko jautis žmo- 
gaus galva. 

— Kvaily, - tarė Burtininkė nuožmiai išsiviepusi. - Ne- 
jaugi manai, kad tavo valdovas gali jėga atimti tai, kas 
teisėtai priklauso man? Jis per daug gerai Žino, kas yra 
Didieji Burtai. Žino, kad, jeigu negausiu kraujo, kuris pri- 
klauso man pagal Įstatymą, visa Narnija pražus ugnies ir 
vandens chaose. 

— Tai tiesa, - tarė Aslanas. — Aš to neneigiu. 

— O Aslanai, - sušnibždėjo Siuzana Liūtui į ausį, — 

nejaugi mes negalime...Tu jo neatiduosi, taip? Argi mes 
negalime pakeisti Didžiųjų Burtų? Negi tu negali kaip 
nors jų sunaikinti? 

— Sunaikinti Imperatoriaus burtus? - atsigręžė į ją As- 
lanas suraukta kakta, ir niekas daugiau nebedrįso pakar- 
toti šito pasiūlymo. 

Visą tą laiką Edmundas stovėjo šalia Aslano nė valan- 
dėlei nenukreipdamas nuo jo akių. Berniukui trūko oro, 
jis nežinojo, ar turėtų ką nors sakyti, tačiau po kiek laiko 
pajuto, kad kol kas nieko daryti nereikia - tik laukti ir 
vykdyti, kas bus paliepta. 

— Visi pasitraukite į šalį, - tarė Aslanas. - Dabar aš 
vienas pasikalbėsiu su Burtininke. 

Visi taip ir padarė. Šios nekantraus laukimo minutės, 
kai Liūtas ir Burtininkė tarėsi prislopintais balsais, buvo 
siaubingos. 

— Oi, Edmundai! - tarė Liusi ir pravirko. 

Piteris, nusisukęs nuo visų, žvelgė į horizonte mirgu- 
liuojančią jūrą. Bebrai, susikibę letenomis, stovėjo nudūu- 
rę akis į žemę. Kentaurai neramiai trypčiojo kanopomis. 
Galų gale visi nurimo. Staiga tapo taip tylu, jog buvo gir- 
dėti silpniausias garselis - bitės zyzimas, vėjo kedenamų 
lapų šnarėjimas, paukščių balsai miške, žemai kalvos pa- 
pėdėje. Tačiau Aslanas ir Baltoji Burtininkė vis dar tęsė 
pokalbį. 

— Galite sugrįžti, - pagaliau pasigirdo Aslano balsas. — 
Mudu susitarėme. Ji atsisakė jūsų brolio kraujo. 

Slėniu nuvilnijo atodūsis — tarsi visi laikė užgniaužę 
kvapą ir tik dabar pagaliau laisvai atsikvėpė. Dar po aki- 
mirkos pasigirdo džiaugsmingas klegesys. Visi prisiarti- 
no prie Aslano. 

Burtininkės veidas švytėjo piktdžiugišku pasitenkini- 
mu. Ji jau buvo begrįžtanti atgal, tačiau staiga stabtelėjo, 
atsisuko ir tarė: 

— O kaip man žinoti, kad nesulaužysi savo pažado? 

— Rrrrr! - suriaumojo Aslanas, pakildamas ant užpa- 
kalinių letenų. Jo didžiuliai nasrai vėrėsi vis plačiau, o 
riaumojimas stiprėjo ir stiprėjo. Burtininkė, atvėpusia 
burna, valandėlę spoksojo jam į veidą. Po to staiga pa- 
sibruko savo apdarus ir, kiek įkabindama, nuskuto že- 
myn šlaitu. 


XIV 


BURTININKĖS PERGALĖ 


Kai tik ji pradingo, Aslanas tarė: 

— Tuojau pat paliekam šį slėnį — čia vyks kiti dalykai. 
Šiąnakt nakvosime prie Berunos brastos. 

Žinoma, visi mirtinai troško sužinoti, kaip jam pavy- 
ko susitarti su Burtininke, tačiau Liūto veidas buvo griež- 
tas, ausyse vis dar aidėjo jo riaumojimas, taigi niekas nie- 
ko neklausinėjo. 

Pavalgė susėdę lauke ant saulės nudžiovintos žolės. 
Po to sukruto ruoštis kelionei: išardė palapinę ir susidėjo 
mantą. Tuoj po pusiaudienio jie išžygiavo šiaurės vakarų 
kryptimi ir ėjo neskubėdami, nes brasta buvo netoli. 

Kelionės pradžioje Aslanas išdėstė Piteriui žygio 
planą. 

— Užbaigusi darbus Akmeninio Stalo slėnyje, - tarė 
Aslanas, - Burtininkė su gauja tikriausiai lėks atgal į sa- 
vo pilį pasiruošti apgulai. Galbūt tau pasiseks užkirsti 
jiems kelią, o gal ir ne. 

Tada jis išdėstė du mūšio planus: pirmasis - jei tektų 
susiremti su Burtininke ir jos pagalbininkais miške, ant- 
rasis — jei reikėtų apgulti jos pilį. Aslanas davė daugybę 
patarimų, kaip vadovauti mūšiui: “Turi išrikiuoti kentaurus 

štai šitaip" arba “Išrikiuok pėstininkus taip, kad ji nega. 
lėtų padaryti štai to". Galiausiai Piteris tarė: 

— Tu juk pats būsi su mumis, Aslanai. 

— Negaliu šito pažadėti, - atsakė Liūtas ir grįžo prie 
savo patarimų. 

Likusią kelionės dalį Aslanas žingsniavo šalia Siuza- 
nos ir Liusi. Jis buvo tylus ir mergaitėms atrodė, kad jis 
liūdnas. 

Tą pačią popietę jie priėjo vietą, kur upės slėnis platė- 
jO, 0 pati upė atrodė sekli. Tai ir buvo Berunos brasta. 
Aslanas įsakė įsikurti ant jos artimojo kranto. 

— Argi nebūtų saugiau įsikurti kitoje upės .pusėje? Juk 
Burtininkė gali užpulti mus naktį ar šiaip surengti pasa- 
lą, -pasiūlė Piteris. 

Aslanas, susimastęs apie kažką kitą, pakilo, purtyda- 
mas vešlius gaurus, ir paklausė: 

— Ką? Ką sakai? 

Piteris dar kartą pakartojo klausimą. 

— Ne „atsakė Aslanas atsainiai. - Ne, šią naktį ji mūsų 
nepuls. 

Tada giliai atsiduso ir tuoj pat pridūrė: 

— Tačiau tai gera mintis. Karys taip ir turi galvoti. Tik 
šiandien tai nesvarbu. 

Ir keleiviai ėmė ruošti stovyklavietę ten, kur jis nu- 
rodė. 

Tą vakarą Aslano nuotaika užsikrėtė visi. Piteriui bu- 
vo nejauku pagalvojus, kad vienas turės vadovauti mū- 
šiui. Žinia, jog Aslano ten gali nebūti, jį sukrėtė. Vaka- 
rienę visi valgė tylėdami ir galvojo, kaip labai šis vakaras 
skiriasi nuo vakarykščio ar net nuo šiandienos ryto. At- 
rodė, kad geros dienos, vos prasidėjusios, jau baigiasi. 

Siuzana taip užsikrėtė šia nuotaika, kad, atsigulusi į 
gultą, niekaip neįstengė užmigti. Ji vartėsi nuo šono ant 
šono, mintyse skaičiavo avis: “Viena, dvi, trys, keturios..." 
ir staiga išgirdo, kaip Liusi, kuri gulėjo šalia, giliai atsidu- 
so ir taip pat sukrutėjo. 

— Tu taip pat negali užmigti? - paklausė Siuzana. 

— Negaliu, - atsakė Liusi. - Galvojau, kad tu miegi. 
Klausyk, Siuzana! 

— Ką? - atsiliepė ši. 

— Ašjaučiu kažką labai negero... Tarsi tuoj atsitiks kaž- 
kas baisaus. 

— Taip? Tiesą pasakius, ir aš tą patį jaučiu. 

— Tai kažkaip susiję su Aslanu, - tęsė Liusi. - Man 
atrodo, kad arba jam atsitiks kas nors negero, arba jis 
pats padarys kažką baisaus. 

— Visą popietę jis buvo kažkoks nesavas, - pritarė Siu- 
zana. - Liusi! Pameni, jis sakė, kad gali nebūti su mumis 
mūšyje? Ką jis norėjo tuo pasakyti? Juk nemanai, kad jis 
galėtų šiąnakt pabėgti palikęs mus vienus? 

— Kur jis dabar? Čia, palapinėje? - paklausė Liusi. 

— Ne, atrodo, čia jo nėra. 

— Siuzana! Eime paieškoti Aslano lauke. Galbūt kur 
nors pamatysime. 

— Gerai, eime, - sutiko Siuzana. - Tai geriau negu kan- 
kintis čia bandant užmigti. 

Ir abi mergaitės, apgraibomis čiuopdamos kelią, kad 
tamsoje neatsitrenktų į miegančiuosius, tylutėliai išsliū- 
kino iš palapinės. 

Lauke ryškiai švietė mėnulis. Aplinkui viešpatavo ty- 
la, tik girdėjosi, kaip upės vanduo teliūskuoja į akmenėtą 
krantą. Siuzana staiga čiupo Liusi už rankos ir sušnibždėjo: 

- Žiūrėk! 

Kitoje stovyklavietės pusėje, ten, kur prasidėjo brūz. 
gynai, jos pamatė Liūtą, lėtai žingsniuojantį gilyn į miš- 
ką. Netarusios nė žodžio, mergaitės ėmė sekti jam iš pas- 
kos. 

Aslanas pradėjo kopti stačiu šlaitu aukštyn, užpaka- 
ly palikęs upės slėnį, ir pasuko šiek tiek į kairę - atrodė, 
tuo pačiu taku, kuriuo visa draugija praėjusią popietę 
atkeliavo nuo Akmeninio Stalo kalvos. Jis ėjo ir ėjo, čia 
pradingdamas tamsiuose šešėliuose, čia vėl išnirdamas 
į blyškią mėnesieną. Mergaičių kojos permirko rasotoje 
žolėje. Aslanas dabar atrodė visai kitoks nei anksčiau. 
Jis žingsniavo lėtai, žemai nulenkęs galvą ir nuleidęs uo- 
degą, ir atrodė labai labai pavargęs. Ir štai tą akimirką, 
kai jie įžengė į didelę proskyną, kur nebuvo jokios šešė- 
lių priedangos ir mergaitės negalėjo pasislėpti, Aslanas 
staiga sustojo ir apsidairė. Bėgti buvo per vėlu, todėl 
Liusi ir Siuzana ėmė artintis prie jo. Kai jos priėjo, Liū- 
tas tarė: 

— O, vaikai vaikai, kodėl jūs mane sekate? 

— Mes negalėjome užmigti... - atsakė Liusi ir nieko 
daugiau nebepridūrė - pajuto, kad aiškintis beprasmiš- 
ka, nes Aslanas puikiai žino, kas joms šovė į galvas. 

— Prašom leisti mums eiti kartu ten, kur tu keliauji, — 
paprašė Siuzana. 

— Ką gi, - atsiliepė Aslanas ir akimirką susimąstė, — 
turiu džiaugtis, kad nesu vienas šią naktį. Taip, jūs galite 
keliauti su manimi, jei pažadėsite sustoti, kai jūsų papra- 
šysiu, ir leisite man keliauti toliau vienam. 

— Pažadame! Ačiū! Ačiū tau, Aslanai! - atsiliepė mer- 
gaitės. 

Jie vėl pajudėjo į priekį, ir dabar seserys žingsniavo 
šalia Liūto. Bet kaip lėtai jie ėjo! Didžiulė, karališka Liū- 
to galva kabojo taip žemai, jog nosimi beveik lietė žolę. 
Štai jis kluptelėjo ir tyliai sudejavo. 

— Aslanai! Mielas Aslanai! - sušnibždėjo Liusi. - Kas 
tau? Pasakyk mums! 

— Gal tu sergi, brangusis Aslanai? — paklausė Siu- 
zana. 

— Ne, - atsakė Liūtas. — Aš jaučiuosi vienišas ir man 
liūdna. Uždėkite rankas man ant galvos, kad stipriau jaus- 
čiau, jog esate su manimi. Taip ir keliaukime. 

Ir štai mergaitės padarė tai, ko niekada nebūtų išdrį- 
susios, nors nepaprastai troško vos tik pamačiusios Asla- 
ną: jos panėrė savo sušalusias rankas į auksinių gaurų tirš- 
tumą ir ėmė juos glostyti. Taip jie ir žingsniavo visą kelią. 
Netrukus Siuzana ir Liusi pamatė, jog kopia šlaitu aukš- 
tyn į tą pačią kalvą, ant kurios stovi Akmeninis Stalas. 
Aslanas vedė ta šlaito puse, kur medžiai augo beveik iki 
pat kalvos viršūnės. Priėjęs paskutinį medį, apaugusį tan- 
kiais krūmais, Aslanas sustojo ir tarė: 

— Ką gi, vaikai... Jūs turite likti čia. Kad ir kas atsitik- 
tų, žiūrėkite, kad niekas jūsų nepamatytų. Likite sveiki! 

Abi mergaitės staiga, pačios nežinodamos kodėl, grau- 
džiai pravirko ir, stipriai apkabinusios Liūtą, ėmė bučiuoti 
jo galvą, nosį, letenas ir didžiules, liūdnas akis. Aslanas 
ištrūko iš jų rankų ir, išniręs iš po medžių, nužingsniavo į 
kalvos viršūnę. Liusi ir Siuzana susigūžusios liko tūnoti 
krūmuose lydėdamos jį akimis. Ir štai ką jos išvydo. 

Didžiulė minia žmonių būrėsi aplink Akmeninį Stalą. 
Nors skaisčiai švietė mėnulis, daugumos iš jų rankose 
liepsnojo deglai, besispjaudantys piktomis raudonomis 

liepsnomis ir juodais dūmais. Tačiau kokie tai buvo žmo- 
nės! Žmogėdros-milžinai didžiulėmis iltimis, vilkai, vy- 
rai jaučių galvomis, piktųjų medžių ir nuodingųjų augalų 
dvasios bei kiti padarai, kurių nė nemėginsiu aprašyti, nes 
kitaip suaugusieji gali uždrausti jums skaityti šį pasako- 
jimą. Pasakysiu tik tiek, jog ten spietėsi raganos, vilko- 
lakiai, vaiduokliai, piktosios dvasios, bjaurios rupūžės, 
nuožmūs nykštukai ir kitokios pabaisos, kurių vardų jums 
turbūt niekada neteko girdėti. Slėnyje susirinko visi Bur- 
tininkės sąjungininkai, kuriuos ji buvo paliepusi Vilkui 
sušaukti. Pačiame minios viduryje, šalia stalo stovėjo pati 
Burtininkė. 

Baikštus murmėjimas nubangavo susirinkusiųjų minia, 
kai šie pamatė link jų ramiai besiartinantį Didįjį Liūtą. 
Akimirką net pati Burtininkė atrodė apimta baimės. Ta- 
čiau netrukus ji atsipeikėjo ir klaikiai nusikvatojo širdį 
veriančiu balsu. 

— Kvailys! - sušuko ji. - Kvailys atėjo! Suriškite jį grei- 
čiau! 

Liusi ir Siuzana, sulaikiusios kvėpavimą, laukė, kol As- 
lanas suriaumos ir vienu šuoliu užpuls priešų minią. Ta- 
čiau taip neatsitiko. Keturios raganos, besivaipydamos ir 
piktai Žvairuodamos, tačiau, neryžtingai tripinėdamos ir 
nesiryždamos tuojau pat išpildyti Burtininkės įsakymą, 
atsargiai artinosi prie Aslano. 

— Sakau, suriškite jį! — vėl riktelėjo Burtininkė. 

Raganos vienu šuoliu atsidūrė prie Aslano ir, pama- 
čiusios, jog šis visiškai nesipriešina, džiaugsmingai suspi- 
go. Tada kiti padarai - žiaurūs nykštukai ir piktos bež- 
džionės - puolė joms į pagalbą. Jie visi drauge vargais 
negalais nuvertė didįjį Aslaną ant nugaros ir tvirtai surišo 

jo letenas, pergalingai šūkaudami ir spygaudami, tarsi da- 
rytų drąsiausią žygdarbį, nors, jei tik Liūtas būtų panorė- 
jęs, vienu letenos smūgiu būtų galėjęs užpuolikus nubausti 
mirtimi. Tačiau Aslanas nepratarė nė žodžio ir nesudeja- 
vo net tuomet, kada priešai, sukaupę visas jėgas, įtempė 
virves taip stipriai, jog šios giliai įsirėžė į jo kūną. Pabaisų 
būrys ėmė tempti Aslaną link Akmeninio Stalo. 

— Sustokite! - sušuko Burtininkė. - Pirmiausia reikia 
Jį nuskusti! 

Visa gauja vėl prapliupo piktdžiugišku juoku, kai vie- 
nas žmogėdra, nešinas didžiulėmis žirklėmis, prisiartino 
prie Aslano ir atsitūpė prie jo galvos. “Džirgžt-džirgžt- 
džirgžt", - džeržgė žirklės, o auksinių garbanų lietus py- 
lėsi ant ištryptos žolės. Kai žmogėdra, pabaigęs piktą dar- 
bą, pasitraukė į šalį, mergaitės iš savo slaptavietės galėjo 
įžiūrėti Aslano veidą, kuris, nukritus gaurams, atrodė ne- 
paprastai sumažėjęs ir sunykęs. Priešai taip pat pastebė- 
jo šį pasikeitimą. 

— Juk jis - tik pati paprasčiausia katė! - sušuko vienas. 

— Tai čia tas Liūtas, kurio mes taip bijojome? - įsiter- 
pė kitas. 

Ir, apsupę Aslaną ratu, piktadariai pradėjo garsiai šai- 
pytis ir tyčiotis. 

— Kic-kic-kic, kac-kac-kac, apšepęs katpalaiki... - šau- 
kė vieni. 

— Kiek pelių šiandien sušlamštei, katino išnara? - spie- 
gė kiti. 

— Norėtumei palakti pieno, nususėli? — riaumojo treti. 

— Kaip, kaip jie drįsta? - sušnibždėjo Liusi, liete apsi- 
liejusi ašaromis. - Pabaisos, pabaisos! 

Tačiau dabar, kai pirmoji išgąsčio banga praėjo, 

nuskustas Aslano veidas jai pasirodė dar drąsesnis, gra- 
žesnis ir ramesnis nei bet kada. 

— Užmaukite jam antsnukį! - įsakė Burtininkė. Net 
šią akimirką, kai piktieji padarai veržė Liūto veidą ant- 
snukiu, vienas jo žandikaulių kaukštelėjimas galėjo kele- 
tui iš jų kainuoti rankas. Tačiau Aslanas nė nekrustelėjo 
ir tai, atrodė, dar labiau siutino minią. Dabar jį puolė visi 
— net tie, kurie nedrįso prisiartinti ir tuomet, kai jis jau 
gulėjo surištas. Keletui minučių Liūtas visai išnyko mer- 
gaitėms iš akių — taip tirštai jį apspito piktadariai, kurie 
spardė, daužė, spjaudė ir tyčiojosi iš jo. 

Galiausiai erzelynė nutilo. Pabaisos ėmė tempti suriš- 
tą ir antsnukiu subjaurotą Aslaną link Akmeninio Stalo: 
vieni stūmė, kiti - traukė. Liūtas buvo toks didžiulis, jog 
vargais negalais jį pritempę, piktadariai turėjo sukaupti 
paskutines jėgas, kad užkeltų jį ant akmens plokštės. Čia 
jie dar kartą apnarstė ir apmazgė jį virvėmis. 

— Niekšai! Niekšai! —- kūkčiojo Siuzana. — Nejaugi ir 
dabar jie jo bijo? 

Kai Aslanas pagaliau buvo pririštas prie plokščio ak- 
mens paviršiaus visa šūsnimi virvių, minia pritilo. Ketu- 
rios raganos, laikydamos rankose deglus, atsistojo prie 
kiekvieno stalo kampo. Burtininkė apsinuogino rankas 
visai kaip tą naktį, kada ruošėsi aukoti Edmundą, ir ėmė 
aštrinti peilį. Kai liepsnojančių deglų šviesa kliudė jo aš- 
menis, mergaitėms pasirodė, jog peilis pagamintas ne iš 
plieno, o iš akmens. Jo forma buvo keista ir bauginanti. 

Ir štai Burtininkė prisiartino prie Aslano ir atsistojo 
jo galvūgalyje. Jos veidas, iškreiptas susijaudinimo, ner- 
vingai trūkčiojo. Liūtas tuo metu žvelgė į dangų. Jo veide 
nesimatė nei pykčio, nei išgąsčio - jis atrodė ramus ir tik 

truputėlį liūdnas. Tada, prieš suduodama mirtiną smūgį, 
Burtininkė pasilenkė ir tarė virpančiu balsu: 

— Na, tai kas laimėjo? Kvaily, nejaugi manei, kad ši- 
taip tau pasiseks išgelbėti žmogiškąjį išdaviką? Dabar vie- 
toj jo užmušiu tave, kaip susitarėme, ir Didieji Burtai bus 
sunaikinti. Tačiau, kai tu mirsi, kas man neleis užmušti 
berniūkščio? Kas tada išplėš jį man iš rankų? Įsikalk sau 
į galvą, kad Narniją atidavei man amžinai! Prarasi gyvy- 
bę, tačiau mažojo išdaviko neišgelbėsi. Štai šitaip apim- 
tas nevilties ir mirk! 

Mergaitės nebematė lemtingojo smūgio. Jos negalėjo 
daugiau žiūrėti ir užsidengė rankomis akis. 

DAR STIPRESNI PRIEŠISTORINIŲ 
LAIKŲ BURIAI 


Siuzana ir Liusi vis dar tūnojo brūzgyne, rankomis už- 
sidengusios veidus, kai vėl pasigirdo Burtininkės balsas. 

— Dabar visi paskui mane, ir mes laimėsime šį paskutinį 
mūšį! Kai Didysis Kvailys, Didysis Katinas jau nebegyvas, 
lengvai sudorosime tuos žmogiškus kirminus ir išdavikus! 

Po šių žodžių valandėlei mergaitės buvo atsidūrusios 
baisiame pavojuje. Mat visa minia pabaisų, pašėlusiai ply- 
šodama, spigindama švilpynes ir kurtindama medžioklės 
ragais, viesulo greičiu nudundėjo kalvos šlaitu žemyn pro 
pat tą vietą, kur tūnojo Siuzana ir Liusi. Mergaitės jautė 
šaltą vaiduoklių dvelksmą, po jomis drebėjo Žemė, try- 
piama pro šalį lekiančių minotaurų, virš galvų sparnais 
plakė juodi grifai ir milžiniški šikšnosparniai. Anksčiau 
mergaitės būtų drebėjusios iš baimės, tačiau dabar pasi- 
baisėjimas liūdna ir gėdinga Aslano mirtimi jas visai ap- 
kvaišino. 

Kai tik miške nutilo paskutiniai garsai, Siuzana ir Liu- 
si išslinko iš savo slėptuvės į Akmeninio Stalo slėnį. 

Mėnulis jau buvo beveik sudilęs, ir jį karts nuo karto 
uždengdavo reti debesys, tačiau mergaitės dar galėjo įžiū- 
rėti virvėmis apraizgytą mirusį Liūtą. 


116 


Prisiartinusios jos suklupo drėgnoje žolėje ir ėmė bu- 
čiuoti šaltą Aslano veidą, glostyti jo auksinius gaurus, da- 
bar taip baisiai nuniokotus, ir raudojo tol, kol pritrūko 
ašarų. Tada pažvelgė viena į kitą, susikibo už rankų, kad 
nejaustų užplūdusios vienatvės, ir vėl ėmė kūkčioti. Kurį 
laiką netarė nė žodžio. Pagaliau Liusi prabilo: 

— Negaliu Žiūrėti į tą šlykštų antsnukį. Kaip manai, gal 
galime jį nuimti? 

Mergaitės pabandė jį nutraukti. Jų pirštai buvo susta- 
barėję nuo šalčio, o slėnį gaubė tiršta tamsa, tačiau galų 
gale joms pasisekė tai padaryti. Vėl pažvelgė į Aslano 
veidą ir dar kartą paplūdo ašaromis - bučiavo, glostė jį ir 
kruopščiai valė nuo jo kraują ir seiles. Man sunku papa- 
sakoti, kaip joms buvo vieniša, liūdna ir nyku. 

— Kaip manai, gal galime jį atrišti? — tarė Siuzana. 

Tačiau piktadariai buvo taip stipriai suveržę virves, jog 
seserys niekaip negalėjo jų atmazgyti. 

Tikiuosi, kad nei vienas šio pasakojimo skaitytojas nie- 
kada nesijautė toks nelaimingas kaip Siuzana ir Liusi. Jei- 
gu jūs kada verkėte ištisą naktį, kol nebeliko ašarų, turbūt 
žinote, kad galų gale apima kažkokia keista ramybė - at- 
rodo, kad niekas jums jau neberūpi. Liusi ir Siuzana kaip 
tik šitaip ir jautėsi. Viena po kitos slinko valandos, darėsi 
vis šalčiau, tačiau mergaitės to nejautė. Pagaliau Liusi pa- 
matė, jog dangus rytuose truputį prašviesėjo. Pažvelgusi 
sau po kojomis, ji pastebėjo, kad žolėje kruta kažkokie pa- 
darėliai. Iš pradžių Liusi nekreipė į juos dėmesio. Argi svar- 
bu, kas ten kruta? Niekas dabar nesvarbu! Tačiau netru- 
kus pastebėjo, kad padarėliai ėmė kilti aukštyn Akmeni- 
nio Stalo kojomis ir nuropojo Aslano kūnu. Liusi pasilen- 
kė, įsižiūrėjo ir pamatė, kad tai kažkokie pilki gyvūnėliai. 

— Fui! - sušuko Siuzana, kuri stovėjo kitapus stalo. — 
Kaip bjauru! Juk tai pelės! Eikit šalin, bjaurybės! - mos- 
telėjo ranka, norėdama jas nubaidyti. 

— Palauk, - tarė Liusi, kuri nė akimirkai nenuleido akių 
nuo pelių. — Pažiūrėk, ką jos daro. 

Abi mergaitės pasilenkė ir atidžiai įsižiūrėjo. 

— Man atrodo... Kaip keista! - tarė Siuzana. - Jos grau- 
Žia virves! 

— Ir aš taip pamaniau, - tarė Liusi. - Atrodo, kad šios 
pelės - mūsų draugai. Vargšelės, nesupranta, kad jis ne- 
gyvas. Galvoja, pagelbės jam, jei išvaduos iš pančių. 

Tuo metu jau beveik prašvito. Mergaitės pažvelgė vie- 
na į kitą ir tik dabar pamatė, kokie išblyškę jų veidai. Tuo 
tarpu dešimtys pilkųjų lauko pelių graužė virves. Paga- 
liau viena po kitos virvės nutrūko. 

Dangus rytuose išblyško, žvaigždės švietė vis blankiau — 
tik viena, didžiulė vis dar ryškiai spindėjo Žemai virš ho- 
rizonto. Tapo dar šalčiau. Pelės išsilakstė. 

Mergaitės surinko pergraužtas virves. Be jų Aslanas 
atrodė beveik toks pat kaip ir anksčiau. Kas akimirką jo 
sustingęs veidas atrodė vis tauresnis. 

Miške, už mergaičių nugarų, sučiulbo paukštis. Jos 
krūptelėjo — juk tiek valandų slėnyje nebuvo girdėti nė 
garso. Netrukus jam atsakė kitas. Ir štai greitai visas miš- 
kas suklego paukščių balsais. 

"Tapo aišku, kad naktis pasibaigė. Išaušo rytas. 

— Man labai šalta,- tarė Liusi. 

— Ir man,-pritarė Siuzana. - Pasivaikščiokime trupu- 
tėlį. 

Jos nužingsniavo į rytinį kalvos pakraštį ir pažvelgė 
žemyn. Didžiosios žvaigždės jau beveik nesimatė. Narnija 

skendėjo tamsiai pilkose sutemose, tačiau toli horizonte 
baltavo jūra. Dangus ėmė rausvėti. Mėgindamos sušilti, 
mergaitės žingsniavo ten ir atgal tarp Akmeninio Stalo ir 
kalvos pakraščio. Ak, kokios pavargusios buvo jų kojos! 
Kai pagaliau vėl stabtelėjo pasižiūrėti į jūrą ir Ker Para- 
velio pilį, kuri ką tik išniro iš sutemų, rausvą dangaus spal- 
vą pakeitė auksinė ir ten, kur dangus liejosi su jūra, lėtai 
lėtai kilo saulės disko kraštelis. Tą akimirką mergaitėms 
už nugarų nuaidėjo kurtinantis garsas - tarsi koks didžiulis 
milžinas būtų perskėlęs milžinišką akmeninę lėkštę. 

— Kas tai? - sušuko Liusi, griebdama Siuzaną už ran- 
kos. 

— Aš...Aš bijau atsisukti, — atsiliepė ši. - Kas ten? Aš 
bijau... 

— Jie vėl daro Aslanui kažką baisaus, — tarė Liusi. — 
Eime! 

Ji apsisuko ir nusitempė paskui save Siuzaną. 

Saulėtekis slėnį pakeitė neatpažįstamai - medžiai su- 
margavo spalvomis, šešėliai išnyko. Valandėlę mergaitės 
nesuprato, kas nutiko, tačiau tuoj pat pastebėjo, kad Ak- 
meninis Stalas skilęs pusiau nuo krašto iki krašto. Asla- 
no nebebuvo. 

— Oi-oi-oi! — sušuko mergaitės ir kiek įkabindamos 
pasileido link Stalo. 

— Oi, kaip baisu, - kūkčiojo Liusi. — Ir po mirties jie 
neduoda jam ramybės. 

— Kas tai? - sušuko Siuzana. - Ką tai reiškia? Nejaugi 
vėl burtai? 

— Taip! - pasigirdo galingas balsas joms už nugarų. — 
Tai vėl burtai! 

Mergaitės atsisuko. Prieš jas saulėtekio spinduliuose 

purtydamas auksinius gaurus, regis, nė nepaliestus prie- 
šų, didžiulis kaip niekada stovėjo...Aslanas. 

— Oi, Aslanai! - sušuko abi mergaitės, įsmeigusios į jį 
žvilgsnius, pilnus išgąsčio ir džiaugsmo. 

— Tai tu gyvas, brangus Aslanai? - paklausė Liusi. 

— Dabar - taip, — tarė jis. 

— Tu ne...ne?.. - drebančiu balsu paklausė Siuzana. Ji 
nedrįso ištarti žodžio “vaiduoklis"". 

Aslanas palenkė savo auksaspalvę galvą ir lyžtelėjo jai 
kaktą. Jo šiltas alsavimas ir malonus kailio kvapas apsvai- 
gino mergaitę. 

— Argi aš panašus į tokį? - paklausė jis. 

— Oi, ne! Tu gyvas, gyvas! O, Aslanai! - sušuko Liusi. 
Abi mergaitės pakibo Liūtui ant kaklo ir apibėrė jį buči- 
niais. 

— Bet ką visa tai reiškia? — paklausė Siuzana, kai jos 
truputį nurimo. 

— Tai reiškia, - atsakė Liūtas, - kad Burtininkė žino- 
jo tik apie Didžiuosius Pasaulio Sukūrimo burtus, tačiau 
yra kiti, stipresni, apie kuriuos ji nieko nežinojo. Jeigu 
ji būtų gebėjusi įsiklausyti į tylą ir tamsą, kuri viešpatavo 
prieš sukuriant Narniją, būtų įskaičiusi kitus paslaptin- 
gus ženklus. Ji taip ir nesužinojo, kad kai vietoj išdaviko 
ant aukojimo stalo sava valia guls nekalta auka, niekada 
nesusitepusi išdavyste, Stalas skils ir pati Mirtis pasi- 
trauks. O dabar... 

— Taip, taip, kas dabar? - sušuko Liusi, pašokusi ir su- 
plojusi delnais. 

— O, vaikai! - tarė Liūtas. - Jaučiu, kaip grįžta mano 
jėgos. Pavykite mane! 

Akimirką Aslanas sustingo: jo akys spindėjo, kojų 

raumenys virpčiojo, uodega plakėsi į šonus. Tada jis stryk- 
telėjo aukštyn, prašvilpė virš mergaičių galvų ir nusileido 
kitoje stalo pusėje. 

Kvatodama, pati nežinodama kodėl, Liusi perropojo 
paskui jį į kitą stalo pusę. Aslanas vėl šoktelėjo į šalį. Pra- 
sidėjo pašėlusios gaudynės. Vėl ir vėl jis šuoliavo aplink 
slėnį, čia visai nutoldamas nuo mergaičių, čia beveik kliu- 
dydamas jas uodega, čia mikliai nerdamas tarp jų, čia sa- 
vo didžiulėm, aksominėm letenom išmesdamas jas į orą 
ir pagaudamas. Vieną akimirką jis taip netikėtai stabte- 
lėjo, jog visi trys parvirto ant žemės ir susivijo į kvatojantį 
rankų, kojų ir kailio kamuolį. Tik Narnijoje galima šitaip 
šėlti. Liusi nežinojo, ar šis šėlsmas jai labiau primena iš- 
dykavimą su griaustiniu, ar su mažu kačiuku. Ir keisčiau- 
sia, jog, kai visi trys, sunkiai alsuodami, pagaliau išsitiesė 
saulėkaitoje ant žolės, mergaitės nebejautė nei nuovar- 
gio, nei alkio, nei šalčio. 

— O dabar, - tarė Aslanas, - turime prisiminti reikalus. 
Aš tuoj užriaumosiu. Geriau užsikimškite pirštais ausis. 

Siuzana ir Liusi taip ir padarė. Aslanas atsistojo ir, 
plačiai atvėręs nasrus, užriaumojo. Tą akimirką jo veidas 
tapo toks baisus, jog mergaitės nedrįso į jį žvelgti. Jos tik 
išvydo, kaip nuo Liūto riaumojimo tarytum žolė nuo vėjo 
palinko medžiai. Tuomet Aslanas tarė: 

— Mūsų laukia tolima kelionė. Sėskite man ant nugaros. 

Jis pasilenkė ir abi mergaitės užsiropštė ant jo šiltos, 
auksaspalvės nugaros - pirmoji sėdėjo Siuzana, tvirtai įsi- 
kibusi į Liūto gaurus, už jos - Liusi, stipriai apkabinusi 
Siuzaną. Pakilęs nuo žemės vienu šuoliu, Aslanas grei- 
čiau nei greičiausias žirgas pasileido žemyn kalva į miško 
tankmę. 

Šis lėkimas mergaitėms buvo turbūt vienas iš nuosta- 
biausių nuotykių, kurie nutiko Narnijoje. Ar jums teko 
kuomet šuoliuoti ant žirgo? Prisiminkite tą jausmą. O da- 
bar vietoj triukšmingo kanopų bildesio ir pakinktų skimb- 
čiojimo, pabandykite įsivaizduoti beveik negirdimą di- 
džiulių letenų tapsėjimą. Dabar vietoj juodos, pilkos ar 
kaštoninės žirgo nugaros įsivaizduokite švelnų auksinio 
kailio šiurkštumą ir vėjyje besidraikančius auksaspalvius 
gaurus. O dabar įsivaizduokite, kad lekiate maždaug dvi- 
gubai greičiau nei pats greičiausias lenktynių žirgas. Ta- 
čiau jūsų ristūnas niekuomet nenuvargsta ir jo nereikia 
valdyti. Jis lekia ir lekia, nė valandėlei nesulėtindamas 
žingsnio, nė akimirkos nedvejodamas, vikriai ir išradin- 
gai praslysdamas tarp medžių kamienų, peršokdamas per 
krūmynus, erškėtynus ir siauras upes, perbrisdamas di- 
desnes, perplaukdamas pačias giliausias. O šuoliuojate 
jūs ne keliu, ne parku ir net ne kalvomis, bet per pačią 
Narniją, per pavasarį, žemyn didingomis bukų alėjomis 
ir saulėtomis ąžuolų giraitėmis, pro laukinius sodus, pil- 
nus sniego baltumo vyšnaičių, pro šniokščiančius kriok- 
lius, apsamanojusias uolas ir aidinčias bedugnes. Aukš- 
tyn aukštyn vingiuojančiais šlaitais, nušviestais prožirnių, 
viržiais apaugusiomis kalnų perėjomis, svaiginančiomis 
keteromis ir žemyn žemyn, vėl žemyn į plačius slėnius ir 
žydinčius žydrų gėlių ežerus. 

Buvo beveik vidurdienis, kai keleiviai atsidūrė ant sta- 
taus skardžio, nuo kurio išvydo smailiabokštę pilį - iš toli 
ji atrodė tarytum žaislinė. Tačiau Liūtas lėkė žemyn to- 
kiu greičiu, jog ji kas akimirksnį didėjo, kol mergaitėms 
nė nespėjus paklausti, kieno ši pilis, jie atsidūrė visai gre- 
tajos. Dabar pilis nebeatrodė žaislinė, o niūriai kilo prieš 

juos į aukštybes. Ant mūro sienų nesimatė nei gyvos dva- 
siOs, O vartai buvo aklinai užšauti. Aslanas, nemažinda- 
mas greičio, tarytum kulka metėsi prie jų. 

— Burtininkės pilis! - sušuko jis, - dabar, vaikai, laiky- 
kitės! 

Po akimirkos visas pasaulis tarsi apsivertė aukštyn ko- 
jomis, ir mergaitės pajuto, kad jos skrenda galvomis že- 
myn, nes Liūtas pasirengė pačiam aukščiausiam šuoliui, 
kokį buvo kada nors atlikęs — tiksliau ne šuoliui, o skry- 
džiui — tiesiai per pilies sieną. Praradusios kvapą, tačiau 
gyvos ir sveikos, mergaitės pasijuto riedančios nuo jo nu- 
garos į patį vidurį didelio, akmeninio kiemo, pilno statulų. 

KAS ATSITIKO STATULOMS 


— Kokia keista vieta! - sušuko Liusi. 

— Kiek akmeninių gyvūnų... Ir žmonių! Tarsi... Tarsi 
muziejuje. 

— Ša, - sušnibždėjo Siuzana, - pažiūrėk, ką daro Asla- 
nas. 

Šis iš tiesų darė kažką nepaprasto. Vienu šuoliu prišo- 
kęs prie akmeninio liūto, Aslanas pūstelėjo jam į nasrus. 
Čia pat apsisukęs - visai kaip katinas, gaudantis savo uo- 
degą - jis kvėptelėjo į veidą akmeniniam nykštukui, ku- 
ris, kaip pamenate, stovėjo už kelių pėdų, atsukęs liūtui 
nugarą. Tuomet puolė prie aukštos akmeninės driadės, 
kuri stovėjo už nykštuko. Akimirksniui pasisukęs į deši- 
nę, kvėptelėjo į akmeninį triušį ir žaibu nuskriejo link 
dviejų kentaurų. Šią akimirką Liusi neištvėrė ir sušuko: 

— Oi, Siuzana! Pažiūrėk! Pažiūrėk į tą liūtą! 

Jums tikriausiai teko matyti, kas atsitinka, kai laikraš- 
čio skiautę palieti liepsnojančiu degtuku. Iš pradžių at- 
rodo, kad nieko neįvyko, tik staiga skiautės pakraščiu ima 
kopti mažytis liepsnos ruoželis. Panašiai atsitiko ir da- 
bar. Iškart po Aslano pūstelėjimo akmeninis liūtas, kiek 
nepasikeitė. Tačiau po valandėlės jo balta marmurinė nu- 
gara nuvingiavo siaura auksaspalvė gyslelė. Ji vis plėtėsi 

ir atrodė, kad aukso spalva kopia liūto kailiu kaip ugnis 
popieriumi. Nors jo nuodega ir užpakalinės kojos darbuvo 
marmurinės, liūtas krestelėjo galvą ir jo sunkios, akmeni- 
nės garbanos nuvilnijo gyvomis sruogomis. Jis atvėrė 
didelius, rausvus nasrus, garuojančius šiluma, ir saldžiai 
nusižiovavo. Dabar atgijo ir užpakalinės liūto letenos. Pa- 
kėlęs vieną iš jų, pasikasė. Tuomet, pamatęs Aslaną, pasi- 
leido šuoliais paskui jį, šokčiodamas aplinkui, inkšdamas 
iš džiaugsmo ir visaip bandydamas lyžtelėti jo veidą. 

Žinoma, kurį laiką mergaičių akys šokčiojo paskui liū- 
tą. Tačiau kieme vyko tokie stebuklai, jog jos tuojau jį 
pamiršo. Visos statulos staiga atgijo. Kiemas dabar ne- 
panėšėjo į muziejų, greičiau - į zoologijos sodą. Aplinkui 
Aslaną strykčiojo ir šoko pulkas keisčiausių būtybių - jis 
beveik pradingo šioje džiūgaujančioje minioje. Negyvė- 
lišką kiemo baltumą pakeitė spalvų margumynas: kaš- 
tonmedžio rusvumu blizgėjo kentaurų šonai, mėlynavo 
vienaragių ragai, akį vėrė paukščių plunksnų mozaika, 
raudonrudžiai šunų, lapių ir satyrų kailiai, geltonos 
nykštukų kojinaitės ir purpurinės jų kepurės, sidabriniai 
beržų dvasių apdarai, perregimai žali bukmedžių dra- 
bužiai, skaisčiai žali, beveik geltoni, maumedžių apsiaus- 
tai. Mirtiną tylą pakeitė džiaugsmingas riaumojimas, 
lojimas, inkštimas, burkavimas, žvengimas, kanopų trepsė- 
jimas, linksmi šauksmai, dainos ir juokas. 

— Oi, žiūrėk! - sušuko Siuzana pasikeitusiu balsu. — 
Žiūrėk! Argi tai nepavojinga? 

Liusi atsisuko į tą pusę ir pamatė, kaip Aslanas pūste- 
lėjo į akmeninio milžino pėdas. 

— Nebijokit! - linksmai sušuko Aslanas. - Kai tik jo 
kojos atgis, jis ir visas atsigaus! 

— Aš ne šito klausiau, - sušnibždėjo Siuzana seseriai į 
ausį. 

Tačiau jau buvo per vėlu ko nors griebtis, net jei Asla- 
nas ir būtų išklausęs ją iki galo. Milžino kūnas keitėsi. 
Štai jis jau pajudino kojas. Po akimirkos nukėlė nuo pe- 
čių kuoką, pasitrynė akis ir prabilo: 

— Tai bent! Turbūt buvau užsnūdęs. O kur ta susisuku- 
si raganiūkštė, kuri šmirinėjo man po kojomis? 

Kai visa minia vienu balsu ėmė jam aiškinti, kas nuti- 
ko, milžinas pridėjo ranką prie ausies ir paprašė pakar- 
toti viską iš pradžių. Kai pagaliau viską suprato, pagar- 
biai nusiėmė kepurę ir, šypsodamasis nuo ausies iki au- 
sies, nusilenkė Aslanui taip Žemai, jog nosimi vos nepa- 
lietė žolės. (Milžinų Anglijoje dabar ir taip retai tepasi- 
taiko, o tokių, kurie yra gero būdo, - dar mažiau, todėl 
kertu lažybų, kad jūs niekada nematėte besišypsančio mil- 
žino. O vertėtų...) 

— Dabar pirmyn į pilies vidų! - sušuko Aslanas. - Vik- 
riau, bičiuliai! Apžiūrėkite visus pilies kampelius ir šei- 
mininkės miegamąjį! Kas Žino, kur gali būti paslėptas koks 
nors vargšas kalinys. 

Visi puolė į vidų ir keletą minučių visa ta siaubinga, 
tamsi, tvanki pilis aidėjo nuo atšaunamų langinių garso 
ir šūkčiojimų: “Nepamirškite rūsių...", “Padėkite mums 
atidaryti šitas duris!"", “Štai dar vieni vingiuoti laiptai!“, 
“Oi, žiūrėk, čia vargšelė kengūra uždaryta...Pakvieskite 
Aslaną!..", “Oi, na ir smarvė...", “Saugokis, neįgriūk į tu- 
nelį!", “Ei, eikit šen! Čia, laiptų aikštelėje, daugybė sta- 
tulų!" 

O kiek buvo džiaugsmo, kai Liusi atlėkė laiptais į vir- 
šų šaukdama: 

— Aslanai! Aslanai! Aš radau poną Tamnusą! Oi, grei- 
čiau, greičiau eime tenai! 

Po minutės Liusi ir mažasis faunas, susikibę už rankų, 
pašėlusiai sukosi ratu iš džiaugsmo. Šauniajam Tamnu- 
sui nieko blogo neatsitiko. Jis nieko neatsiminė po to, 
kai buvo paverstas statula, ir, žinoma, labai susidomėjęs 
klausėsi Liusi pasakojimo. 

Galy gale bičiuliai pabaigė apiešką. Pilis buvo tuščia, 
langai ir durys plačiai atverti. Šviesa ir gaivus pavasario 
oras skverbėsi į kiekvieną tamsų ir niūrų jos kampelį, kur 
metų metus viešpatavo tamsa. Visa minia buvusių belais- 
vių išdundėjo atgal į pilies kiemą. Tada kažkuris iš jų, at- 
rodo, ponas Tamnusas, paklausė: 

— Bet kaipgi mes išeisime iš pilies? 

Tikriausiai prisimenate, kad Aslanas peršoko per pi- 
lies sieną, tačiau jos vartai taip ir liko užrakinti. 

— Tai visai paprasta, - atsakė Aslanas ir, atsistojęs ant 
užpakalinių kojų, šūktelėjo milžinui: - Ei, gerbiamasis ten 
aukštai! Kuo jūs vardu? 

— Milžinas Ramblbafinas, jūsų didenybe, - atsakė mil- 
žinas, vėl pakeldamas kepurę. 

— Ką gi, milžine Ramblbafinai, ar išleisite mus iš čia? 
— paklausė Aslanas. 

- Žinoma, jūsų didenybe. Su didžiausiu malonumu, — 
atsakė milžinas. - Nagi pasitraukite nuo vartų, mažyliai. 

Milžinas priėjo prie vartų ir - bum! bum! bum! - su- 
bumbsėjo jo didžiulė kuoka. Po pirmo smūgio vartai su- 
girgždėjo, po antro - įlinko, o po trečio - subyrėjo į šipu- 
lius. Tada jis griebėsi bokštų, kurie stovėjo abipus vartų. 
Po kelių minučių bumbsėjimo bokštai, 0 ir gera dalis sie- 
nos šalia jų triukšmingai nuvirto ir tapo krūva nuolaužų. 

Kai dulkės išsisklaidė, keista buvo stovėti tame niūria- 
me, akmenimis grįstame kieme be jokios žolelės ir pro 
plyšį sienoje žvelgti į žaliuojančias pievas ir vėjyje links- 
tančius medžius, spindinčius miškų upelius, melsvas kal- 
vas už miško, 0 užjo - dangų. 

— Tegu šimtas, kaip suprakaitavau, - tarė milžinas, pūš- 
kuodamas kaip didžiulis garvežys. - Gal turite nosinaitę, 
jaunosios panelės? 

— Taip, turiu, — atsakė Liusi ir, pasistiebusi ant pirštų 
galų, iškėlė nosinaitę kiek įstengdama aukščiau. 

— Dėkoju, panele, - tarė milžinas Ramblbafinas ir nu- 
silenkė mergaitei. 

Po valandėlės Liusi su siaubu pajuto, kad kyla į viršų, 
suspausta tarp milžino nykščio ir smiliaus. Kai mergaitė 
jau atsidūrė prie milžino veido, jis staiga krūptelėjo ir švel- 
niai pastatė ją ant žemės sumurmėjęs: 

— Šimts perkūnų! Aš pačią mergytę pagriebiau... La- 
bai atsiprašau, panele, kažkodėl pagalvojau, kad jūs - no- 
sinaitė! 

— Ne, aš —- ne nosinaitė, - atsakė Liusi ir nusikvatojo. — 
Štai nosinaitė! 

Šį kartą milžinas įstengė ją paimti, tačiau jo rankoje 
nosinaitė atrodė ne didesnė už vieną cukraus grūdelį jū- 
siškėje. Žiūrėdama, kaip Ramblbafinas susikaupęs ja va- 
losi savo didžiulį, į;raudusį veidą, Liusi tarė: 

— Kažin, ar ši nosinaitė jums padės, ponas Ramblbafi- 
nai... 

— Ką jūs, Žinoma, taip, - mandagiai atsakė milžinas. — 
Man niekada neteko matyti gražesnės nosinaitės. Tokia 
daili, tokio švelnaus audinio. Tokia... Nežinau nė kaip api- 
būdinti... 

— Koks jis mielas! - tarė Liusi ponui Tamnusui. 

— O taip, - atsakė faunas.-Visi Bafinai tokie. Jo šeima — 
viena iš labiausiai gerbiamų Narnijoje. Jie nėra gudra- 
galviai - tiesą pasakius, man dar neteko sutikti labai pro- 
tingų milžinų... Tačiau tai sena ir garbinga giminė. Tęsia 
tradiciją, taip sakant... Jei Ramblbafinas būtų kitoks, Bur- 
tininkė nebūtų įstengusi paversti jo akmeniu. 

Tuo metu Aslanas suplojo letenomis prašydamas ty- 
los. 

— Dar nepabaigėm to, kas šiandien mūsų laukia, - ta- 
rė jis. - Jei norim iki suteinstant nugalėti Burtininkę, rei- 
kia tučtuojau sužinoti, kur yra mūšio laukas. 

— Ir susiremti su ja, Valdove! - sušuko pats didžiausias 
kentauras. 

- Žinoma, - atsiliepė Aslanas. - Taigi pirmyn! Tie, ku- 
rie negali greitai bėgti - vaikai, nykštukai, maži žvėreliai — 
sėskit ant nugarų liūtams, kentaurams, vienaragiams, mil- 
žinams ir ereliams. Tie, kurie turi gerą uoslę, lėkit pirmi 
drauge su mumis, liūtais, kad kuo greičiau užuostumėm 
mūšio lauką. Nagi, vikriau rikiuokitės! 

Kilo džiaugsmingas bruzdesys. Labiausiai džiūgavo 
antrasis liūtas - jis bėgiojo nuo vieno prie kito, tarsi būtų 
turėjęs aptarti svarbų reikalą, tačiau iš tiesų tik kartojo: 

— Girdėjote, ką jis pasakė? Su mumis, liūtais! Vadina- 
si, Su juo ir su manimi. Su mumis, liūtais. Štai už tai aš 
labiausiai ir myliu Aslaną. Jokio išdidumo, jokio pasipū- 
timo. Su mumis, liūtais. Vadinasi, su juo ir su manimi. 

Jis be perstojo kalbėjo tą patį, kol Aslanas pasodino 
ant jo tris nykštukus, driadę, du kiškius ir ežį. Jų svoris 
liūtą truputėlį nuramino. 

Kai visi buvo pasiruošę -- tiesą pasakius, Aslanui išrikiuoti 

karius labiausiai padėjo didžiulis aviganis šuo, — kariau- 
na urmu išgurnėjo pro sienos plyšį į lauką. Liūtai ir šu- 
nys pirma visų išlakstė į šalis, uosdami orą. Štai sulojo 
vienas didžiulis skalikas - užuodė pėdsakus. Dabar vis- 
kas vyko žaibo greičiu. Visi šunys, liūtai, vilkai ir kiti me- 
džioklės žvėrys, panėrę galvas, puolė į priekį. Visi kiti gy- 
vūnai, nusidriekę beveik pusės mylios vilkstine, kiek įka- 
bindami skuto įkandin jų. Žiūrint iš šalies, galima buvo 
pamanyti, kad vyksta lapių medžioklė, tiktai karts nuo 
karto medžioklinių ragų gausmui pritardavo antrojo liū- 
to riaumojimas ar net daug stipresnis ir grėsmingesnis As- 
lano balsas. Jie lėkė vis greičiau, nes pėdsakų kvapas vis 
stiprėjo. Ir štai, kai būrys pasiekė paskutinį siauro slėnio 
vingį, Liusi išgirdo kitus garsus, kurie smelkte persmelkė 
mergaitei širdį: dejones, šauksmus ir ginklų žvangėjimą. 

Po akimirkos Liusi pamatė, iš kur jie sklido. Piteris, 
Edmundas ir Aslano kariai drąsiai kovėsi su minia pa- 
baisų, kurią ji matė praėjusią naktį prie Akmeninio Sta- 
lo. Tačiau dabar, dienos šviesoje, šie padarai atrodė dar 
labiau įtūžę, baisesni ir piktesni. Atrodė, kad jų daug dau- 
giau nei anksčiau. Aslano kariuomenė mergaitei pasiro- 
dė labai jau negausi. Visur baltavo marmurinės statulos 
— matyt, Burtininkė darbavosi savo stebuklingąja lazde- 
le. Tačiau tą akimirką, kai Piterio pagalbininkai įsiveržė | 
mūšio lauką, Burtininkė, regis, lazdelės nebeturėjo - jos 
rankoje švysčiojo akmeninis peilis. O grūmėsi ji su Pite- 
riu. Jiedu kovėsi taip įnirtingai, kad Liusi negalėjo gerai 
įžiūrėti, kas ten vyksta. Peilis ir kardas švysčiojo taip mik- 
liai, jog, rodės, kiekvienas kaunasi trim peiliais ir trim 
kardais. Ši pora buvo pačiame lauko vidury, tačiau visur, 
kur tik Liusi žvelgė, vyko įnirtingos kautynės. 

= Šokite žemyn, vaikai! - sušuko Aslanas ir abi mer- 
gaites nusirito nuo jo nugaros. 

Suriaumojęs tokiu balsu, nuo kurio sudrebėjo visa Nar- 
nija — nuo gatvės žibinto vakaruose iki jūros kranto ry- 
tuose — Didysis Liūtas puolė Baltąją Burtininkę. Vieną 
akimirksnį Liusi pamatė jos veidą, atgręžtą į Aslaną - jis 
buvo pilnas siaubo ir nuostabos. Ir tuoj pat Liūtas ir Bur- 
tininkė vienu kamuoliu nusirito žeme. Tuo metu visi bu- 
vę pilies belaisviai, karingai šaukdami, puolė priešus. 
Nykštukai darbavosi kovos kirvukais, milžinas - kuoka 
(o ir kojomis jis sutrypė ne vieną dešimtį piktadarių), 
kentaurai — kardais ir kanopomis, vilkai — iltimis, vienara- 
giai — ragais. Išsekusi Piterio kariauna sušuko: “Valio!"', 
priešai sukliko ir subliuvo, o puolimo gausmas nuaidėjo 
per visą mišką. 

BALTOJO ELNIO MEDŽIOKLĖ 


Praėjus kelioms minutėms po jų atvykimo, mūšis bai- 
gėsi. Dauguma priešų žuvo per Aslano ir jo draugų ant- 
puolį, o tie, kurie liko gyvi, išvydę Burtininkės mirtį, pasi- 
davė arba puolė bėgti. Po valandėlės Liusi pamatė, kaip 
Piteris ir Aslanas spaudžia vienas kitam rankas. Piteris 
jai atrodė smarkiai pasikeitęs: jo veidas buvo labai išblyš- 
kęs, rūstus ir daug vyresnis nei anksčiau. 

— Turime būti dėkingi Edmundui, Aslanai, - Liusi 1š- 
girdo Piterio žodžius. - Jei ne jis, būtume sumušti. Burti- 
ninkė buvo bebaigianti visą mūsų būrį paversti akmeni- 
mis. Tačiau tai neišgąsdino Edmundo. Jis prasiveržė pro 
tris milžinus-žmogėdras ten, kur ji taikėsi paversti ak- 
meniu vieną iš tavo leopardų. Prisiartinęs prie jos, Ed- 
mundas susiprato smogti kardu į jos stebuklingąją lazde- 
lę, o ne į ją pačią. Kitaip Burtininkė ir jį būtų pavertusi 
akmeniu. Tai ir buvo visų mūsiškių klaida. Kai jos lazdelė 
sutrupėjo, mums atgijo viltis laimėti - jei tik nebūtume 
praradę tiek karių kautynių pradžioje. Edmundas sun- 
kiai sužeistas. Eime jo aplankyti. 

Bičiuliai aptiko Edmundą šiek tiek atokiau nuo mūšio 
lauko. Jį slaugė ponia Bebrienė. Jis gulėjo atverta burna. 

Berniuko drabužiai buvo kruvini, o veidas — nesveikai žals- 
vos spalvos. 

— Liusi, paskubėk, - tarė Aslanas. 

Ir čia Liusi pirmą kartą prisiminė tą brangų gydomąjį 
balzamą, kurį gavo dovanų Kalėdoms. Mergaitės rankos 
taip virpėjo, kad ji negalėjo ištraukti kamščio. Galų gale 
atkimšo butelį ir kaptelėjo kelis lašelius į mirštančio bro- 
lio burną. 

— Mūsų laukia kiti sužeistieji, - priminė jai Aslanas, 
tačiau Liusi negalėjo atplėšti akių nuo išbalusio Edmun- 
do veido ir nekantraudama laukė, kada balzamas pradės 
veikti. 

— Taip, Žinau, - nekantriai atsakė, - palauk minutėlę. 

— Ievos dukterie, - tarė Aslanas rūstesniu balsu. - Kiti 
irgi yra prie mirties slenksčio. Nejaugi jie turi mirti dėl 
Edmundo? 

— Atsiprašau, Aslanai, — tarė Liusi atsistodama ir nu- 
sekė paskui Liūtą. Jiedu plušo visą pusvalandį - mergai- 
tė girdė sužeistuosius, Aslanas gaivino tuos, kurie buvo 
paversti į akmenis. Kai pagaliau Liusi baigė darbą ir ga- 
lėjo grįžti pas Edmundą, šis jau stovėjo ant kojų, o jo žaiz- 
dos buvo sugijusios. Brolis atrodė taip šauniai, kad Liusi 
pagalvojo, jog seniai — atrodė, visą amžinybę - jo tokio 
nebuvo mačiusi: tikriausiai nuo pirmosios dienos toje 
bjaurioje mokykloje. Joje jis ir pasikeitė į blogą pusę. Da- 
bar prieš ją stovėjo senasis Edmundas ir ramiai žvelgė 
tiesiai į akis. 

Ir čia pat, mūšio lauke, Aslanas įšventino jį į riterius. 

— Kaip manai, - sušnibždėjo Liusi seseriai, — ar jis Ži- 
no, ką Aslanas padarė vardan jo? Žino, kokią sutartį su- 
darė su Burtininke? 

— Ša! Ne, aišku, nežino, - atsakė Siuzana. 

— Manai, nereikia jam šito pasakyti? — vėl paklausė 
Liusi. 

— Oi, žinoma, ne, - tarė Siuzana. - Jam būtų per daug 
sunku. Pagalvok, kaip pati jaustumeisi būdama jo vietoje. 

— Vis dėlto jis turėtų žinoti, - tarė Liusi. 

Tą naktį visi miegojo šalia mūšio lauko. Iš kur Aslanas 
gavo maisto, aš nežinau, tačiau, šiaip ar taip, aštuntą valan- 
dą vakaro bičiuliai sėdėjo žolėje ir gurkšnojo saldžią arbatą. 
Kitą dieną jie iškeliavo palei didžiąją upę rytų link. Po dar 
vienos dienos, vakarėjant, keleiviai galų gale pasiekė upės 
žiotis. Aukštai virš jų galvų, ant kalvos, dunksojo Ker Para- 
velio pilis. Priešais driekėsi smėlynai, kur ne kur pajvairinti 
uolomis ir druskingo vandens ežerėliais. Kvepėjo jūra ir van- 
dens augalais, o horizonte driekėsi mylių mylios melsvai žals- 
vų bangų ir paplūdimio. O kaip klykavo žuvėdros! Jums ka- 
da nors teko girdėti? Prisimenat jų klyksmą? 

Tą vakarą, išgėrę arbatos, visi keturi vaikai nubėgo prie 
jūros. Nusimovę kojines ir batukus, jie basomis kojomis 
braidė po paplūdimio smėlį. Na, o kita diena buvo kur 
kas iškilmingesnė. Tą dieną didžiojoje Ker Paravelio pi- 
lies menėje - toje nuostabioje menėje dramblio kaulo lu- 
bomis, kurios rytinės durys vėrėsi tiesiai į jūrą, o vakari- 
nės buvo išdabintos povų plunksnomis - visų draugų aki- 
vaizdoje Aslanas iškilmingai karūnavo keturis vaikus. 
Griaudėjo trimitai, ir minia garsiai šaukė: 

— Tegyvuoja karalius Piteris! Tegyvuoja karalienė Siu- 
zana! Tegyvuoja karalius Edmundas! Tegyvuoja karalie- 
ne Liusi! 

Aslanas iškilmingai nuvedė vaikus prie keturių sostų 
ir tarė: 

— Tie, kurie nors kartą tapo Narnijos valdovais, liks 
jais amžinai. Būkite verti šių titulų, Adomo sūnūs ir Ie- 
vos dukterys! 

Po šių žodžių pro plačiai atvertas rytines duris įsiveržė 
sirenų ir tritonų giesmė - priplaukę prie pat pilies laiptų, 
jie šitaip sveikino savo naujuosius karalius ir karalienes. 

Ir štai vaikai sėdo į karališkus sostus, jų rankose sušvito 
skeptrai. Naujieji valdovai ėmė dalinti dovanas ir apdo- 
vanojimus visiems bičiuliams: faunui Tamnusui, Bebrų šei- 
mynai, milžinui Ramblbafinui, liūtui, Ileopardams, gerie- 
siems kentaurams ir nykštukams. Tą naktį Ker Paravelyje 
vyko didžiulė puota — šokiai ir linksmybės nesiliovė iki 
ryto. Spindėjo taurių auksas, liejosi vyno upės, skambėjo 
muzika, 0 nuo jūros pusės jai antrino keista, svaiginanti 
ir ilgesinga sirenų ir tritonų giesmė. 

Per tą šurmulį niekas nepastebėjo, kada dingo Asla- 
nas. Kai pagaliau karaliai ir karalienės jo pasigedo, jie 
nepratarė nė žodžio. Mat puikiai prisiminė pono Bebro 
žodžius: 

— Aslanas ateina ir išeina, kada pats to nori. Vieną 
dieną jis čia, o kitą - jau dingęs. Jis nemėgsta būti vienoje 
vietoje —- žinoma, jo laukia kitos šalys. Taip ir turi būti. 
Aslanas dažnai čia atkeliaus. Tačiau nereikia jo versti. Juk 
jis - laukinis liūtas, o ne prijaukintas. 

Na, dabar, kaip matote, mūsų pasakojimas priartėjo 
prie pabaigos. Tačiau dar nesibaigė. Abu karaliai ir abi 
karalienės valdė Narniją ilgai ir laimingai. Iš pradžių jiems 
prireikė nemažai laiko, kol surado ir sunaikino visur išsi- 
slapsčiusius Baltosios Burtininkės karius. Dar ilgai ato- 
kiausiuose girios kampeliuose tūnojo piktos pabaisos. Tai 
čia, tai ten vis sklisdavo gandai apie jų niekšingus darbus. 


135 


Vienur tai būdavo koks vilkolakis, kitur - ragana. Tačiau 
galų gale piktadarių padermę pavyko sunaikinti. Naujie- 
ji valdovai išleido teisingus įstatymus ir saugojo Narnijo- 
je taiką. Jie rūpinosi, kad niekas be reikalo nekirstų svei- 
kų medžių, leido mažiems nykštukams ir satyrams nelan- 
kyti mokyklos, baudė tuos, kurie kaišiojo nosis ne į savo 
reikalus ir kenkė kaimynams, globojo visus, kurie gyveno 
ramiai ir dorai. Jie išvijo piktuosius milžinus (visai nepa- 
našius į Ramblbafiną), kai šie išdrįso peržengti šiaurinę 
šalies sieną. Valdovai susidraugavo su užjūrio kraštais ir 
lankydavo juos, o tų kraštų pasiuntiniai irgi atkeliaudavo 
į Narniją. 

Bėgo metai. Vaikai augo ir keitėsi. Piteris tapo aukš- 
tu, plačiapečiu jaunikaičiu. Jis buvo puikus karys ir todėl 
pagarsėjo kaip karalius Piteris Didysis. Siuzana išaugo į 
gražią ir grakščią merginą, kurios juodos garbanos krito 
beveik iki žemės, ir užjūrio šalių valdovai ėmė siųsti pa- 
siuntinius prašydami jos rankos. Ji garsėjo kaip karalie- 
ne Siuzana Švelnioji. Edmundas buvo ramesnis ir santū- 
resnis jaunikaitis nei Piteris ir plačiai pagarsėjo savo pro- 
tu bei išmintimi. Jį praminė karalium Edmundu Teisin- 
guoju. O auksaplaukė Liusi liko tokia pat linksma kaip ir 
anksčiau, ir kiekvienas kaimyninės šalies princas troško 
padaryti ją savo šalies karaliene. Narnijos gyventojai ją 
vadino Karaliene Liusi Narsiąja. 

Štai taip jie ir gyveno - linksmai ir laimingai, 0 jei- 
gu kartais ir prisimindavo savo gyvenimą anapus dra- 
bužių spintos durų, tai tik kaip mes prisimename ka- 
daise sapnuotą sapną. Ir štai kartą faunas Tamnusas, 
kuris tuo metu buvo jau gerokai senstelėjęs ir sustorėjęs, 

paskelbė pilyje naujieną, kad Narnijoje vėl pasirodė Bal- 
tasis Elnias — tas pats, kuris gali išpildyti kiekvieną no- 
rą, jei tik jį pagauni. Abu karaliai ir abi karalienės su 
svita, lydimi varovų su skalikais bei eigulių su medžiok- 
lės ragais, išjojo į girią šalies vakaruose jo medžioti. 
Netrukus medžiokliai išvydo Baltąjį Elnią ir puolė jį 
vytis. Jie viesulu lėkė per gūbrius ir brūzgynus nesirink- 
dami kelio, kol jų palydovų žirgai visai nusivarė - tik 
karalienės ir karaliai vis dar skriejo paskui elnią. Ir štai 
jie išvydo, kaip elnias įsmuko į tirštą tankumyną, kurio 
žirgai negalėjo įveikti. Tuomet karalius Piteris tarė (da- 
bar jie kalbėjo visai kitaip, nes jau daug metų buvo val- 
dovai): 

— Karališkasis mano broli, karališkosios mano sesės, 
paskubėkime ir, palikę žirgus, sekime paskui šį elnią. Nes 
juk niekada gyvenime man neteko medžioti tokio tau- 
raus Žvėries. | 

— Valdove, - atsakė jie, - tebūnie tavo valia. 

Ir štai jie nušoko nuo žirgų, pririšo juos prie medžių ir 
pėsti patraukė į miško tankmę. Vos į ją įžengus, karalie- 
nė Siuzana prabilo: 

— Mieli mano bičiuliai, prieš mus - didis stebuklas! 
Pažvelkite, šis medis - geležinis! 

— Valdove, - atsiliepė karalius Edmundas, - įsižiūrė- 
kite atidžiau ir pamatysite, jog tai geležinis stulpas su vir- 
šuje kabančiu žibintu. 

— Prisiekiu Liūto gaurais, labai keista, - nusistebėjo 
karalius Piteris, - statyti žibintą čia, tokių aukštų medžių 
tankumyne - šviesa negalėtų pro juos prasiskverbti, net 
jei jis ir degtų. 

— Valdove, — tarė Karalienė Liusi, — tikriausiai, kai 
statė šį žibintą, medžiai čia buvo retesni ir jaunesni arba 
visai neaugo. Pažvelkite, miškas čia jaunas, o žibintas jau 
senas. 

Visi ėmė ji apžiūrinėti. Ir štai karalius Edmundas tarė: 

— Nežinau, kodėl, tačiau šis žibintas manyje žadina 
keistą jausmą. Tarsi būčiau jį kažkur regėjęs - gal sapna- 
vau, O gal sapnavau, kad sapnuoju... 

— Valdove, - atsiliepė visi trys. - Tikra tiesa. Ir mes 
jaučiame tą patį. 

— Negana to, - pridūrė karalienė Liusi, - man atrodo, 
kad jei keliausime tolyn pro šį žibintą, mūsų laukia nepa- 
prasti įvykiai, kurie pakeis mūsų likimus. 

—Jūsų didenybe, — tarė karalius Edmundas, - mano 
širdis jaučia tą patį. 

— Ir mano, mielas broli, - pritarė karalius Piteris. 

— Mano taip pat, - atsiliepė karalienė Siuzana. - To- 
dėl ir siūlau grįžti prie Žirgų ir nebesekti paskui Baltąjį 
Elnią. | 

— Valdove, - tarė karalius Piteris. - Leiskite jums pa- 
prieštarauti. Nė karto nuo to laiko, kai tapome Narnijos 
valdovais, nebuvo atsitikę taip, kad ėmęsi kokio kilnaus 
darbo - tebūnie tai mūšis, riterių turnyras, teismas ar dar 
kas nors - paliktume jį nepabaigę. Priešingai, mes suge- 
bėdavome užbaigti visa, ką pradėdavome. 

— Mieloji sese, - tarė karaliene Liusi, - mūsų karališ- 
kasis brolis sako tiesą. Ir man atrodo, būtų gėda, jei ko- 
kia bloga nuojauta ar baimė mus sustabdytų pusiaukelė- 
je ir sutrukdytų sekti paskui tokį kilnų žvėrį. 

— Ir aš tam pritariu, - tarė karalius Edmundas. - Aš 
taip trokštu sužinoti, kuo visa tai baigsis, jog nesutikčiau 

grįžti atgal nė už patį didžiausią brangakmenį, kokį tik 
galima rasti Narnijoje ir aplinkinėse salose. 

— Ką gi, jei jūs visi to trokštate, tai vardan Aslano, — 
tarė karalienė Siuzana, - keliaukime pirmyn pasitikti mū- 
sų laukiančių nuotykių. 

Ir štai karaliai ir karalienės įžengė į patį girios tan- 
kumyną ir, nespėję nueiti nė dešimties žingsnių, staiga 
prisiminė, kad daiktas, kurį ką tik apžiūrinėjo, vadina- 
mas gatvės žibintu. Žengę dar dešimtį žingsnių, paste- 
bėjo, kad aplinkui ne brūzgynai, o kailiniai ir paltai. 
Dar po minutės jie visi išsirito pro drabužių spintos 
duris į tuščiąjį kambarį. Dabar jie jau nebebuvo kara- 
liai ir karalienės medžioklių apdarais, o tiesiog Piteris, 
Siuzana. Edmundas ir Liusi, apsirengę savo senais dra- 
bužiais. Buvo ta pati diena ir ta pati valanda, kai vaikai 
pasislėpė spintoje nuo ponios Makridi ir svečių. Kori- 
doriuje vis dar girdėjosi jų balsai. Laimei, lankytojai 
taip ir neįžengė į tuščiąjį kambarį ir neužklupo jame 
vaikų. 

Ir štai čia aš jau iš tiesų baigčiau savo istoriją, jei vai- 
kai nebūtų pagalvoję, jog privalo paaiškinti profesoriui, 
kodėl iš spintos dingo keturi kailiniai paltai. Profesorius — 
tai bent keistuolis! - nepaliepė vaikams neplepėti niekų 
ir nemeluoti, bet patikėjo jų pasakojimu. 

— Ne, - tarė jis, - nemanau, kad jums pasiseks grįŽ- 
ti atgal pro drabužių spintą pasiimti paltus. Tuo keliu 
jūs į Narniją jau nebepateksite. O ir kokia nauda da- 
bar iš kailinių, net jei juos ir rastumėte? Ą? Žinoma, 
kada nors jūs vėl ten nukeliausite. Kas buvo Narnijos 
valdovu. visuomet juo pasiliks. Tačiau neverta bandyti 
ten nukakti tuo pačiu keliu. O ir apskritai ten patekti 

nebandykite. Tai atsitiks, kai mažiausiai šito tikėsitės. 
Taip pat neplepėkite per daug tarpusavyje apie tą šalį, 
o ir kitiems nepasakokite, kol neįsitikinsite, kad tas, 
su kuriuo kalbate, yra patyręs panašių nuotykių. Pra- 
šau? Kaip tai sužinoti? Labai paprastai. Jie pasakos 
apie keistus dalykus, o ir jų žvilgsniai išduos paslap- 
tį. Tik žiūrėkite atvertom akim. Iš tikrųjų, ko gi juos 
moko tose mokyklose? 

Ir štai pagaliau mūsų istorija apie drabužių spintą bai- 
gėsi. Tačiau jeigu profesorius neklydo, tai buvo tik nuoty- 
kių Narnijoje pradžia. 

